
zasluzi i potrebi, dok strpljenje 
(izdržljivost) daje 
prema veličini nesreće." 
"Izbor Poslanikovih Hadisa" str, 121. 


"Uzvišeni Allah daje Svoju pomoć prema 


UVOD 


Ševarlije je ime, koje mjesto (selo) nosi 
još od 1614. godine, nastalo po ševarici, koja je dugo 
vremena bila rasprostranjena na prostoru današnjih 
plodnih polja u dolini rijeke Bosne, nadomak samog grada 
Doboja. Blizina gradova Doboja i Maglaja, kao i prolazak 
pruge i ceste, u mnogome je doprinio privrednom, 
kulturnom i ekonomskom razvoju ovog mjesta. Zajedno sa 
još dva sela, Pridjelom Gornjim i Potočanima, na tom 
prostoru stvarana je povezana bošnjačko-muslimanska 
lokacija, raspoređena dijelom u plodnoj dolini rijeke 
Bosne i dijelom na brdovitim padinama zloglasne planine 
Ozren. Ta tri sela, do izbijanja ovog zločinačkog rata, 
prema popisu stanovništva iz 1991. godine, brojala su oko 
četiri hiljade stanovnika, (sa preko 1200 domaćinstava) 
isključivo Bošnjaka-Muslimana. Tačnije rečeno, u ova tri 
sela nije živio niti jedan pravoslavac, tj. bosanski Srbin. 

Dobrim i vrijednim Bošnjacima ova tri sela, 
vijekovima je Sunce izlazilo iznad obronaka zloglasne 
planine Ozren, donoseći im nemirne dane i još nemirnije 
noći. Nisu dobri Bošnjaci u ovim selima osjetili ni titino 
blagostanje tokom njegove "demokratske" vladavine, već 
su i tada kao i uvijek, svoju nesrećnu lokaciju plaćali 
ljudskim životima. U vremenu maršalove vladavine, bez 
traga su nestali mnogi mještani ova tri sela a da im se 
nikad ni mezara ne zna. Nestajali su mrakom crnih 
ozrenskih šuma... A strah, što se vremenom usadio u srca 
svih mještana ova tri sela, bio je strah od tih ozrenskih 
šuma i njenih stanovnika, koji su uvijek bili ratnički 
raspoloženi prema svojim komšijama Bošnjacima. I nije 
bilo davno, kad su zauvjek ostavili svoje kosti nevini 


Bošnjaci, dok su odlazili po drva u ozrenske šume. Samo 
dragi Allah zna za sudbinu bračnog para Delić, koji se 
nikad od tamo ne vratiše. Mrak i šutnja tih crnih šuma 
sakri zločinačko djelo ozrenskih krvnika. Hadžić Izudin, 
još pamti dan, kad su mu četnici ubili babu Jusu na 
kućnom pragu. Sa majkom i nejakim bratom sve gleda, a 
ubicu i sve zločince mržnjom pamti do danas, sa imenom i 
prezimenom. I cijela familija Grahića iz Pridjela, do danas 
ne zaboravlja ozrenske zločince, koji im četiri mladosti 
ubi. Zadnjoj nevinoj žrtvi, mlađahnom M. Grahiću, nikad 
se ni tijelo ne pronađe. Ubili su nevina mladića godinu 
dana prije ovog rata, da bi mu i babo nastradao, poslije 
zarobljavanja i odvođenja u ozrenske šume, onog dana kad 
krvnici napadoše nedužne i nemoćne mještane ova tri 
bošnjačka sela ispod Ozrena, gdje se opasno bijaše 
Bošnjakom zvati. 

Iako daleko manje naseljena, ozrenska sela, gdje su 
živili (žive) isključivo bosanski Srbi, vječito su imala 
svoje opće društvene privilegije, zbog svojih "ustaničkih" 
zasluga. Vješto se skrivajući iza tih bajagi zasluga, ova 
srpska sela vrlo lahko i besplatno dobijaju; struju, telefon, 
ceste i drugo a sve preko leđa dobrih Bošnjaka iz Ševarlija 
i Potočana. Tako su električnu energiju dobili tek 1977. 
godine, sa trafo-stanice koju su izgradili mještani Potočana 
za svoje potrebe, još 1962. godine. Telefon opet dobijaju 
sa centrale u Ševarlijama, što Ševarci izgradiše svojim 
samodoprinosom 1978. godine. Sve su to srpska ozrenska 
sela dobijala besplatno od dobrih i vrijednih Bošnjaka, a 
radi onih "viših" interesa, kako su tada govorili općinski 
rukovodioci. I onaj asfalt, kroz ozrensku šikaru i bujad što 
položiše, bi iz nekakvih "ustaničkih zasluga," za koje 
znaju samo oni, što su to naredili. Mi pak Bošnjaci, ne 


dugo poslije toga saznadosmo i zašto, jer tom istom 
cestom dođoše četničke horde i komite. Stigoše da nas 
pobiju i protjeraju. Dođoše popaliti sve što nije srpsko 
ispod Ozrena... A u našim selima, nikad ništa srpsko nije 
bilo. 

Srpska ozrenska sela; Striježevica, Paklenica, 
Osojnica, Pridjel Donji, Lipac, Jošava, Trbuk i Boljanić, 
bila su tako geografski raspoređena, da su zajedno sa 
Ozren planinom pravila istočnu granicu oko bošnjačkih 
sela Pridjela Gornjeg, Ševarlija i Potočana. Ta granica je 
oduvjek bila nekomunikacijski bedem, tako da Bošnjaci iz 
ova tri sela nisu imali nikakvu vezu sa Svijetom, u tom 
istočnom pravcu. Na zapadnoj strani ova tri sela Bošnjaka 
kao prirodna granica, tekla je vječna, duboka i brza rijeka 
Bosna, odvajajući svojim koritom ova tri sela od ostalog 
bošnjačko-hrvatskog == puka; Mravića, Šija, Lepenice, 
Kosove i dalje Tešnja. Svoju vezu sa Svijetom žitelji 
bošnjačkih sela ispod Ozrena, ostvarivali su uglavnom 
cestom i prugom za Doboj i Maglaj, dok je veza sa 
bošnjačko-hrvatskim selima preko rijeke Bosne, bila samo 
malim čamcima, namjenjenim isključivo za prijevoz ljudi. 

Ispod Ozren planine, sem ova tri bošnjačka sela, 
postojala su još dva nešto manja naselja Bošnjaka; 
Riječice Stare i Bosansko Suho Polje. I ova dva, kao i 
ostala bošnjačka sela, bila su okružena zloglasnim 
Ozrenom i selima u kojima su živili bosanski Srbi. Od 
ukupno pet sela Bošnjaka ispod Ozren planine, titina vojna 
"doktrina" izgradi dvije kasarne-magazine, baš u tim 
selima. Tako namah (iza onog rata, udarnički su se 
sagradile kasarne-magazini u Ševarlijama i Potočanima, 
na našoj bošnjačkoj Begovini. Mada je ozrenska šikara, 
mogla zasigurno poslužiti za gradnju istih kasarni, ipak 


one baš kao slučajno, nikoše na plodnoj oranici Bošnjaka, 
koju im nikad valjano ne platiše. Kasarne-magazini su se 
locirale tako, da sa juga i sjevera samo dozatvoriše obruč 
oko bošnjačkih sela, što tek nakon toliko godina 
shvatismo. Taj obruč u ovom zločinačkom ratu, biti će 
mjesto najvećeg mezarluka dobrih Bošnjaka iz Pridjela 
Gornjeg, Ševarlija, Potočana kao i Riječice Stare. Biti će 
to obruč, iz koga mnogi neće nikada izaći. 

Srpska sela, što su pak bila razbacana po 
neplodnim  vrletima obronaka Ozrena, svoju vezu sa 
Svijetom, ostvarivala su uglavnom preko bošnjačkih sela, 
koja su uobičajno bila locirana uz riječne tokove, kud su 
prolazile ceste i pruge. Svakako, da su bošnjačka sela bila 
i bogatija, te su žitelji srpskih ozrenskih sela redovno 
koristili različite usluge baš u bošnjačkim selima gdje su 
stoljećima bile; trgovine, škole, pošte, ambulante, 
željezničke stanice i druge ustanove, bez kojih se nije 
mogao zamisliti normalan život ljudi na selu. 

Imali su vrijedni i mirni Bošnjaci ova tri sela, sve 
uslove za ugodan i lijep život, ne pomišljajući nikad na 
zlo, što će im nanijeti, nitko drugi, nego njihove komšije iz 
srpskih ozrenskih sela. Borili su se i radili da što više 
imaju, naivno vjerujući njima, jednim od najvećih 
pobornika četništva na bijelom Dunjaluku. Mnogih od tih 
njihovih komšija radiše i zaradiše penziju u najvećoj 
Tvornici kreča na Balkanu, lociranu u Ševarlijama a da ih 
nitko mrko nikad ne pogleda. Nisu se dobri Bošnjani 
spremali ni za ovaj rat, vjerujući da se njima neće desiti 
već dogođeni; Zvornik, = Bijeljina, Ravno, Mostar, 
Vukovar, Dubrovnik... Oni su povjerovali "svojim" 
četnicima i to im se osvetilo. Dok su oni sticali i namicali 
nemisleći na rat, dotle su njihove komšije u ozrenskim 


šumama smišljali svoj crni plan, (uz rakiju i slaninu) kako 
da ne bude živa Bošnjaka ispod njihovog "svetog Ozrena." 
Bio je to plan davno napravljen i objavljen ali nikad 
realizovan, koga smisli neka njihova akademija bolesnih 
akademskih umova. Tim planom mraka, šume i fašizma, 
Bošnjaci se moraju pobiti i protjerati ispod Ozrena, zašta 
su se zadužile četničke ozrenske horde i SDS Doboja. 
Godinama su taj plan razrađivali čekajući dan, da ga 
konačno i sprovedu. Bili su i nestrpljivi, jer snagu im dade 
ona nekadašnja "titina armija," što lahko zamjeni zvijezdu 
za kokardu. Počeli su tako već u martu 1992. godine 
minobacačkim napadom na bošnjačko selo, Bosansko 
Suho Polje, odakle su protjerali svo stanovništvo, da bi ne 
dugo zatim, protjerali i Bošnjake iz Riječice Stare. Već 
tada, dalo se naslutiti da nejma života za Bošnjake ispod 
crnog Ozrena. 

Preostala tri sela Bošnjaka-Muslimana kao 
najbrojnija lokacija ostavljena je za konačno . "sveto 
čišćenje" sve do kraja juna, 1992. godine, kada će se desiti 
napad na ova sela i neviđen pokolj nad nedužnim civilnim 
stanovništvom. Toga dana, ostvari se plan "nebeskog 
naroda" i maloumne šumske akademije nauka. Ni 
komšijski suživot, nije mogao biti prepreka krvničkoj želji 
za ubijanjem i pljačkom, jer njihov životinjski nagon ne 
poznaje druge želje. 

Svo predratno vrijeme traženi su povodi za početak 
sprovođenja svog crnog fašističkog plana, u prvom redu 
ubistvima nedužnih mladića Grahić Mehmeda i Grahić 
Adila. Na sve načine se pokušalo izazvati i isprovocirati 
bošnjačko stanovništvo, ne bi li samo imali razlog za već 
zamišljena zlodjela. 

I dočekali su krvnici taj 18. juni 1992. godine, kad 
će u ime "svetog" fašitičkog plana akademije, započeti 
zločinački pohod na nedužne Bošnjake, Pridjela Gornjeg, 
Ševarlija i Potočana, paleći, ubijajući i rušeći sve što je 
bošnjačko. Tog dana ozrenske komite i jugo falange u 
potpunosti su realizovale svoj plan i zamisli onih, koji ga 
projektovaše. Dogodi se zločin i genocid nad nemoćnim i 
nedužnim Bošnjacima ispod zloglasnog Ozrena, gdje više 
nejma ni jednog živog bošnjačkog insana, samo zato što 
je Bošnjak-Musliman. 

Ali, još stoje i ne mogu se uništiti ova tri sela, što se 
golim okom vidi sa slobodne tešanjske teritorije. 
Popaljena jesu, ali stoje i prkose sili zla i bezumlja. Ne 
može se uništiti Hardovac, Begluci, niti Begovina 
Glunčevića bega, čiji potomci nose Zlatne Ljiljane od 
prvog dana svog muhadžerluka. Stoji Ahme Glavica i čeka 
svoju mladost, koja samo preko rijeke Bosne, gleda svoja 
spaljena ognjišta. Ima i biti će Ševarlija, dok je te 
mladosti, što sa puškom u ruci i vjerom u Allaha, želi da 
se vrati na svoj rodni prag. I danas, kad u svih pet sela 
ispod Ozrena nejma ni jednog živog Bošnjaka, imaju 
mezari svih onih, koji su nas zadužili da ih jednog dana 
obiđemo. Rastu i oni Bošnjaci što ovo njihovo zlo kao 
maksumi doživiše i upamtiše. Rasuti po bijelom 
Dunjaluku rastu i ne zaboravljaju sve zločine, što su im 
učinile dojučerašnje komšije. 

Veliki broj mještana ova tri sela, našao je 
privremeno utočište kod rođaka i prijatelja na slobodnoj 
tešanjskoj, maglajskoj i zeničkoj teritoriji. Na tim 
slobodarskim prostorima krvave zemlje Bosne, formirane 
su jedinice TO R. BiH od mladosti u čiji stroj za pobjedu 
stade i mladost Ševarlija, Pridjela Gornjeg i Potočana, 


uvjerena da će se jednog dana vratiti na svoj rodni prag. 
Zajedno sa hrvatskim pukom, rodi se iz pepela i krvi a u 
inat sili mraka i zla srpskog fašizma, snaga golorukog 
naroda, koja će uz Allahovu pomoć, imati snage stvoriti 
uvjete povratka svih muhadžira na svoja popaljena 
ognjišta. Nejma te sile što može ubiti želju u Živu insanu 
da se vrati na svoju rodnu grudu. Ne može se i ne smije 
zaboraviti svo zlo koje nam počini crni dušmanin. Ne 
smije se zaboraviti, zbog svih onih šehida, što nas 
zadužiše svojom nevino prolivenom krvlju. Ne mogu se 
zaboraviti sva zločinačka djela dojučerašnjih komšija, čija 
želja za pljačkom i ubijanjem, nanese toliko boli 
nedužnom bošnjačkom narodu širom zemlje Bosne. Nije 
ovo prvi put da smo vjerovali ali se nadam da je zadnji. 
Nikad više... Sada se valja krenuti iz početka ka 
budućnosti. Naša bošnjačka tragedija je toliko velika da se 
ne može ponoviti. Budućnost mora biti bolja i ljepša, ne 
zbog mene, nego zbog onih, što su tek rođeni ili će se 
roditi kao Bošnjaci. Oni moraju biti svoji na svom. U 
svojoj Bosni i svojim Ševarlijama, Pridjelu i Potočanima. 

Ako umrem brzo, molim se Uzvišenom Allahu da 
nam svima ta budućnost bude željom ispunjena. 

Položaj bošnjačkih sela ispod Ozren planine i pravci 
jugo četničkih napada 

PREDRATNO STANJE U DOLINI 
Početak aprila mjeseca, 1992. godine. 


Dobojskom Dolinom iz pravca Tuzle, (Istok) tutnje 
tenkovski motori bivše "narodne" armije. Trideset šest 
mrskih željeznih grdosija ide ubijati naš Bosanski Brod i 
nas u Bosni. Zastrašujuća noćna buka ore tišinu noći u 
našoj Dolini. Iz Valjeva i Kraljeva su stigli, da nas 
ubijaju... Jednom od te krvničke nemani, tik pored moje 
zgrade u naselju Pijeskovi, spada gusjenica. Nastade vika, 
psovka i galama, da se cijelo naselje probudi. A oni silni, u 
sebe gledati ne daju... Okupacija naše Bosne je počela. 
Sada to vidi cijela naša Dolina. Vidi i čuje, ali nemoćna, 
mora da šuti. 

A meni, još odzvanjaju riječi u ušima i igraju slike 
pred očima, sa mitinga što ga juče održa "pokret za 
Jugoslaviju" u našem Gradskom parku. 

Sve mi se čini i sluti na veliko zlo koje se više ne 
valja iza planina nego je stiglo u sam grad. 

Tako razmišljam ali i brinem za sve one koji nisu 
pripadnici plemena koje se naoružalo i spremilo za krvava 
dešavanja. 


14. je april, 1992. godine. 


U Bosni bjesni rat. Naša dobojska Dolina isčekuje. 
Opraštam se tog četrnaestog aprila sa ženom i djecom, koji 
odlaze nekud na Zapad a da ni sam ne znam kuda i kome 
idu. Važno je samo da odu, mada tamo u Hrvatskoj ali i 
dalje na Zapadu, mi nejmamo nikog svog, ko bi ih 
prihvatio i smjestio. Ali, oni ipak odlaze. Bolno je to 
rastajanje. Meni je to prvo razdvajanje od svojih najdražih 
i svoju bol ne mogu sakriti. Svi oni koji ovog sabaha 
odlaze, stoje u redu za svoj muhadžerluk. Mi što ostajemo, 
mislim, da smo u redu za smrt. Davno sam stao u ovaj 
drugi... Za smrt i Bosnu. 

Sunčano je ovo aprilsko jutro, dok držim malehnog i 
bolešljivog sina Amera u naručju na prepunoj autobuskoj 
stanici u svom Doboju. On još beba sa plavom cucom u 
ustima, ništa ne može razumjeti. Oko mene je puno takvih 
maksuma, koje očevi ispraćaju putem za Zapad. Autobus 
se polahko počinje puniti nijemim i plačnim putnicima 
uglavnom starih, bolesnih i nejakih bošnjačkih i hrvatskih 
insana. Ulaze teško, osvrću se, plaču i ljube one što ostaju. 
Suze, jecaji i plač svuda oko mene. Plače, čini mi se sve. 
Plačem i ja, trudeći se da sakrijem suze pred djecom. Kad 
odu, isplakati ću se iz dna ranjene duše, obećajem samom 
sebi. 
Ulaze i moji. Amer hoće da i ja uđem, neispuštajući 
me iz svog zagrljaja. Plače i moja Zlata... Njene suze 
opekoše mi obraze. Autobus bi polahko da krene. Masa 
očiju se kreće za njime. Ja podižem stisnutu šaku i palac 
svom starijem sinu Benjaminu, kao naš uobičajni znak 
odobravanja. Autobus lagahno odmiče a u zraku ispred 

očiju ostadoše tri draga lika. Slike moje ljubavi, života i 
nade; Benjaminova zlatno crna kosa i plave oči, Amerova 
plava cuca i suze moje Zlate, kao jedini znaci na njima. 
Sve je tada stalo, dok je samo autobus odmicao cestom za 
Bosanski Šamac. Suze krenuše a ja nemoćan da ih 
zaustavim, te ih i ne brišem. Kemo Ibraković pored mene 
vidno jeca. I on isprati svoje, koji će zajedno sa mojima do 
Rijeke. A dalje...? Kuda će moji dalje? Oni nejmaju kome! 

"Neka vam je dragi Allah na pomoći, djeco moja." 
Tješim se i nadam da će uspjeti pronaći Zlatinu rodicu, što 
živi negdje u Puli, čiju ni adresu ne znaju. Ta rodica je 
nada i spas, mada je nikad, nisam ni vidio. Nijemi i 
skamenjeni sa suzama u očima gledamo ja i Kemo za 
autobusom, koji odvozi naše najdraže cestom za Zapad. 
Stojimo sažeti u tužni očinski pogled. Jutarnje Sunce sa 
Istoka obasjava peron autobuske stanice u Doboju. Sunce 
sa Istoka se polahko diže a naši pogledi uprti na cestu za 
Zapad. Tako je vazda bilo. Samo nam je Sunce dolazilo sa 
Istoka a sve ostalo sa Zapada. Uvijek sam volio Zapad i 
obrnuto. 

Odoše moji sinovi putem Zapada. Jedan još beba a 
drugi maksum sa svojih sedam godina. Odoše u tuđi svijet 
a ja ostadoh. Znam da moraju otići ali svaki rastanak je 
bolan. Mi se rastajemo u vremenu rata. I to najgoreg rata, 
što je Božji Dunjaluk zapamtio. Rat je već tu u okolini 
Doboja i mogu se čuti razarajuće detonacije četničkog 
oružja što ruši Bosanski Brod i Derventu. Pristižu 
zastrašujuće vijesti iz Bijeljine, Zvornika, Sarajeva... 
Gledali smo užas jugo-četničkog razaranja Vukovara, 
Zadra, Dubrovnika... Nejma milosti ta jugo-armada ni za 
djecu, starce, bolnice, škole, već ruši svom silom i 
strahotom, cijele gradove. 

Doboj je odavno pun uniformisane šumske alaše, što 
je opasala oružje, postavila punktove oko i u samom 
gradu, sa njihovom poznatom izrekom, kako čuvaju grad 
od nekoga. Od koga ga čuvaju, kad mi Dobojlije moramo 
bježati iz svog grada u tuđe zemlje? Tako su čuvali 
Bijeljinu, Zvornik, Vukovar i sve drugo, što su srušili i 
popalili širom Bosne i Hrvatske. Normalnim ljudima sva 
ta njihova posla su smiješna, ali nam je ostalo samo da 
gledamo nemoćni da bilo što uradimo. U samom gradu 
odavno je počelo nasilje i tortura nemoćnog civilnog 
stanovništva. Odavno su bradati šumnjaci sišli u grad iz. 
ozrenskih i trebavskih šuma, pa se sada sa opasanim 
šmajserima šeću gradom plašeći njegove Žžitelje. Ima ih 
danas više nego nas. Gledam ih, puna ih je i ovog sabaha 
autobuska stanica, sa koje odlazim očiju punih suza. U 
neka bolja vremena, ti šumnjaci bi u grad dolazili samo 
petkom, prodajući šumske proizvode na dobojskoj pijaci. 
Sad ih evo dovoze, i dovoze, blatnjavi autobusi. 

Ostavljam autobusku stanicu noseći pred očima 
sliku tri draga lika, koji odoše iz svog Doboja, u svoj 
muhadžerluk. Rijetki jutarnji prolaznici me sellame ali ih 
ja dobro ne vidim, od boli što mi para dušu. 

Odlazim kod svog Ismeta Šahovića na našu jutarnju 
kahvu. Tamo je naš svijet, tu je naša bosanska kahva i naš 
dobojski zrak. Usput kupujem dnevnu štampu, koja još 
uvijek nekako stiže u naš Doboj. Dok Salko, (Ismetov 
brat) donosi kahvu pokušavam letimično prelistati novine 
ali od boli ni naslove ne vidim. Misli su okrenute djeci i 
ženi, koje ispratih. 

"Bože, da li ću ih ikad više vidjeti? 

Amer je bolestan...!" 

Tih misli ne mogu da se oslobodim. 


Pred očima mi je slika crnog lika mog Benje, koji mi 
obeća da će čuvati brata i mamu. Dao mi je obećanje, iako 
je i on, još uvijek samo malehno dijete. Netko se mora i o 
njemu brinuti. Odjednom me u razmišljanju prekinu moj 
Ismet. Nazvavši sellam, unese neku prijatnost, koju sam 
uvijek osjećao pri susretu sa njim. Pričam mu, da sam 
svoje poslao u Hrvatsku a možda i dalje. Odobrava moj 
postupak. I njegovi su nedavno otišli istim putem. Samo 
mu je stara majka ostala, jer neće starica od kuće i sa 
svoga. On opet ostaje sa majkom, bdijući nad njenim 
narušenim zdravljem. Ismet me tješi, da će se svi brzo 
vratiti i da će ovaj zločinački rat brzo stati. Na te njegove 
optimističke riječi pokazujem mu naslove iz novina. Rat 
se očito širi i ne staje. Novine su pune strahota, koje sad 
već očito, čini jugo-armada i četnici, protiv svih onih, što 
nisu Srbi. Oni uništavaju sve naše, silom četvrte armije u 
Europi, a mi nemoćni i goloruki. Nestaju cijeli gradovi, 
naselja, pljačka se, pali, siluje i ubija u cijeloj našoj Bosni 
i Hercegovini. 

Najednom obojica zaćutasmo, nemoćni bilo šta da 
kažemo jedan drugom, svjesni stvarnosti. Obojica znamo, 
da nas čeka teška borba za goli život i u našem Doboju, 
uprkos činjenici da se vode politički dogovori između 
vodećih stranaka oko podjele našeg grada. Nejma sa 
njima dogovora, to mi znamo, jer njihov plan je davno 
napravljen, prije nego li sam se ja i rodio. Centar zla i 
pomućenih fašističkih umova je u Beogradu a izvršioci su 
jugo-armada i četnici SDS-a. Oni su samo slijepi 
sljedbenici zla, što je taj pomućeni um davno zamislio. 
Najgore je, što smo mi Bošnjaci nemoćni, te pristajemo na 
sve, da bi dobili na vremenu i izbjegli već spremljeno zlo. 
Nejmamo mi iza sebe nikakvu vojsku, već nemoćan i 

nenaoružan narod, koji se ne može oduprijeti sili jugo- 
armade. Oni svoj plan stvaranja "velike Srbije," žele što 
prije realizovati i u našoj dobojskoj Dolini. Nemoćan je i 
naš predsjednik Ahmet Aličić, koji se danima hrve sa SDS 
četnicima i komandantom kasarne, od kako morade sjesti 
na čelo Općine i bošnjačkog naroda u našoj Dolini. Mi svi, 
još uvjek ne znamo, što bi trebali činiti, da barem 
sačuvamo ovo malo života. 

Zajedno sa Ismetom, pokušavam nabaviti nešto od 
ličnog naoružanja ali i to sada teško ide. Ismetov brat, je 
kao neka potajna mogućnost... On je pukovnik avijacije, 
već bivše JNA, a sad penzioner u Puli. Međutim, Ismetov 
brat je hiljadu kilometara daleko. Toliko daleko, da se ne 
možemo ni nadati, da nam u tome pomogne. I Ismetova 
"utopija," da će rat mimoići naš Doboj, samo je, "utopija 
iz nemoći. " Na to mu ja čitam komentar iz "Oslobođenja," 
u kome jedan vojni analitičar iz Slovenije, predviđa krvav 
i dugotrajan rat u Bosni i Hercegovini, uz jasnu 
konstataciju, zbog čega je "JNA" povela i rat u Hrvatskoj. 
Žele oni granice svoje srbo-slavije od Karlovca do Pirota, 
kao i cijelu Bosnu i Hercegovinu, koju prije toga treba 
očistiti od svega ne-srpskog. U tu novu srbo-tvorevinu 
ušao bi i naš Doboj, te je sad samo pitanje dana kada će ga 
jugo-falange i četničke komite, proglasiti svojim. Sve to 
mi u Doboju i znamo ali naša nemoć, njihova je najveća 
prednost pri realiziranju tog njihovog famtomskog plana, 
po kome svi Srbi moraju živjeti u jednoj državi, makar i na 
tuđoj zemlji. Njihov plan, što dobi ime "Ram" a po kome 
se započe zločinački rat u Hrvatskoj, izađe iz mraka neke 
akademije nauka "SANU." Tog, najvećeg četničkog 
brloga. Nedavno ga započe sprovoditi jugo-vojska, uz 
pomoć oružja, kojeg kupovasmo svi u bivšoj Jugoslaviji. 


Sad to isto oružje i ista ta "narodna armija" ubija i ruši nas, 
praveći zemlju koja će biti puna rakije, slanine i bijela 
luka. Takva zemlja, mora biti čista od Bošnjaka i Hrvata (i 
njihovih "loših" Srba) ali puna šumnjaka, što treba da siđu 
sa i iz planina u naše čaršije. Po tom njihovom mračnom 
planu nas ne smije biti ni u našem Doboju. Tako im je 
nedavno poručio i patrijah Pavle, dok je obilazio "svetu" 
zemlju njihova Ozrena. 

Iako to sve zna i moj prijatelj Ismet, ipak ne 
pokazuje ni zehru straha, kao da se ne boji dolazećeg 
četničkog zla, koje se nadvilo nad svima nama u dobojskoj 
Dolini ispod Ozrena. 

Čini mi se, da je Ismet i odviše hrabar u svojim 
razmišljanjima, = ulivajući i meni tako potrebno 
samopouzdanje. Pitam se, samo onako za sebe, vrijedi li u 
ovom zlu vaktu za nas, biti hrabar a nemoćan? Oni su u 
našem gradu, oko grada, gore na brdima i čukama, izvukli 
i okrenuli najteže oružje na nas a mi nemoćni u krugu 
grada, koji svakim danom postaje nesiguran za nas i naše 
živote. Odavno su počele i njihove hajdučije po gradu 
rušenjem bošnjačkih i hrvatskih kuća, poslovnih objekata i 
privatnih radnji. Ubijeno je već nekoliko nedužnih 
mladića, dok je nekoliko naših uglednih sugrađana 
kindapovano i odvedeno nekud u kazamate ozrenskih 
šuma. ( Mustafica B. Izudin B. Franjo Č. i dr.) Strah je 
odavno stanovnik našeg Doboja i njegove Doline, koju sa 
istočne strane okruži Ozren, sa sjevera Trebava a sa 
sjevero-zapada Krnin. Sve četnički brlozi, poznati još iz 
prošlog rata. Legla straha za sve nas u Dolini. 

Strah su i sve ove došle i koferaši u našem gradu, što 
u njega godinama dolaziše i u njemu ostajaše. Ovih dana 
aprila 1992. godine, siđoše cokule, opanci i dronjci, iz svih 

tih šumskih masiva i gudura, pridružujući se svim ostalim 
došlama u gradu. Ubrzo naš grad postade njihov, a mi 
nemoćni pođosmo nestajati i bježati u tuđinu. Ta seoba 
njih i nas, događa se pred našim očima, u našoj Dolini i 
našem gradu, u našoj " NEMOĆI. 

Od Ismeta odlazim u svoju radionicu u Ševarlijama 
prolazeći pored punkta bradate kontrole, koja mi 
pretražuje auto. Bajagi, traže nekakvo skriveno oružje. Sve 
se odvija kao u filmu iz 1942. godine. Ježevi, bradati i 
smrdljivi četnici, pretresaju sve što izlazi ili ulazi u grad. 
Plaše ionako zaplašeno stanovništvo silom od oružja i 
svojim četničkim izgledom. Usput otimaju i pljačkaju što 
požele od nemoćnih mojih sugrađana. Sve te smrdljivce na 
punktu poznajem i uglavnom su to bezposličari i 
kriminalci iz ozrenskih sela Jošave i Lipca. Poslije njihova 
detaljna pregleda, puštaju me i ja nastavljam putem za 
svoje rodne i drage Ševarlije, zabrinut za sve veću torturu 
četničke bratije. Nepobitno zaključujem, da se obruč oko 
grada steže i da grad svakim danom postaje nesiguran za 
nas Bošnjake i Hrvate. 

Prolazeći pored lipačkog podvožnjaka i tu vidim 
nekoliko četnika, što danonoćno na tom mjestu zastrašuju 
i zaustavljaju Bošnjake iz naša tri sela ispod Ozrena. 
Njihovo oružje i šarene maskirne uniforme, dovoljan su 
strah za sve one, što tom cestom za Doboj moraju da 
prođu. Na tom mjestu, isti zlikovci su nedavno ubili 
Grahić Adila, (28 god.) koji se iz grada vraćao svojoj kući 
u Pridjelu Gornjem. Pucali su mu krvnici u leđa, tek tako 
da ubiju nedužna Bošnjaka, iza koga osta dvoje nejači. 
Svirepim ubistvom mlađahnog Adila, počelo je psihološko 
zastrašivanje Bošnjaka ispod Ozren planine, kao i svih ne- 


srba u dobojskoj Dolini. 

Bio sam na dženazi rahmetlli Adila. Veličanstven 
ispraćaj još jedne nevine žrtve ozrenskih četnika i krvnika, 
koji mrze sve što je bošnjačko. Ovim ubistvom, trebalo je 
konačno da otpočne sprovođenje njihovog plana-našeg 
ubijanja i našeg protjerivanja sa ovih prostora. Međutim, 
otac rahmetlli Adila, hadži-Husejn, hrabro i bez suze, 
zamolio je sve Bošnjake Doline, na razum i sabur. 
Dženazu smo obavili dostojanstveno uz veliko 
obezbjeđenje Mjesne Policije i hrabrih pripadnika TO sva 
tri naša sela. Taj dan sam shvatio, kako smrt od ozrenskih 
krvnika prijeti i kad se mrtvi Bošnjaci kopaju. Sa dženaze 
smo otišli za Doboj u koloni, dok se još nije bilo smračilo, 
bojeći se proći pored odavno već ozoglašenog lipačkog 
podvožnjaka. 

Tih prvih dana aprila, mnogi uposleni Bošnjaci u 
Doboju, prestaju ići na posao, plašeći se za svoju 
sigurnost. Život postaje vrijedan jedne njemačke marke, 
koliko košta jedan metak. Dobro znamo da ga oni nisu 
kupovali, nego ga dobili od one nekadašnje "narodne 
armije." Zato mnogi moji mještani idu na posao preko 
Šija, potom autobusom za Doboj, izbjegavajući proći 
pored lipačkog podvožnjaka. I tako svakim danom, život u 
bošnjačkim selima ispod zloglasnog Ozrena, počinje sve 
više da zamire. Strah se uvuko u dubinu duše svakog 
bošnjačkog insana ova tri sela a nemoć poklopila razum. I 
ja sve rijeđe idem u svoje Ševarlije ali se plašim ostajati i 
u gradu, koji postade zatvoren četničkim barikadama i 
bunkerima. 

U svojoj radionici više ništa i ne radim, sem što 
radnici iz dosade ponešto završe, što smo davno prije već 
započeli. Baš neki dan, moj babo nas savjetuje, da treba 
nešto raditi i zaraditi, jer ako bude rata, veli nam, da 

imamo neophodnih para. Ne mogu da se ne nasmijem na 
taj babin savjet, jer on dobro zna, da je rat davno počeo i 
da je Doboj već sav blokiran, tj. okupiran. Ponekad samo 
razmišljam, što bih uradio sa mašinama, pošto bih ih još 
uvijek mogao prevesti u Tešanj ili Gračanicu. Znadem, da 
će to ozrenski zlikovci prvo opljačkati a potom popaliti, 
jer im je to u njihovoj poganoj krvi. Ipak, na brzinu 
odbijam od sebe takve misli. Od danas pa nadalje, treba 
misliti samo na goli život. Ništa nije vrijedno toga, mada 
sam najljepše svoje godine mladosti uložio u tu svoju 
radionicu i mašine. Sada je samo bitno misliti na goli 
opstanak i da bi se sačuvala živa glava, treba brzo misliti i 
raditi. Hitno treba pronaći nešto od oružja i to je u ovom 
zlu vremenu najpreče. Nitko od nas nejma niti oštra noža, 
kojim bi branio svoje pravo na život. Cijeli Život smo 
radili i namicali, nemisleći da ćemo se nekad morati golim 
rukama braniti od dušmana, što hoće da nam oduzme to 
pavo, dar Svemoćnog i Uzvišenog Allaha. Eto baš danas, 
to nam se dešava, jer oni hoće da nas pobiju i protjeraju u 
cijeloj našoj dobojskoj Dolini. 

U svojim sam Ševarlijama... Sjedim sa Almirom i 
Salihom, mojim dragim radnicima. Dogovaramo se, da 
oni pokušaju napraviti kuburu od "fićina" upravljačkog 
mehanizma, pošto druge mogućnosti nabavke oružja 
nejmamo. Bio sam tada smiješan sam sebi, predlažući im 
taj svoj izum, znajući da to oni teško mogu napraviti u 
našoj stolarskoj radnji. Ipak sam se potajno nadao u 
Salihov majstorluk i činjenicu, da mi moramo imati bilo 
kakvo oružje. Zajednička (zakašnjela) potraga za ličnim 
oružjem je otpočela, dok se u mojim mislima vrte riječi 


molbe gosp. Dedakovića: 

"Bosanci, prodajte kravu i kupite pušku!" Nisam ga 
ni ja poslušao... A, rat nas neće mimoići. 


NEMOĆNI ISPOD OZREN PLANINE 


Akšam je 15.aprila,1992.godine. Sjedim 
sam sa babom u našoj avliji i eglenišemo uz kahvu. On 
plače za svojim unucima, na koje se bio obiko od kako 
umrije moja rahmetlli mati. Kuća velika i prazna bez njih i 
njihove dječije galame, djeluje nestvarno. Vidim, koliko 
mu je teško, jer se sa njima nije ni oprostio prije njihova 
odlaska u muhadžerluk. Zna moj babo što je tuđina, još od 
onog rata, kada ga. kao mladića od petnaest godina, 
mobiliziraše i četiri pune godine provede potucajući se po 
metropolama Zapada. Ali, rat čim stade, on se vrati na 
svoje. Zna on što je rat, ali kao ovaj, nijedan do sada ne 
bi. Ne upamti ga insan Doline. Ovakav genocid, što ga 
povede bivša JNA i četnici, protiv nedužna | nemoćna 
naroda u Hrvatskoj i našoj Bosni... Nije to rat. Tako nije 
radio ni onaj Firer. To je genocid. 

Sa babom se dogovaram, što nam je činiti ako 
četnici i jugo-armada napadnu naše Ševarlije. Taj dan 
izgleda nije daleko, sa čime se i on slaže. Predlažem mu 
da bježimo ispod Kamenoloma i Dvorina, prema rijeci 
Bosni, na mjesto gdje su već postavljeni čamci za prijevoz 
ljudi. Krizni Štab TO naša tri sela, što je već odavno 
formiran, počeo je opsežne pripreme u tom pravcu. Tamo 
preko vode je jedini naš spas, pošto je tamo tešanjačka 

teritorija. Na toj bošnjačko-hrvatskoj zemlji, rijetko je 
kada kročila srpska noga. Bošnjak je tamo siguran i daleko 
od crnog Ozrena. Čamci su postavljeni na Kulini, mjestu 
gdje je rijeka Bosna najuža, ali najdublja. Na tom mjestu 
prijelaz rijeke je bezbjedan i zaklonjen od četničkih 
snajperista, koji su nedavno postavili svoj bunker na brdu 
Visu. Visoki topolik, što je dugo godina njegovala 
bošnjačka težačka ruka, danas svojom krošnjom stvara 
bezbjedan prolaz do čamaca. Obojica zaključujemo, da taj 
uski prolaz do čamaca i dalje preko rijeke, predstavlja naš 
jedini spas i spas naših mještana. I u onom ratu, istim tim 
putem su bježali, pred istom tom bradatom bratijom, do 
slobode, tadašnje Nezavisne Hrvatske. Dobro se sjećam 
priča rahmetlli svoje majke, koja je kao djevojčica istim 
tim putem donijela brata Saliha u bešici do rijeke, bježeći 
ispred crnogorskih četnika, što su stigli "oslobađati" naš 
Doboj. To "oslobođenje" platili smo životima četrdeset 
mladića Bošnjaka i Hrvata, koje Petko Đurić pobi pred 
zidom tadašnje i sadašnje Gimnazije, pod izrekom, da su 
to sve Ustaše. Četrdeset godina živi svjedoci tog događaja 
šaputaše, kako im djecu pobiše nekakvi "oslobodioci," 
(krvnici i zlikovci) koji sa oslobodilačkom borbom 
nejmaše ništa, sem što su pljačkali, silovali, palili i ubijali, 
sve što je bošnjačko i hrvatsko. I Sabrija mi je pričao o 
tome. Jedva glavu sačuvao, krijući se u djevojačku odjeću. 
A nitko stariji od petnaest godina ne bi, što ih zločinci tada 
ubiše. Sve naša mladost i buduća inteligencija. 

Dok pričam sa babom, on hoda po avliji, 
sakupljajući dječije igračke, uz vidno jecanje i starački 
plač. I meni se sve skupilo. Najbolnija je spoznaja, da smo 
nemoćni pred tolikom silom četnička oružja. Bježanje sa 
rodnog ognjišta je jedini spas svih mještana u Ševarlijama, 

Pridjelu i Potčanima. I nije to izdaja, već nemoć, naša i 
svog moga naroda u BiH. 

Taj naš "put spasa" i prošli i sadašnji, vodi jedino 
preko rijeke Bosne na tešanjsku teritoriju. Svi drugi putevi 
vode pravo u četničku smrt. 

U Ševarlijama ostajem cijelu noć praveći babi 
društvo u samoći kuće. Tu sam, da pomognem i našem 
Kriznom Štabu TO. Zadatak i obaveza, ovog teškog 
vakta... Netko mora. Pred ponoć odlazim u selo, obilazeći 
seoske straže, što su po naređenju Kriznog Štaba TO, već 
odavno raspoređene po uzvisinama i kotama oko sva tri 
sela. Usput susrećem svoje mještane, sa kojima 
razmjenjujem mišljenje o ratnoj situaciji u našoj Bosni i 
Dolini. Svi su zabrinuti i vidno uplašeni zla, koje se 
nadvilo nad svima nama. Svi se boje noći i iznenadna 
upada ozrenskih četnika, poznatih po svijim krvničkim 
zlodjelima još iz onog rata. Dokazani ozrenski divljaci, išli 
su dobrovoljno i u Hrvatsku, gdje su rušili, palili i 
pljačkali Vukovar, Pakrac... Svjesni su moji mještani i 
naše nemoći. Znaju oni, kao što znam i ja, da je odbrana 
ognjišta i rodna praga nemoguća, bez pravog naoružanja. 
Znaju, da je i naša nesrećna lokacija takva, da nam je 
jedini spas u bježanju uskim putem do rijeke i tešanjske 
teritorije. Poseban problem su dvije kasarne, koje su pune 
četnika i teška naoružanja, čije cijevi su odavno uperene 
prema seoskim kućama. Sa istoka Ozren i srpska sela, a sa 
juga i sjevera, dvije kasarne, prave prsten sa samo uskim 
prosjekom do opet prirodne granice rijeke Bosne. Takav 
položaj naša tri sela, nemoguće je duže braniti i da imamo 
najbolje oružje. I taj uski prolaz do rijeke, može se lahko 
tući iz obadvije kasarne. Nesreća naša, da veća ne može 
biti... 

Šetam po svojim Ševarlijama i spoznajem istinu 
koju ponekad neću da priznam ni samom sebi a ni 
drugima. Svijestan sam situacije, ali se ljudski nadam. 
Znam, da ako hoću da živim moram zajedno sa svojim 
mještanima raditi na traženju rješenja, kako da izađemo iz 
ovog nesrećnog okruženja i da spasimo što više naših 
bošnjačkih života. Nismo se pripremili za ovaj nametnuti 
rat, jer smo vjerovali da do njega neće doći. Sad kad je zlo 
tu, iznad naših glava, mora se prihvatiti tužna istina, da 
smo svi nemoćni i goloruki, da se odbranimo od zločinaca, 
kojima jugo-armada dade u krvničke ruke, sve svoje 
oružje. Oružje dobiše, da bi sproveli taj krvavi plan našeg 
nestajanja. A, pred tom silom od oružja, mi svi smo 
nemoćni, od Save do mora. 

Pedeset godina smo izdvajali za isto to oružje i 
vojsku, naoružavali je najsavremenijim avinima, topovima 
i haubicama, plašeći se nekog vanjskog neprijatelja. 
Danas smo svjesni, koja je to bila njihova laž. Laž što će 
koštati naivne Bošnjake i Hrvate u Bosni, stotinama 
hiljada nevinih žrtava. Naš neprijatelj ne dođe iz Italije, 
niti iz Mađarske, nego živi sa nama u našem komšiluku, 
cjelog života se pripremajući za rat protiv nas. Taj naš 
neprijatelj su naše komšije iz ozrenskih šuma, sa kojima 
živismo i kojima do danas vjerovasmo. Dobiše te naše 
komšije historijsku šansu da nas silom tog oružja i 
mržnjom pomućenog uma, pobiju, popale, popljačkaju i 
protjeraju ispod Ozrena. I cijelu bi oni Bosnu uništili i sve 
što u njoj nije srpsko. Ali nemere... U našoj Bosni, dosta 
toga nije srpsko. Previše i za toliku silu i krvnika. I da 
znaju, da neće nikad njihovo ni biti. To znam ove tople 
noći aprila, dok hodam svojim Ševarlijama i dok mi se u 


glavi mota ona nečija izreka: 

"Ko historiju ne nauči, osuđen je da je ponavlja!" 

Mi smo je valjda dosta puta do sada ponavljali. Ne 
može moj narod vječito ponavljati, i zla nad sobom uvijek 
ponovo zaboravljati. Kazna može biti i pouk, da nikad 
više ne budemo nemoćni kao danas. Ne može to biti naša 
sudbina. I neće... Ne može naš merhamet biti naša vječita 
mahana. 

"E, da si živ moj rahmetlli djede... Imali bi ove noći 
podosta zajedničkog besjediti. Godinu i dan. A, ko' dijete 
pamtim, koliko su te gluho odobravali. Džabe djede one 
besjede i tvoje herojstvo. Malo ko šta upamti od toga. Pa 
ni ja, veliki mi djede. Noćas dok hodam po našoj Begovini 
nemoćan i prestrašen, bojim se za našu budućnost. Za onu 
istu, zbog koje si ti, moj djede, bio u komunističkim 
kazamatima. Sad djede, nejma ni moje budućnosti a ti si 
baš zbog nje tamnovao. Plašim se i za neku novu 
budućnost, što mora biti bolja i drugačija, moj dobri 
djede." Kao u nekom bunilu dođe mi...Pričam sam sa 
sobom. 

Znam da je dobro spoznati stanje u kome se nalazim 
ovog aprila ratne 1992. godine, ali se nadam i uzdam, da 
me. moj urođeni instikt predviđanja neće iznevjeriti. Zbog 
toga svakom svom potezu pridajem veliki značaj, ne 
zaboravljajući da i naša nemoć mora jednom proći. Ne 
mogu i ne smijem klonuti duhom, zbog zla vremena što je 
već došlo. Borba za goli život je obaveza i dužnost prema 
sebi i prema najbližima. Bol nemoći koji osjećam u dubini 
duše, još me više zaboli, kad pomislim da je naša nemoć 
smišljena u tuđim glavama, dovedena do savršenstva i 
stanja u kome smo nemoćni braniti goli opstanak na ovim 
prostorima. Svjestan sam toga. Svjesni su i svi moji 
mještani u sva tri sela ispod zloglasne planine Ozren. 

16. april u mojim Ševarlijama 


Dugo u noći ne spavam. 
Odlazim do Aziza Ibrakovića, inače šefa Kriznog Štaba 
TO sva tri sela. Provodimo dosta vremena u egleni o 
svemu. Zajedno obilazimo dežurstva i kontrolne punktove 
po selu. Naša mladost, već odavno dežura i čuva sela. 
Pomaže im i Mjesna Policija, sa nešto svojih policajaca i 
oružja. Većina Teritorijalaca je naoružana sa običnim 
lovačkim oružjem i pištoljima. Bolje se nejma, niti može 
nabaviti. Ipak, i sa tim naoružanjem funkcioniše odbrana 
sela, pa se nadamo da makar neće biti iznenađenja i 
diverzija od strane četnika iz Ozrena ili kasarni, u kojima 
već mjesecima šenluče pijani i bradati rezervisti. Sa 
ovakvom organizacijom i uz još nešto lakšeg naoružanja, 
čini mi se da bi Krizni Štab TO uspio organizirati još 
bolju i jaču odbranu. Ta odbrana zasnivala bi se na planu 
pravovremenog otkrivanja eventualnog napada četnika i 
obezbjeđivanja sigurne evakuacije civilnog stanovništva 
preko rijeke Bosne, na tešanjsku teritoriju. 

Radi toga, hitno treba pokušati naći nešto od oružja, 
što je neophodno ovim hrabrim momcima, koji skoro 
goloruki u noći dežuraju po svim uzvišenjima oko naša 
tri sela. Mujkić Mirso, koga sretoh na jednom punktu, 
odaje mi neke mogućnosti nabavke oružja i municije. 
Nada se probudi i ja ću pokušati preko te veze da dođem 

do neophodna oružja, svjestan da su odavno svi putevi za 
Hrvatsku zatvoreni. Ostade želja i nada. 

Ipak mi se čini, da TO i Mjesna Policija, funkcionišu 
u najboljem redu. Eventualni napad četnika, više ne može 
biti iznenađenje. Aziz kao šef TO i Mevludin Mešić 
komandir Policije, drže sve organizacijske niti u svojim 
rukama. Hrabri su i odvažni, u ovom teškom vremenu, kad 
su nam takvi najpotrebniji. Dok zajedno hodamo našim 
Ševarlijama, ćutke im odajem priznanje, što Zasigurno 
zaslužuju. Uz njih su, čini mi se, svi mještani naših sela, 
čega su i oni svjesni. 

Poslije smo opet kod Aziza u kući. Opet naša 
bosanska kahva...U njegovu kuću, odavno se preselio 
cjelokupan Krizni Štab TO. Tu su od jutra do sutra, tako 
svaki dan. Prate se vijesti, analizira situacija, razmjenjuju 
mišljenja i donose naređenja. Iz Greblja nedaleko od 
Azizove kuće, neprestano se osmatra kasarna-magazin u 
Ševarlijama, u kojoj ima na stotine bradatih rezervista. 
Krmad, koja se po cijeli dan šeće u krugu kasarne. Cesto 
se iz kasarne začuje rafal iz lahkog oružja, što je već 
uobičajena njihova provokacija. Šenluče, piju i pucaju 
bradati idioti, nestrpljivo čekajući dan, kada će krenuti u 
svoj pljačkaški pohod. Zbog toga i jesu tu, da se pripreme 
a uz to i da zaplaše moje mještane. 

U noći kasarna-magazin se redovito osvjetli svim 
postojećim sijalicama i reflektorima, što ipak ukazuje na 
njihov strah od mogućeg našeg napada na kasarnu i njenog 
zauzimanja. Redovno se noću pale i tenkovi, što SU 
poredani oko magazina. Cijevi tih željeznih grdosija, 
okrenute su prema seoskim kućama u Ševarlijama 1 
Pridjelu Gornjem, što stvara strah kod mještana ovih sela 

ali i mržnju prema svemu onome što se nekad zvalo 
"jugoslovenska vojska." 

Dok posmatramo osvjetljenu kasarnu, pokušavam da 
objasnim grupi svojih mještana njihove metode 
zastrašivanja. Oni se služe svime i svačim, jer su u suštini 
veliki plašljivci. I pored sve sile oružja (koje je bilo 
dopunjeno i oružjem iz Slovenije, odakle se bivša vojska 
povukla) u kasarni, oni se boje da ih ne napadnemo i 
zauzmemo istu, što bi za četničku bratiju bilo pogubno. 
Upravo odatle, oni se snadbjevaju gorivom, hranom, 
municijom, konzervama, i svim drugim. U tim dvjema 
kasarnama, njihova je sva logistika. Posebno obezbjeđenje 
ima kasarna u Potočanima, u kojoj im je teška municija i 
gorivo, smješteno u podzemnim tunelima. U tu kasarnu 
znalo je doći i po deset kamiona, vozeći gorivo ili 
municiju za jugo-četničke falange. Gledali smo to, evo 
gledamo isto i danas, nemoćni da bilo što poduzmemo, 
mada smo svjesni da to isto gorivo i municija, ubija i ruši 
naš B. Brod, Derventu, Sarajevo, Vukovar... A čini mi se, 
da će brzo i nas. 

Bilo jest, ideja o napadu na kasarne, ali se moralo 
odustati. Takvu akciju, bili su spremni izvesti mladići iz 
naših sela, još dok je jugo-armada rušila Hrvatsku. 
Međutim, od toga se odustalo, jer diverzija na kasarne- 
magazine, zahtjevala je u prvom redu pravo naoružanje a 
drugo, bojalo se, jugo-četničke odmazde nad nedužnim 
civilnim stanovništvom. I danas, da bi se takva diverzija 
izvela, uz neophodno naoružanje, potrebno bi bilo 
evakuisati sve mještane iz naših sela. To je realno 
neizvodljivo, jer mnogo mještana takvu akciju nije 
podržavalo. Sem napada na kasarne, čini mi, se da bi se 
lakše mogla izvesti diverzija na kamione koji prevoze 

oružje i municiju, na usjeku kod Handžića mlina. Ta 
akcija, bila bi lahko izvodljiva sa tešanjske teritorije iz 
utvrde Gradina. Od nje je cesta kojom prolaze kamioni, 
udaljena samo za širinu rijeke i njena korita. 

Dugo smo u noći razgovarali o svim mogućnostima 
ali smo na kraju zaključili, da sve te akcije otpadaju iz 
razloga sigurnosti za život naših mještana i nepostojanja 
adekvatnog naoružanja. 

A ove tople noći aprila, spoznao sam još jednu 
gorku i tužnu istinu, koju nikome ne rekoh. Ljudskih bih 
volio, da su moje spoznaje pogrešne. Naime, kod nekoliko 
mojih mještana, vlada neko nebjašnjivo uvjerenje, da rata 
neće biti i da će četničko nasilje brzo stati...? 

Bože, zar ima i takvih slijepaca? Zar ne shvaćaju šta 
nam se sprema i da je pitanje dana kada će i naša 
dobojska Dolina buknuti onako kako gori Ravno, 
Sarajevo, Zvornik, B. Brod, Derventa i Vukovar...? Zar 
nam nije dovoljna slika Vukovara i našeg Sarajeva? 
Ubijaju nam zemlju i braću, širom naše jedine Domovine a 
oni (manji broj) misle ostati ispod zloglasnog Ozrena. Čak 
vlada uvjerenje, kako im "njihovi" ozrenski četnici neće 
ništa. Ima i onih, što se nadaju, kako će ih zaštititi odavno 
već bivša JNA? Njima oni vjeruju!!! 

Bojim se tih ljudi i njihovih razmišljanja, jer u sebi 
nose sve odlike petokolonaša. 

"Jugo-nostalgičari, mješanci, bilmezi i duduci, ja sa 
vama ni na kahvu ne bih!" Rekao bih im to ove noći ali ne 
bi vrijeme za to. 

Taj sabah  dočekah budan, sa svim svojim 
razmišljanjima ispred Azizove kuće, zabrinut novim 
saznanjima i vidno umoran. Osjetih neki bol u dubini 
prestrašene bošnjačke duše.., Zaboli nešto u prsima... 

Osvanuo je sunčan aprilski dan, sa beharom i 
zelenilom. Sve se budi i raste. Probuđena zemlja miriše 
bosanskim berićetom kao rijetko do sad. Azizova hanuma 
Ajka a moja draga rodica, donese nam jutarnju kahvu. 
Gleda nas i plače. Ta divna supruga i majka, nije cijelu 
noć oka sklopila, bdijući nad svima nama. Tri sina i njen 
Aziz su u TO sela. Mati ko mati, brine se i zlo sluti. Pijući 
kahvu opet eglenimo o svemu. Razmjenjujemo već 
razmjenjena mišljenja. Opet = osluškujem oprečna 
mišljenja, što me posebno brine. Uzdam se u Aziza i čvrsti 
stav Kriznog Štaba TO. Kolebljivci i izdajice, ne smiju 
ometati dobru organizaciju i unositi razdor u ionako 
prestrašen i nemoćan narod. Krizni Štab TO sa Mjesnom 
Policijom, ima jasan plan odbrane, obezbjeđenja i 
evakuacije stanovništva preko rijeke na slobodnu 
tešanjsku teritoriju. Takav je čvrsti stav  združenog 
Kriznog Štaba na čelu sa Azizom. Nejma predaje 
ozrenskim četnicima, niti sa njima dogovora a ponajmanje 
traženje zaštite od jugo-armade. Sve napore treba usmjeriti 
na što bolje obezbjeđenje puta, kojim se stiže do rijeke i 
sve pripremiti, da bi se što brže i bezbjednije stanovništvo 
prebacilo preko vode. 

Na tom planu, već je dosta i urađeno. Skela u 
Pridjelu i čamci u Ševarlijama, već su pripremljeni i 
čekaju da se dobije takva naredba od Kriznog Štaba. 
Većina stanovništva, već je i pripremljena na takvu 
akciju. Pripremljeni su traktori za prijevoz hrane, stoke i 
ljudi do čamaca i skele. To jutro mi se činilo da Krizni 
Štab, ipak, odlično obavlja svoj posao, što me je poslije 
svega, puno razveselilo. Razveseliše me i mladići, koji se 
vraćajući sa dežurstva, priključiše našoj jutarnoj kahvi. I 
među njima, vlada hrabro ubjeđenje, da nejma predaje niti 

dogovora sa jugo-vojskom i četnicima, nego da se 
branimo sve dotle, dok se svi mještani naših sela ne 
prebace preko rijeke. Svi oni su odlučni i odani naredbama 
Kriznog Štaba TO. Spremni su i na neke smjelije 
diverzantske akcije, ako bude potrebno, samo da bi spasili 
goloruk i nemoćan svoj narod. Dok smo tako sjedili 
zaneseni stalnim ponavljanjem istog, moja draga rodica 
Ajka nas je neprestalno gledala i plakala. Njen majčinski 
pogled odavao je svu bol majke i supruge. I ona je osjećala 
našu nemoć pred zlom, što će čini mi se, brzo doći u naša 
bošnjačka podozrenska sela. 

lako nenaspavan, oko deset sahata odlazim u svoj 
Doboj. Usput kupujem štampu, koja sve teže dolazi do 
nas u dobojskoj Dolini. Kod Ismeta u kahvani pijem svoju 
uobičajnu kahvu, ali njega nedočeka da razmjenimo svoja 
najnovija zapažanja. On mi je trebao i zbog onog 
obećanja, da će pokušati nabaviti nešto od oružja. Odatle 
se vraćam u našu kancelariju, gdje me za još jednu kahvu. 
čeka moj prijatelj Anto Matić, sa kojim namah odlazim 
kod "Azema." 

Dok, kod "Azema" pijemo ekspreso kahvu, oči 
bilježe na desetine uniformisanih prvljavih šumnjaka, koji 
se šeću našim gradom sa šmajserima na leđima. 

Vidim i onaj naš bošnjački zet (Salihu) je među 
njima. Albanac, što se uda u naš Pridjel. Sad obuko 
uniformu i pustio bradu, pa se zajedno sa njima šepuri 
gradom. Izrod, što će ga pamtiti oči Bošnjaka i Hrvata 
našeg grada i Doline, Gledamo ih, jer nam drugo ništa i 
nepreostaje. A oni važni i silni, prkose našoj nemoći. Ne 
osjećaju peksini svoju bijedu i niskost. Svojim izgledom 1 
ponašanjem, odudaraju od normalna insana, čega šumnjaci 
Nisu svjesni. Sa Matićem se dogovaram oko pebacivanja ! 

podizanja novca sa svoga računa. Obojica smo ubjeđeni, 
da je blizu dan, kada će ove šumske falange i komite što 
ujegoše u grad i da ga okupiraju. Nama naš novac treba i 
moramo ga što prije podići. Večeras ćemo zajedno spavati 
kod njega, pošto i njegova doktorka sa djecom, nedavno 
ode put Zapada. Sutra sabahom ćemo u Teslić na 
vještačenje a potom u Tešanj na kahvu, da bi vidili i 
snimili tamošnju situaciju. Kratki dogovor je završen i on 
odlazi u kancelariju. 

Ja ostajem u gradu, gdje srećem svoje stare 
prijatelje, razmjenjujući sa njima poneku rečenicu 
zabrinutosti događajima u Bosni i našoj Dolini. Mnogi su 
uplašeni i zabrinuti.  MNemoćni... Izbezumljeni! Zlo se 
može vidjeti golim okom svuda oko nas u našem Doboju. 
Srah i nasilje šeta gradom, plašeći nas svojim obješenim 
oružjem, koga prkosno nose na leđima i ramenu, svjesni 
svoje snage nad nama golorukima i nemoćnima. Nikola B. 
iL. Anto, iz sve te svoje nemoći, glasno se smiju i rugaju 
svim tim bradatim idiotima, koji još ne znaju ni hodati 
asvaljom. Sliku rugobe od vojske i njihova morala, 
upotpunjuju borna kola, što po cijeli dan voza poderanu 
jugo zastavu, ostavljajući utisak šumskog primitivizma, te 
nekad "narodne" vojske. 

"Budale, čija je sva pamet u tri prsta stala," 

zaključujemo zajednički. 
_ Priključuje nam se u tim zaključcima i grupa 
izbjeglica iz Dervente i Bos. Broda. Pričaju nam o 
četničkim zlodjelima u tim gradovima. Među njima jei 
moj Fikret Katadžić, koji se zajedno sa ženom i djecom, 
nekako uspio probiti do Doboja. Nudim mu svoj prazan 
Stan da smjesti obitelj, što on odbija riječima: 

"U Doboju će se brzo desiti Derventa!" 

On sa obitelji bježi dalje iz Doboja. Iako to sve 
sluša, Anto Lukač još uvijek se neodlučuje da svoju obitelj 
vozi iz Doboja, računajući da će ratno zlo mimoići naš 
grad i Dolinu. Pokušavamo ga ubjediti i on jedva odlučuje 
da sabahom vozi ženu i djecu do Oraške skele. On se 
nada vratiti u Doboj... 

Kasno uveče po dogovoru sa Matićem, odlazim kod 
njega da spavam. Na putu do njegova stana, kod 
"Bunkera" me zaustavljaju bradati i naoružani rezervisti, 
radi, kako kažu, kontrole. Smrdljivi, pijani, bradati, sa 
redenicima na prsima, pripali bi svaka normalna čovjeka. 
Vele, čuvaju naselje od nekoga, a ni sami ne znaju od 
koga. Čuvaju naselje, pripadajući njegove stanare svojim 
izgledom, noćnim zaustavljanjem, kontrolom i pucnjavom. 

"Nikog vi takvi ne možete čuvati, jer ste i mene na 
smrt pripali. Više se ja vas bojim, nego svih krvoločnih 
životinja svog Dunjaluka," umalo mi ne izleti. 

Ali, sav uplašen pretvorih se u pogled i muk. Da 
barem jednu kašikaru imam, ne bih se puno dvoumio. Sve 
je to sami ološ iz ozrenskih i trebavskih šuma. Među njima 
prepoznajem i M. Petrovića-Zaklani, bivšeg radnika 
"Enterijera" iz Kotorskog. Dobro ga pamtim po nesreći na 
cekularu, kada je izgubio četiri prsta desne ruke. Iako 
invalid, i radno nesposoban, uzeo je pušku, obukao cokule 
i došao da čuva moj Doboj. 

"Krmače ti čuvaj u svojim Osječanima, ne moj grad 
i mene," rekao bih i njemu. 

Gledam ga bradata sa redenicima preko prsa i 
poželih da ga lupim šakom u sred lica, ali osjetih nemoć, 
da ga bar ismijem. Njegovo vrijeme je došlo. Dočekao je 
on (i takvi) svoje vrijeme. Sada su sila u gradu. Nekad, i to 
ne davno, ćageta su morali imati da bi u grad sišli. 


36 


Kod Matića, tu noć spavam. Obojica se plašimo 
sami spavati u svojim stanovima. Prenosim Anti svoja 
najnovija zapažanja po gradu, te počinjemo ozbiljno 
razmišljati o bježanju i iz blokirana grada. On bi kod svojih 
u Alibegovce a ja kod svojih u Ševarlije. Svatko svojima. 
Večerasmo na brzinu pureće viršle, uz  Antinu 
konstataciju, da bih u ratu bio dobar kuhar. Možda i 
budem, sa jednim velikim "ali." 

"Ne znam kome bih ja bio taj kuhar, kad mi 
nejmamo svoju vojsku. Oni imaju vojsku i kuhare... A mi i 
vi, moj Anto? Pola će nas nestati dok dobijemo vojsku i 
kuhare za nju. Vojsku treba namah stvarati ili nas nejma, 
moj prijatelju. Za vojsku trebaju kuhari ali 1 oružje, kojeg 
nejmamo!!!" Rekoh sjetno svom Anti. 

Dugo ne idem spavati, iako Anto brzo utohnu u svoj 
san. Neka teška nemoć pritisla misli i dušu. Pred očima mi 
se ređaju slike djece i onih bradatih šumnjaka, koje cijelo 
vrijeme gledah po gradu. Strah se uvukao u dušu a 
pomisao da sam nemoćan u krugu već okupiranog grada, 
ne da sna. Više se nije sigurno ni disati u Doboju i 
njegovoj Dolini. Ni sam ne znam što uraditi i kuda 
bježati? Bojim se da djecu više nikad neću vidjeti! Ne 
znam jesu stigli u Hrvatsku i jesu li se negdje uspjeli 
smjestiti? Ostaje nada i vjera u dragog Allaha, da će se 
sve preživjeti i da ću nekad moći do njh. Sa tom željom i 
nadom, kasno u noći utohnem u potreban san. 

Sabahom ustajemo, pijemo kahvu, koju moj Anto 
napravi i namah za Teslić. Na izlazu iz grada kod Željezna 
mosta njihova bradata bratija nas detaljno  pretrese. 
Krmeljivi, pijani i neispavani četnici, ipak nas pustiše. 
Nastavljamo cestom, kojom sam godinama išao na posao 
profesora u Srednjoškolski centar u Tesliću. Poznata cesta, 

učini mi se stranom i tuđom. Pusta i tiha bez uobičajne 
gužve različitih vozila, odavaše sliku zbivanja u našem 
kraju. Ovih dana u zemlji Bosni umiru naše ceste pred 
zlikovcima kakvi su jugo-vojska i četnici. 

Na ulazu u Teslić, dočeka nas prava pravcata 
kontrola tkz. "srpske milicije," (sa njihovim oznakama) 
koja nas svojim izgledom pripade. Cirilica i kokarda, 
pomješana sa fašizmom i nacizmom... Zbog naših imena, 
kontrolišu nas u detalje. Iako me, neki od njh poznaju, (ija 
njih) ipak, mi zagledaju u osobnu kartu nekoliko minuta. 


Prave neku svoju tkz. 


- S ' heuzeše oružje, da 
Sltesgrjekići "krajinu." Zivjelo " 
NE pitajući, ko je ko ; 


šta je. 


A danas, Bogami sa strahom uđoh u isti taj Teslić, 
samo zato što sam Bošnjak-Musliman. Danas mi onaj moj 
Teslić, izgleda puno draži i ljepši, pošto ne prepozna ništa 
od one nekadašnje ljepote. Čini mi se da u njemu, nejma 
više dobra insana. Većinski njegovi žitelji Bošnjaci i 
Hrvati odavno počeše odlaziti u tuđinu a oni silaziti sa 
planina i iz šuma. Slika ista, isti režiseri, kao i u mom 
Doboju. Stotine ih je sad u šarenim uniformama i sa 
opasanim oružjem. Šeću se gradom, plašeći i prkoseći 
monećnim žiteljima Teslića. Samo letimičan pogled na te 
bradate smrdljivce iz šuma i planina, izaziva strah i mržnju 
u normalnu insanu. Koja sve fukara nosi oružje, očito 
namjenjeno da ubija nas, samo zato što smo Bošnjaci i 
Hrvati? Koliko tog oružja danas šeta Teslićem, strah me je 
i gledati...? 

Svoje vještačenje na Sudu, Matić brzo završava, te 
sa nekoliko svojih starih prijatelja, odlazimo na kahvu u 
obližnju kahvanu. Matić usput priča o svom vještačenju, 
za koje veli, da je zadnje, jer mu izlazak na mjesto 
saobraćajnog udesa, ne dozvoljava nekakva "vojna 
milicija" u Pribiniću. Neka ipak ostane zapisano, da su se 
dva bošnjačka insana preselila na Ahiret u sudaru njihova 
putnička auta sa oklopnim transporterom bivše  jugo- 
vojske. Svoje vještačenje Matić Anto nije mogao obaviti. 
Nisu mu, oni dozvolili... 

U kahvani srećem i svoje drage kolege, profesore iz 
škole, koji nam pričaju o situaciji u Tesliću i okolini. Svi 
vele, da će brzo morati bježati iz pakla grada, u kome su 
"planinci" i SDS, uzeli svu vlast u svoje ruke, vršeći 
neviđen teror nad ne-srbskim stanovništvom. Midhat Gile 
mi, kao usput priča o nekolicini naših kolega profesora, 
što su najednom postali "veliki Srbi" i pavi četnici, ništa se 

nerazlikujući od najvećih eksremista iz teslićčkog SDS. 
Među njima su najgori N. Radulović, M. Kuzmanović, D. 
Popović, S. Starčević, i dr. Sve same došle i koferaši iz 
Požarevca i Crne gore, kojima grad dade sve što nisu ni 
sanjali da će dobiti u svojim palankama preko Drine. Dok 
sve to slušam, u glavi mi se mota poređenje situacije u 
Tesliću, sa stanjem u mojem Doboju. Sve je potpuno isto. 
I dole je ista ju-vojska naoružala ološ i fukaru, za svoje 
velikosrpske interese. Fukara, koja je sišla u grad i svog ga 
okupirala. Mi opet nemoćni kao i Teslićani, gledamo i 
trpimo. Oni sišli a mi moramo bježati iz svoga grada. 

"I mi bježimo moj Gile, baš kao što bježe Bošnjaci i 
Hrvati iz Teslića. I kod nas je smrt jedna marka, koliko 
stoji puščani metak. Da ne zaboravimo, mi svoju smrt 
plaćamo svojim parama, jer smo to oružje kupovali mi a 
ne ovi besposlčari i kriminalci," rekoh svom Giletu. Sa 
njim sam uvjek imao dosta zajedničkog. 

Razumjeli smo se, nemareći za ostale naše prijatelje, 
koji se puno manje od nas dvojice, brinu za nadolazeće 
zlo. Na kraju svom prijatelju Giletu savjetujem, da i on ide 
što prije. Preporučujem mu njegov Sandžak ili naš Tešanj, 
zaboravljajući da je on oženjen Milicom. Veseli i 
simpatični Sandžaklija, reagira na ta moje riječi svojim 
smiješkom i neuništivim optimizmom. Uvijek je takav bio, 
ne misleći nikome zla. Svatkome drag. 

Iz Teslića se upućujemo u naš Tešanj. Da, baš naš 
Tešanj i našu bošnjačku čaršiju, koja nas dočeka svojim 
svjetlom i merhametom. Nigdje ne bi barikada, kontrole i 
vojske. Ovdje se očito živi sa Allahovom nafakom i bez 
oružja. Ovdje je život vrijednost. 

Kad bi sve čaršije u našoj Bosni mirisale ovakvim 
miruhom, rata nikad ne bi bilo. Dragi Allah, mojim 

dobrim Tešnjacima podari neuništivi merhamet i razum, 
što nadvlađuje sve niske ljudske strasti. Nejma ova 
bošnjačka Čaršija ni svoje šume, niti svoja brda i planine, 
niti svoje ekstremiste. Krmadi ovdje nejma... Ona ima 
svoju bošnjačku dušu, koja stoljećima diše pod ovim 
nebom. Ovdje se voli svoje i poštuje insan. Čaršija je to 
bošnjačka i bosanska. Moja i tvoja, gospodine Matiću. 
Samo je važno da smo insani. 

Tešanjsku kahvu pijemo u Hotelu sa dragim 
prijateljima. Pričamo o stanju u Doboju i Tesliću. Situacija 
je i njima poznata ali oni tome ne pridaju poseban značaj. 
Svatko je tvorac svoje sudbine. Ovdje opet, svako zna svoj 
posao. Organizirali su svoju odbranu i ne plaše se jugo- 
armade i četnika. SDA vodi svoju politiku i u ratu, koji 
sigurno neće mimoići ni Tešanj. Mirso Ćeman, dr. Čanak, 
Hotić Eso i Šemso Mehmedović, na čelu Općine, znaju 
svoj dio posla i imaju jasna opredjeljenja. Njihova snaga je 
sav bošnjački i hrvatski narod, koji je svjestan situacije. 
Spreman je na odbranu svog kućnog praga... 

Ne znaju moji Tešnjaci, što je nemoć. Oni su svoji 
na svome. Ne brine njih sva sila četnička oružja i već su 
danas spremni pokazati sili, silu. Imaju i čime, jer biše 
pametni i oružje nekadašnje TO ne dadoše. Još tada, oni 
su znali što se sprema. Na rastanku mi moj Mirso Subašić 
obeća "magnum," ali ga danas ne poneso, jer mi valja 
proći četničke kontrole. Bih me strah a ko zna hoću li 
nekada više moći do Tešnja? Odlazeći iz Tešnja poželjeh 
da budem dio te bošnjačke Čaršije, što miriše slobodom 
ovog ratnog aprila, 1992. godine. Ostade moja Čaršija, ista 
onakva kakvu je pamtim iz svojih mladalačkih dana, kada 
sam dolazio na veselja i teferiče Dvadesetsedme noći 

Ramazana. Bili su to dani, što se zaboraviti ne mogu. 
Pamte ih, i duša i srce. 

Nemoć i strah, teku i dalje. Po ustaljenoj navici sam 
kod "Azema" na kahvi. Od nekih prijatelja Hrvata, tražim 
mogućnost nabavke bilo kakvog oružja i municije. 
Johovac i Grlić Slavko, potajna su nada. Opet samo 
pokušaji i obećanja. Potom odlazim kod svog Ismeta, koji 
mi obećava nekoliko ručnih bombi. On bombe očekuje od 
nekog nepoznatog prodavca iz Osijeka. Svako čekanje je 
dugo... A posebno u strahu. 

Razočaran u sebe, tumaram po gradu. Kod Aziza u 
knjižari, srećem i svog komšiju Fadila Hadžića, gdje sva 
trojica stojeći razgovaramo o stanju u Doboju i našim 
Ševarlijama. Aziz je zabrinut i uplašen. Na posao dolazi sa 
strahom. Zastrašen je silom, koju šumnjaci i jugo-armada 
neprestano demonstriraju gradom pred našim nemoćnim i 
zabrinutim pogledima. U par riječi se dogovoram sa 
Azizom i Fadilom, za večernji sastanak u našim 
Ševarlijama. Sve trojici nam se čini, da je zlo blizu. Iz 
Doboja ćemo zajedno u koloni za autobusom, koji polazi u 
pola četiri. Svi se bojimo proći pored lipačkog 
podvožnjaka, gdje zlikovci imaju svoj punkt, na kojem 
često zaustavljaju vozila ili pucaju na njih. Tih pesto 
metara pored četničkih brloga, toliko je opasno proći, da 
mnogi moji mještani, već odavno ne idu na posao u Doboj. 
Oni rijetki, što putuju autobusom, iz straha od snajperista 
saginju glavu pod sjedište pri prolasku pored tog opasnog 
podvožnjaka. Nedavno sam, na tom mjestu vidio 
postavljene male mine, tkz. "paštete." Sve je to smišljeno 
zastrašivanje Bošnjaka iz naših sela i traženja povoda za 
svoj zločinački naum. Znamo mi to svi u dobojskoj Dolini, 

samo što smo nemoćni bilo što poduzeti, već to moramo 

U akšam smo kod Aziza na kahvi. Opet 
razgovaramo o svemu. Planiramo, analiziramo = i 
sagledavamo našu tešku situaciju u kojoj se nađe moj 
bošnjački narod u podozrenskim selima. Svi smo zabrinuti 
ali i odlučni da spašavamo što možemo. Najviše optizma i 
hrabrosti pokazuje moj Fadil. Kemal Ibraković prihvata taj 
njegov optimizam sa oduševljenjem, jer je po prirodi i i sam 
takav. Aziz opet realan i zabrinut. Čak i prestrašen. 
Svjestan je Aziz situacije u kojoj se nalazimo. Naše 
okruženje i slabo naoružanje je naša nemoć, protiv tolike 
sile jugo četničkog oružja. U takvoj situaciji teško je i 
organizirati dobru odbranu naših sela. Svaki živi insan se 
boji smrti, pa i moji mještani. Treba imati veliko srce i 
stati pred toliku silu oružja i najveće krvnike, što ih 
historija ne zapamti. Aziz se potajno nada u našeg 
predsjednika Ahmeta Aličića, koji vodi iscrpljujuće 
pregovore sa jugo-armadom i SDS četnicima, oko same 
podjele grada. Ta priča odavno kruži gradom ali smo svi 
svjesni, da je to samo glupa zamisao SDS ekstremista. 
Ahmet vješto i uporno igra na vrijeme, što je naš jedini 
saveznik. Zna i naš predsjednik, da se rat ne može izbjeći, 
ali on iz nemoći neprestano sa njima pregovara. 

Znamo mi, koliko je naša Dolina važna šumskoj 
bratiji i njihovoj fantomskoj državi, da bi se oni ovako 
silni i moćni odrekli Doline i Doboja. Strateški cilj šumske 
bratije jeste baš zauzimanje Doboja i povezivanja Ozrena 
sa Krajinom. Ne misle oni, praviti svoju "smrdiju," bez 
našeg Doboja. To mi dobro znamo ali smo nemoćni bilo 
što poduzeti. Znamo i da će ta nemoć morati jednog dana 
proći. Dotle, treba biti mudar i pametan, ne gubiti lahko 

glavu, koja će trebati bistra i čitava, za ta neka buduća, 
bolja vremena. Zbog toga me Fadilova hrabrost brine, kao 
i hrabrost svih onih, što nerealno procjenjuju naše vojne 
mogućnosti. Protiv tolike sile, ne može se ništa. Nemoćni 
smo, u ovom nesrećnom okruženju. Realna Azizova 
razmišljanja me najviše raduju. Zbog toga ga svi volimo i 
poštujemo, što on svakako zaslužuje, kao čovjek i vođa. 

Sutradan sam, nekakvom ludom hrabrašću prošao 
ispod lipočkag podvožnjaka i stigao u Doboj. Pokušavam 
da nabavim bilo što od oružja i municije. Zovem naš 
Johovac i dobijam obećanje. Problem je samo transport, 
jer je cesta puna četničkih kontrola. U gradu mi i 
nepoznati Srbin, preko sumnjivog Bošnjaka, nudi 
"kalašnjikov" i bombe. Ne dolazim na zakazan sastanak u 
Pijeskove ali sve pratim iz svog auta na parkiralištu. 
Nepoznati dolazi u vojničkoj uniformi i sa autom, izgleda, 
punog oružja. Nisam se pojavio iz straha. Ni danas ne 
znam, jesam li pogriješio?! 

I taj pokušaj propade. Razočaran sam u samog 
sebe... Poslije podne opet sam u Ševarlijama. Kod kuće, 
slušam radio vijesti pijući kahvu sa babom. Udarna vijest 
je rušenje jedinog preostalog mosta na Savi, što je 
povezivao bosanski "Džehenem" sa Hrvatskom i dalje 
Zapadom. Moji su uspili proći most i javili su se babi iz 
Pule, gdje su se smjestili kod Zlatine rodice. Briga prošla, 
briga ostaje... 

Danas je 19. april. Tek danas saznadoh, da nejma 
više nijednog mosta, (sem onog u Brčkom koga kontrolišu 
četnici) kojim bi se moglo izaći iz Bosne. A, odavno 
Bosna gori. Posljednji spas za nejake, stare i bolesne, sruši 
jugo-armada i četnici. Sad je rijeka Sava neprelazna 
granica za sve one što bježe pred krvnikom. Sad je cijela 

naša Bosna geto, u kojem bošnjački i hrvatski narod ostaje 
goloruk na milost i nemilost jugo-armadi i četnicima. Sve 
su krvnici isplanirali u detalje. Borba za goli opstanak je 
otpočela davno a danas je toga svjestan svaki Bošnjak i 
Hrvat u dobojskoj Dolini. Doboj postade odsječen od 
Svijeta, iako je najveća željznička i cestovna raskrsnica u 
našoj BiH. Više se iz dobojske Doline nikud ne može 
izaći, niti se u nju može ući. I dok Doboj i njegova Dolina 
postadoše sa svih strana zatvoreni, dotle se u samom gradu 
vode pregovori sa komandantom kasarne "4. juli," 
pukovnikom Ćazimom Hadžićem oko "očuvanja" mira u 
Dolini. Ne znam što se postiglo tim dogovorom ali 
naslućujem što bi se moglo desiti. Čak je i Aziz išao na taj 
dogovor. Nisam siguran da to nije još jedna njihova 
podvala... Sa njima nejma dogovora. Ćazim kao Bošnjak i 
komadant, zasigurno može pomoći u ovoj našoj nesreći. 
Ima dovoljno razloga da stane na stranu nemoćnih. Oko 
toga se nešto i šuškalo po Čaršiji. Osobno sam čuo 
svakojakih priča i nagađanja. Možda mu bošnjačka savjest 
neda mira? Možda on i pokušava da nam pomogne ali 
nama ovakvi kakvi smo, teško ko može pomoći? Netko mi 
je rekao, da je i naš predsjednik, tajno bio kod njega!? Sve 
su to nagađanja i predpostavke, ušta ne mogu a da 
nesumljam. Ćazim je samo sitni piun u ovoj njihovoj 
prljavoj igri. Odavno smrdi na vojnom vrhu... Ipak bih 
ljudski volio, da Ćazim stane uz nas i sa nama. Možda već 
sada, jer poslije može biti kasno i njemu, i nama. Pola 
Bosne gori a njom teče naša bošnjačka nevina krv. Sve 
dok ga ne vidim sa nama, ja mu ne vjerujem. Koliko je 
pomogao i pokušavao da pomogne nama u Dolini, jednog 
dana će se sve znati. Zamjerim mu, što je još sa njima. 
Možda će i on imati svoje viđenje... Nije lahko nama ni 

pomoći, kad smo ovakvi nemoćni i neorganizovani. Za 
druga komadanta mogu samo misliti po onoj narodnoj; 
"pukovnik ili pokojnik." Vrijeme će donijeti istinu i bez 
mojih nagađanja... 

Izgleda, da se nama ponavlja i događa već dogođeni; 
Vukovar, Ravno, Bjelina, Zadar, Sarajevo... Krvnici su 
sišli iz šuma i kasarni u naše čaršije. U to, više ja ne 
sumnjam. Treba da se dogodi dogođeno širom Bosne, to 
sve više spoznaju i moji sugrađani. Čekamo u svojoj 
Dolini nemoćni i na smrt prestrašeni. Ko naši Kurbani... 

U toku dana zove me žena i djeca, koje prvi put 
čujem od kako su otišli u svoj muhadžerluk. U razgovoru 
sa ženom, krijem stvarno stanje zbog njihove sikirancije 
za svima mama, što  ostadosmo u bosanskom 
"Džehenemu." Nijedna i ničija briga, ne može nam 
pomoći, te im zbog toga prenosim samo dobre vijesti. 
Poslije tog razgovora, dugo vremena sam bio okrenut u 
mislima svojoj hanumi i sinovima. Sve su dalje i dalje od 
mene, jer su veze sa Hrvatskom praktično odsječene. 
Bojim se da ću ih ikad više vidjeti!? Suze krenuše... I 
babo zaplaka. U srce ga je dirnuo razgovor sa njegovim 
Benjom, koji mu je rekao da želi da se vrati u svoje 
Ševarlije. Nije imao snage, da sa njime razgovara. Unuci 
su mu sve, što mu je ostalo od života. 

Taj kratki telefonski razgovor, uveliko je 
ražalostio, i mene ali i njega. Bili smo dugo tužni i 
zamišljeni, okrenuti svojim osjećanjima. 

Uveče izlazim na dežurni punkt mjesne straže na 
kojem dežuraju moji dragi prijatelji, Almir i Amir. 
Pričamo dugo o svemu. Ohrabruje me njihova odlučnost 
da se odupru eventualnom četničkom napadu. Iako imaju 
samo jednu automatsku pušku i stotinjak metaka, kod njih 

ne primjećujem trunku straha. Dok ih slušam i gledam, 
razmišljam, kako naša mladost ima srca i hrabrosti. Samo 
da prođe ova nesrećna nemoć... 

Do ponoći sam obišao još nekoliko dežurnih 
punktova, koji su bili u punoj budnosti i pripravnosti. Kod 
svih tih mladića što ih obiđoh, vidio sam spremnost da se 
izvrše naređenja Kriznog Štaba, što me je posebno 
obradovalo. Bošnjačka mladost zaslužuje svoju srećnu 
budućnost, jer ima osjećaj vremena... 


PRIPREME ZA EVAKUACIJU 
21. je april u Ševarlijama. 


Iza ponoći, Aziz me neočekivano zove na razgovor. 
Pričamo o situaciji, što svakom danom postaje teža i teža. 
Dok sjedimo na terasi, gluhu tišinu proljetne noći cijepaju 
podmukle detonacije četničkog rušenja naše Dervente i B. 
Broda. Dole u Posavini, četnici i jugo-armada, teškim 
haubicama ruši sam grad Derventu iz svojih uporišta u 
Liješćtu i Kalenderovcima. Podmukla _tutnjava teškog 
oružja djeluje jezivo u tihoj noći, unoseći nemir i strah u 
svima nama. Preplašeni su moji Bošnjaci u selima ispod 
Ozrena a i ja sa njima. Zastrašujuće detonacije ne daju sna 
ni čovjeku ni životinji, koja svojim instiktom osjeća 
blizinu smrti. I Aziz je zabrinut i uplašen. Dok priča, 
ustaje i hoda, pokazujući mi, da je nervozan. Nisam ga 
navikao vidjeti ovakvog. 

Pričam mu o svojim pokušajima nabavke oružja, 
stanjem u Doboju i okolini. A on, i dalje ko izgubljen. 
Obećavam mu svoju skromnu pomoć u svakom pogledu. 
Sve je to samo jedno veliko "ništa," jer naša nemoć nije od 
juče. Toga smo svjesni obojica. Kasno smo mi to 
spoznali... Naša današnja nemoć je posljedica 
pedesetogodišnjeg sistematskog uništavanja svega što je 
bošnjačko, svim mogućim sredstvima. 

I upravo pristigle vijesti, koje mi on saopštava skoro 
kroz suze, potvrđuju naše zaključke. Naime, preko 
Kriznog Štaba u Pridjelu Gornjem, dobio je informaciju 
da nam se u dobojskoj Dolini, sprema zlo. Novost za 
nekoga, ali ne i za mene. Zlo je počelo davno. Ja sam 
svjestan situacije i samo treba biti mudar i pametan, te je 
preduhitriti. Treba sačuvati što više golih života, to nam je 
dužnost i obaveza prema sebi i svom narodu. Mi moramo 
biti pametniji od šumske bratije, čija mržnja nejma pameti, 
ni granica. Sudbina nas, Bošnjaka ispod Ozren planine, 
sad je u rukama Kriznog Štaba TO i njegovih naređenja. 
Odluke moraju biti naređenja, što će se donositi brzo i još 
brže realizirati. Svaka pogrešna odluka može biti 
sudbonosna za goloruko stanovništvo, koje izgleda još 
neshvata, što se dešava sa njim i oko njega. Vremena se 
nejma za ubjeđivanje, već se sve mora rješavati u hodu. 
Toga je svestan i AZiz. 

Njemu se čini, da je noćas došlo vrijeme odluke i da 
se više ne smije čekati. Mora se brzo znati, što nam je 
činiti prije nego li bude kasno. Nama u naša tri sela ispod 
Ozrena, ostale su samo dvije mogućnosti na kojima 
moramo odmah raditi. Treće nejma. Ili evakuisati svo 
stanovništvo preko rijeke Bosne na slobodnu tešanjsku 
teritoriju ili se predati na milost i nemilost ozrenskim 

četnicima. Svjesni smo, da nejmamo snage ni moći, braniti 
se pred silom Jugo-armade i četnika u ovakvom okruženju. 
Znači, ostaje nam jedino ona prva mogućnost. Na predaju, 
ja i AZiz ne pomišljamo. Vidjeli smo, što bude sa onima 
koji se predaju tim zlikovcima. Njima se ne smije 
vjerovati po cijenu života. Dinski su to dušmani. 

Bio je to zajednički zaključak i mene i Aziza, uz 
njegovu konstataciju, da ima nekolicina onih, što tako ne 
misle. Zbog toga tj. takvih, ja mu predlažem jasno 
vojničko naređenje, koje treba da se sastoji iz samo jedne 
ili dvije kratke rečenice; "SVO VOJNO-NESPOSOBNO 
STANOVNIŠTVO, STOKU, ŽIVOTNE NAMIRNICE I 
OSTALO PREBACITI NA TEŠANJSKU TERITORIJU, 
DOK SPOSOBNI MUŠKARCI OSTAJU BRANITI KUĆNI 
PRAG, DOK IM TO SITUACIJA DOZVOLI." 

U slučaju napada, povlačimo se na rijeku "stazom 
spasa" i čamcima prelazimo na slobodnu tešanjsku 
teritoriju. Naravno, da tada posebnu pažnju moramo 
posvetiti obezbjeđenju te staze, kojom bi se povlačili. 

Složi se samnom dobri moj AZiz a ja dobih potvrdu, 
da će se na tome 1 raditi. Sa ovakvim planom treba da se 
slože svi moji mještani, jer ne treba imati puno pameti, da 
bi se znalo, što trebamo činiti ovako nemoćni ispod crnog 
Ozrena i okruženi sa svih strana. 

Ove noći, uopće ne sumnjam, da netko drugačije 
misli i radi... Vjerujem i AZiz. 

Od Aziza saznajem i za mali problem, koji 
predstavlja jedna grupica mladića. Malo "više" su hrabri i 
tersi, spremni izvršiti diverziju na kasarnu i zapaliti 
magazine. Obećavam pomoć Azizu u tom pravcu, jer 
obojica smatramo, da ne treba poduzimati ništa, što može 
biti pogubno po civilno stanovništvo naših sela. 

Pred sam sabah, Aziz šalje svog sina Nermina, po 
članove Kriznog Štaba iz Pridjela i Potočana, koji se u 
najkraćem vremenu okupiše kod Aziza. Fehro, Ibro, AZiz, 
Refik, Nijaz i Alija, zasjedaju i donose odluke i naređenja, 
identične, mom i Azizovom razmišljanju. Slijedi jasan 
plan i jasna vojnička naređenja... 

Pod hitno se pojačavaju dežurstva ma svim 
punktovima, uz posebno pojačanje na glavnoj cesti i 
kotama prema Ozrenu. Odmah počinju pripreme za 
evakuaciju vojno nesposobnog stanovništva, hrane i stoke 
preko rijeke. Već odavno pripremljene zalihe ulja, šećera, 
brašna, soli i drugog, traktorima će se prevoziti do 
skladišta u  Šijama, Mravićima i Lepenici. Svako 
domaćinstvo, biti će odmah upoznato o pravcu kretanja i 
prihvaćanja na tešanjskoj teritoriji. O planu akcije 
upoznati će se i Krizni Štab TO Šija, Mravića i Lepenice, 
koji će dati svoj doprinos pri prelasku rijeke, smještaju i 
uskladištenju. Određen je i rok pripreme, dok će se sam 
početak akcije, smatrati naređenje komandanta TO, tj. 
našeg Kriznog Štaba. 

Bili su to jedinstveni, ali čini mi se sudbonosni 
zaključci Kriznog Štaba, koji me iskreno obradovaše, 
ovog ratnog aprila, 1992. godine. 

Sa velikim olakšanjem odlazim u rodnu kuću, da bih 
odspavao koji sahat. Vidno sam umoran. Pokušavam 
čitajući da zaspim ali i tako sna ne bi. Ustajem i sjedam u 
auto, odlazeći u Doboj, vođen suludom idejom nabavke 
oružja i snimanja situacije u gradu. Prolazim pored 
lipačkog mosta što sam brže mogao, gdje za čudo, ništa ne 
primjetih. Ne vidim čak niti jednu šarenu uniformu. A 
zadnjih dana, tu ih je bilo na desetine. 

Kod "Azema" pijem kahvu sa Matićem, Enverom 
Vukotićem i Buntić Nikolom, koje tu zatekoh. Nidžo 
hrabro galami, psujući sve što je jugoslovensko i četničko. 
Hrabar je, iako svuda oko nas ima smrda, što nas slušaju. 
Tu su i izbjegli iz Dervente i B. Broda, koji nam i dalje 
pričaju o strahotama četničkog rušenja tih gradova. Jasno 
nam predviđaju istu sudbinu u našem Doboju. Prilaze nam 
i "oni." Ove naše dobojske došle i smrde. Piju sa nama 
kahvu, kao i prije. Ne primjećujem na njima ništa 
neobično. Žako, Mlađo i Mićo su, čini mi se uplašeni kao i 
mi. Možda se sad varam, ali tako dobro ne znaju glumiti. 
Mlađo je maloprije stajo sa Jorgom (N. Jorgić) ispred 
hotela i nešto mu dao, što je ovaj odmah stavio pod kožnu 
jaknu. Dok pije sa mnom kahvu, pita me, zašto sam blijed 
i kaharan. Odgovaram mu, da se plašim hodati po gradu, 
jer Policija ništa ne poduzima da nas, obične građane 
zaštiti od kriminalaca, što javno nosaju  šmajsere po 
gradu. Smije se "kroz suze" i poručuje još jednu kahvu. 
Ostade nešto nedorečeno među nama. U to sam siguran. 

On kao inspektor morao bi dosta toga znati, 
družeći se sa kriminalcima kao što je Jorga. Htjedoh_ to 
reći i Mlađi, ali ostavi za sebe, kao dobru spoznaju. On sa 
njim nešto petlja... Žako me, potom kao usput moli, da sa 
njim idem u Ozren, kako bih mu obilježio bukve za sječu. 
Iako je zimska sječa davno prošla, ipak Zaki obećavam da 
ću ujutro sa njim u ozrenske šume. Možda je tada u meni 
preovladala želja za radoznalošću, što je pobjedila strah. I 
ja mu namah obećah. Želio sam otkriti, što se krije u tim 
crnim bukovim šumama Ozrena, iz kojih se očekuje napad 
na moj Doboj i moje Ševarlije. 

Tu noć sam prespavao u svom stanu na Pijeskovima, 
okrenut mislima o svojim sinovima. Loše sam spavao, 

opterećen brigom za njihovu muhadžirsku sudbinu. Vidno 
umoran, ranim sabahom sam zajedno sa Žakom krenuo 
put Lipca i dalje ozrenskih šuma. Predpostavljam, da je to 
zadnji Bošnjak, što se usudio ući u mrak tih šuma. Mrak, 
koji je vječno krio njihove pogane želje i hajdučije. 

Vraćajući se nazad kući u grad, cijelim putem bacam 
radoznale poglede, ne bi li otkrio što od sile četničkog 
oružja. Ništa posebno ne vidjeh, sem jednog starog tenka 
ukopanog kod lipačke škole, tik ispod glavnog puta. Sve 
su dobro zamaskirali i sakrili, da čovjek ne povjeruje. 
Usput mi Žako kuka, kako se večeras mora javiti u 
kasarnu. Veli, teško mu to pada, jer ne voli vojsku. Ćutim, 
i ne dajem komentar. 

Sa njim se rastajem kod male benzinske pumpe i 
odlazim kod svog Matića. Prenosim mu svoje zapažanje sa 
opasna izleta, na što se on samo smješka bez riječi. Kao i 
uvijek, smatra da sam plašljivac i paničar. Tu su još 
Nikola Barbarić i Simić Pero, koji moj strah smatraju, za 
razliku od Matića, posve opravdanim. Nikola nam 
prijateljski savjetuje bježanje iz grada i nudi svoju 
vikendicu u Žepču. Više kuća nego vikendica, gdje se za 
nuždu može smjestiti dvadesetak ljudi. On već sutra sa 
obitelji putuje za Žepče, jer su mu i roditelji tamo. Pero 
Simić, inače Srbin, koji nije htio do sada ići u rezervu, 
(kapetan po činu) svima nam tvrdi, da neće nikuda iz 
Doboja i da ne Želi uzeti oružje u ruke. Ne znam koliko je 
to tačno. 

"Međutim, ja Pero, ni tebi ne vjerujem!" Mislim za 
sebe a umalo da mi ne izleti. , 

UZ našu eglenu slušamo i radio vijesti. Bosnom gorl 
sve bošnjačko i hrvatsko. Nestaju cijeli gradovi i naselja a 
rat se širi cijelom Bosnom i Hercegovinom. Kroz otvoren 

prozor naše kancelarije, dopiru zastrašujuće detonacije iz 
Dervente i B. Broda. Jugo-armada i četnici SDS, ne 
odustaju od svog krvavog plana. Bosnu zemlju hoće 
pogaziti a nas pobiti. Znamo to danas i mi u našoj 
kancelariji, dok slušamo zastrašujuće radio vijesti. Ne 
znamo samo, što da radimo i kako da se odupremo toj 
crnoj fašističkoj zamisli. Nemoćni smo. Iz te nemoći 
jedino moramo razmišljati o spašavanju golih života i 
bježanju nekuda. A, mi ni bježati nejmamo kuda. Ja bih u 
svoje Ševarlije, Nidžo u svoje Žepče a Anto u Alibegovce. 
Svako svojima. Samo Pero ostaje u Doboju, uzdajući se, 
da mu njegovi neće ništa. 

Poslije podne, tako i biva... 

Kod kuće sam u Ševarlijama, gdje stigoh preko 
rijeke Bosne. Sjedim sa babom i dogovaram, što nam je 
činiti. On plače... Bojimo se presjecanja staze što vodi do 
rijeke, mada mi imamo i rezervni plan. Zajedno sa Atom i 
Salihom, mislimo bježati u Šibove i gustu šumu, koja će 
nam tako biti jedini spas. I tu mogućnost ne isključujemo, 
jer sve treba planirati i predvidjeti. Na sve biti spreman, 
ako se misli sačuvati živa glava. 

Od komandira Mjesne Policije Meše, dobijam 
uvjeravanja, da su oni spremni braniti "stazu spasa" do 
posljednjeg metka. Te Mešine riječi, puno me obradovaše 
u ovoj nemoći i strahu. Isto kažu i moji dobri drugari 
Almir i Amir, što odnekud bahnuše u moju avliju. 
Ponosan sam na sve njih, ali i svjestan da njihova hrabrost 
ima granice. Ne može se sa ovim našim oružjem, protiv 
četničke sile. Što su ove naše puškice i (Salihove) 
pravljene kubure protiv tenka? Ipak, nekoliko takvih 
kubura, već je predato našim  Teritorijalcima. Za naše 
potrebe, Salih je ostavio nama jednu kratku pušku i 

dvanaest metaka. Gledajući to novo oružje i slušajući sve 
ove hrabre mladiće, ne mogu a da im se ne divim. Sa 
takvim pravljenim kuburama, oni hrabro idu dežurati na 
kote prema zloglasnom Ozrenu, svjesni koje sve oružje 
ima naš dušman. Da mi imamo barem dio tog oružja ne bi 
oni smjeli ni udariti na nas! Ni rata u Bosni ne bi bilo. U to 
sam siguran. 

Kao prijatelj i čovjek, pobojah se tad za Život svih 
ovih dragih mladića i glasno im obećah, da ću već sutra 
probati nabaviti nešto od oružja i municije. Možda 
nerealno obećah ali ne mogodoh drugačije. Barem ću 
pokušati iz poštovanja i zahvalnosti prema ovim 
mladićima, što sa pravljenim kuburama, brane naša sela 
ispod četničkog legla-Ozrena. Svjestan sam koliko bi im 
značila neka puška, sa kojom stotinom metaka. 

Trebalo je samo prije misliti, dok su još putevi iz 
Hrvatske bili otvoreni. Trebalo je poslušati onog 
gospodina, što nam lijepo reče, da prodamo kravu i 
kupimo pušku. Eto i ja, kao i svi moji mještani, ne 
nabavismo tu puškicu, vjerujući da nam ona neće ni 
trebati. Naš urođeni odnos prema oružju, oduvijek je bio 
takav. To je osobina mog naroda. Nikada se ovaj 
bošnjački insan, nije ponosio silom i hajdučijom, već ga je 
oduvijek krasio ljudski razum i merhamet. Teško je 
uzimao oružje u ruke, pa i onda kad je uzeo, bio je 
primoran na to. I sada ga je uzeo, da brani svoje ognjište i 
svoje pravo na život. Evo i danas, kad se katil okomio na 
našu zemlju i naš narod, mi se ljudski nadamo, da nam 
ovo malo puškica neće trebati. Zašto bi i trebale, kad to 
nismo ničim zaslužili? Zar samo zato, što smo Bošnjaci 
ispod Ozren planine? 

A danas, ipak, sve govori, da je ovaj rat baš zbog 
toga. Bošnjaka ispod zloglasnog Ozrena, ne smije biti, jer 
je to "sveta" šumska zemlja, srpskog naroda. Odskora to 
oni tako i proglasiše. Znaju šumnjaci, da je to nekada sve 
bila Begovina a oni kmetovi kod Glumčević bega. 
Hizmećari... Dao im Beg, one ozrenske gudure i šikare, 
samo da ne silaze u Dolinu i Čaršiju. Još i danas se izvori i 
kose po Begovini zovu, u sred mrka Ozrena. Voljeli su oni 
tu svoju šikaru i šumu iz koje se oduvijek bune i pobune 
dizali. Da ne bi četrdeset prve, vječno bi u šumi ostali. 
Siđoše i ostaše.. Lijepo im bi u Čaršiji a oni i zasluge 
imadoše. One ustaničke?!! Evo sada devedeset druge 
imaju svoj ustanak i plan, kako da nam uzmu Dolinu i 
Čaršiju. I Dolina i Čaršija njihova, vele?! A, u istoj toj 
Dolini, prije onog rata, bilo ih je preko hiljadu, što iz 
šuma 1 visoravni siđoše. Uljegoše sa planina 1 brda a mi 
gledasmo i šutismo, dočekavši ovaj april. Dočekasmo da 
bježimo sa svog i iz svoje Doline, pred katilom i 
krvnikom, od koga se bosanske čaršije prepadoše. Pred 
njima zadrhtaše, nemoćne oduprijeti se sili mraka i 
fašizma preko Drine. Pedeset godina se oni spremaju za 
ovaj svoj krvnički naum. Praviše plan našeg nestajanja a 
mi slijepci ne vidismo. I oni što su vidjeli, nestali su preko 
noći. Nedadoše nam ni narod da budemo, da bi nas lakše 
nestalo. Ali, nas je uvijek bilo na toj zemlji, ispod neba 
bosanskoga. I biti će nas. Ne može se uništiti Bjeljina, 
Zvornik, Travnik, Doboj, niti moje Sevarlije. Ne možemo 
ni mi Bošnjaci, vječno biti nemoćni. Doći će dan, kada 
ćemo moći braniti svoj život i svoje pravo na djedovinu. 

I opet mi pred očima slika mog rahmetlli djeda 
Bege. Amidža Osmo, po svemu isti na njega. Ponosan, 
ljut, tvrdoglav a nadasve pošten i drag insan. Svaki put kad 

me vidi, traži mi one dvije bombe, što sam mu jednom 
obećao. Ne misli on nikud bježati od svoje kuće, i veli, da 
mu trebaju samo dvije bombe, da bi se razračunao sa 
zlikovcima, koji ga budu tjerali sa rodnog praga. Dosta mu 
je bilo tuđine i patnje. Ne boji se njih i njihova oružja, 
samo da mu nabavim dvije bombe, za koje me proganja 
danima. 

"Moj amidža, ja i ti, ni dvije usrane bombe 
nejmamo! Šta bi na to rekao naš rahmetlli djed? Ne 
možemo ko ljudi umrijeti na našoj djedovini.A on je njih 
po Karpatima bio i opet se vratio da leži u ševarskoj 
ilovači, dole na Mezarlucima u  Jelahovima. Ne 
zaslužujemo mi djedov Din ni Mman..." Ne rekoh to nikad 
svom amidži, jer bi se naljutio na mene. 

A, svako moje traganje za bilo kakvim naoružanjem, 
završava se neobaveznim obećanima mojih prijatelja. Opet 
ću slagati i svoje hrabre mladiće iz TO. Amidži se plašim 
dati bombe, (i da ih imam) jer on onda ne bi otišao od 
kuće. To bi bilo ravno samoubistvu. 

Za nabavku nekog oružja, izgleda da je kasno, jer u 
našu dobojsku Dolinu, više ne može ništa stići. Četničke 
kontrole odavno su na svim prilaznim cestama gradu i 
Dolini. Odsječeni smo od Svijeta a oružje se može 
nabaviti jedino od četnika, uz opasnost da ti podvale 
neispravno ili da te istog trena prijave u njihovu miliciju, 
kako posjeduješ nezakonito oružje. Nekolicini mojih 
Bošnjaka, to se već i dogodilo. Namah su pritvoreni i 
optuženi za krijumčarenje oružjem. Samo je njihovo 
oružje legalno i nose ga javno, pošto im ga javno i dade 
jugo-armada. Oni imaju svoje oružje, svoju vojsku a time 
i pravo, da svaki Srbin može objesiti šmajser na prsa. 
Samo tako Srbin nije ugrožen. I u šumi je on ugrožen, teJe 

sišo odozgo sa brda i planina u Čaršiju, da bi branio srpsku 
ugroženost. Ugroženi su od nas, koji nejmamo oružje, 
nejmamo vojsku, niti bilo kakav plan "akademije." Nije 
moj narod nikad volio oružje i vojsku. Nikad ni druge 
narode nije ugrožavao. Ne znamo mi što je fašizam, jer 
nas vodi Alija, razumom i pameću. Mi smo danas 
ugroženi a ne oni. Njihov ludi vođa, javno reče da nas 
neće biti. Šumnjak i luđak, ne zna on, da ćemo mi 
preživjeti našu nemoć. Zna moj narod biti najbolja vojska 
na Dunjaluku, samo kad treba braniti zemlju, Din i život. 
Morati će to i biti, onog dana kad shvati i vidi, što radi 
srpski fašizam širom, zemlje Bosne. 

Poslije mog bezuspješnog traganja za bilo kakvim 
oružjem, shvatam da nam je jedino preostalo spašavanje 
golih života. Sve drugo je nemoguće. Nemoćni i okruženi 
ispod Ozrena, moramo raditi samo ma planu brzog 
prebacivanja stanovništva, stoke, hrane i materijalnih 
dobara, na tešanjsku teritoriju. Od toga plana ne smijemo 
odstupiti, te odmah valja vršiti pripreme i polahko početi 
sa realizacijom, da sutra ne bi bilo kasno. Zbog toga sam 
cijelo vrijeme u svojim Ševarlijama a sve manje u Doboju. 
Sa rođacima, Salihom i Mehom  obilazim našu "stazu 
spasa," kojom bi se trebalo kretati stanovništvo u slučaju 
napada četnika i jugo-armade. Konstatujemo da je pravac 
kretanja dobro izabran. On vodi kroz Jupiće, Alibašiće, 
pored Kamenoloma i Dvorina, do Kuline i čamaca na 
rijeci. Cijeli put je zaklonjen i vodi kroz šumice, koje su 
odličan zaklon od četničkih snajpera. Sa njima dvojicom 
se dogovaram i obilježavam mjesto preplivavanja rijeke, 
jer ja rijeku najbolje poznajem, pošto sam svoje djetinjstvo 
proveo na njenim obalama i brzacima. Pretpostavljamo da 
zbog gužve na čamcima, mi mlađi ne bi imali mjesta u 

njima, te bi morali plivati preko vode. Mali čamci, 
zasigurno ne bi mogli brzo prevesti toliki broj ljudi za 
kratko vrijeme. Na obilježenom mjestu preplivavanja, 
rijeka je najuža ali i najbrža, te da bi se brzo savladala, 
mora se biti dobar plivač. Ja u svoje plivačke sposobnosti 
ne sumnjam ali bolešljivi Salih nam je briga. Već 
godinama boluje od čira na želutcu, što ga je baš ovih 
dana, vidno iscrpilo. 

Vraćajući se sa našeg obilaska "staze spasa" i mjesta 
preplivavanja rijeke, provodimo nešto vremena sa 
dežurnim Teritorijalcima i Policijom, što danonoćno prate 
svako četničko kretanje glavnom cestom. Na tom mjestu 
dežuraju najhrabriji, spremni da izvrše zaprečavanje puta 
ispod podvožnjaka, kuda se ulazi u naše selo. Osmanov 
Amir nam priča, kako su sinoć u neka doba noći vratili 
luckastog Đorđu iz Striježevice, koji je pokušao da prođe 
kroz selo. Vjerovatno jedna od uobičajenih četničkih 
provokacija, koja nije zabrinula hrabre mladiće. 

Ludog su Đorđu, natjerali trčeći, u pravcu Jabučić 
polja. Nije se ni okrenuo, vidjevši gorostasnog Amira sa 
puškom u ruci. 

Sa punkta odlazim kod Aziza, gdje opet 
razgovaramo o svemu. Neke pristigle informacije, govore 
o tihoj okupaciji grada. Četnički obruč oko grada se 
zatvara. Naš predsjednik A. Aličić, još uvijek produžava 
konačnu okupaciju grada a time daje vremena Bošnjacima 
i Hrvatima, da se koliko toliko mogu pripremiti, da ne bi 
doživjeli sudbinu Bijeljine, Zvornika i dr. gradova. Malu i 
lažnu nadu uliva i dogovor sa sastanka u SUP-u. Na tom 
sastanku, dogovoreno je da nejma podjele SUP-a. Ja i 
Aziz smo svjesni, da je to samo njihova podvala i da tome 
ne treba nasjedati, nego treba i dalje biti spreman na 

najgore. Naš je utisak, da oni i pored sile oružja, nejmaju 
muda tek tako okupirati grad. Nešto čekaju. Možda pomoć 
bratije preko Drine, koju predvodi sam  ćafir, Arkan. 
Prema nekim informacijama, alaša je već stigla u ozrenske 
šume, onim novim visećim mostom, što ga sagradiše u 
Kostajnici. Tim mostom se veže "Krajina" sa Ozrenom a 
mi dobojski slijepci, još pomogosmo njegovu gradnju. 
Očito onaj most u Novom Doboju nije siguran, pošto je 
dokučiv svim vrstama topova sa tešanjske teritorije. 

I ja sam neku večer vidio "srpsku miliciju" iz Knina, 
kako sipa gorivo na Mujakovića pumpi. Upali su mi u oči, 
ali ih nisam mogo pratiti, te ne znadoh kuda odoše. 
Izgleda da sve te informacije koje Aziz dobija kao šef 
Kriznog Štaba, imaju mjesta njegovoj zabrinutosti. 
Odavno nije tajna, da Đoko Lavrnić i Karagić Slobodan, 
imaju specijalne jedinice, što se obučavaju negdje u 
šumama Ozrena. Još uvijek, samo su angažovane, na 
mobilizaciji neposlušnih Srba u četničku vojsku. Za takve 
njihove dezertere, lično se brinu ova dvojica kriminalaca, 
koje odhrani dobojska Čaršija. I pored toga što dižu 
svakog Srbina od 16. do 60. godina, ipak oni se nas boje, 
očekujući pomoć braće preko Drine. Boje se, jer misle da 
je Čaršija naoružana do zuba. Neke namjerno lansirane 
informacije od nas, govorile su da na Čairama, 
Šušnjarima, Orašju i Čaršiji, imaju ukopani topovi i 
haubice. Vjerovatno su oni povjerovali u to. Shvatili 
ozbiljno, pa se boje usred bijela, dana prošetati Caršijom. 
I oni bunkeri po gradu, vjerovatno su iz straha. Svi do 
jednog, okrenuti u pravcu Čaršije i ostalih naših naselja. 

Međutim, istina je bila sasvim drugačija. Imamo, 
kao i sav ostali bošnjački narod u BiH, malo lahkog 
oružja, lovačke puške, pravljene kubure i nešto ručnih 

bombi. Sa tim oružjem, čekali smo dan njihovog, ne znam 
kojeg ustanka u novijoj historiji. I za ovaj ustanak, njima 
ipak treba pomoć braće iz Niša, Užica, Valjeva i Novog 
Sada. A dok ne dođe pomoć, dotle će oni zastrašivanjem i 
hajdučijom, pripremati tlo za taj dan. Te provokacije su 
očite i u Ševarlijama, gdje iz kasarni pijani smrdljivci 
neprestano pucaju po kućama i okreću tenkovske cijevi 
prema selu. Zbog toga je Krizni Štab TO, naredio 
neprestalno motrenje obje kasarne. Te četničke 
provokacije, najviše su osjetili naši mještani, čije su kuće 
u neposrednoj blizini tih njihovih brloga. Na kraju su se 
morali iseliti iz svojih kuća. Većina ih je otišla svojim 
rođacima u selo, dalje od kasarni. Azizov brat Muris, već 
odavno ne spava u svojoj kući, plašeći se stalnih 
provokacija pijanih četnika. Sad je sa nama u selu, koje je 
svo na nogama u neprestalnom dežuranju. 

Očito je da nešto moramo poduzimati ali naša 
nemoć, sve nas sputava. Okružena dobojska Dolina, 
arkanovi i šešeljevi zlikovci na Ozrenu, stotine rezervista 
u kasarnama, zauzeti odašiljač na Becnju, hajdučije po 
gradu, mobilizacija Srba i sve drugo, govore da nam se 
sprema veliko zlo. Mi danas, moramo jasno znati što 
trebamo raditi, da bi barem spasili gole živote. Posebno je 
teško nama u naša tri podozrenska sela; Pridjelu Gornjem, 
Ševarlijama i Potočanima. Svijesni smo da imamo samo 
lahko pješačko oružje i da smo potpuno okruženi 
Ozrenom, srpskim selima i dvijema kasarnama. Znamo da 
je odbrana naših sela nemoguća. Znamo da smo nemoćni... 

Ipak, ja i Aziz, stalno pričamo, kao da ne 
vjerujemo koliko smo nemoćni. Vjerovatno je to zbog one 
ljudske, da je svakom živom insanu težak rastanak sa 
rodnim pragom. Aziz mi često, ko onako usput, prenosi i 

svoju osobnu zabrinutost zbog lošeg stanja u Potočanima, 
gdje su tamošnji mještani podobro  razjedinjeni, 
neorganizovani i bez pravog čovjeka na čelu. Uz sve to, 
oni imaju samo par pušaka i nekoliko naoružanih mladića 
u TO. I njihova "staza spasa," daleko je duža i opasnija. Za 
njeno obezbjeđenje, potrebno daleko više naoružanih 
Teritorijalaca, nego za "stazu spasa" kojom bi se kretali 
mještani Pridjela Gornjeg i Ševarlija. Problem prestavljaju 
i već odavno uočeni četnički bunkeri na Visu i Debelom 
brdu, odakle vrlo lahko mogu gađati svakog, ko bi se 
kretao prema rijeci. Mještani Pridjela Gornjeg su daleko 
najbolje organizovani i odlučni, u svom zacrtanom planu. 
Oni imaju jednu cijelu brigadu naoružanih mladića na 
čijem je čelu hrabri i odvažni Mirza Bačinović. Njihov 
plan povlačenja i odbrane "staze spasa" je razrađen u 
detalje i od njega se ne odstupa. I ja i Aziz, sa 
zadovoljstvom = konstatujemo, da su mještani našeg 
Pridjela G. vazda takvi bili. Odlučni, jedinstveni i složni u 
svakoj situaciji. Njih je život tome naučio. Dosta su im 
"oni" zla nanijeli u prošlosti, te im Pridiljani nikada i neće 
vjerovati. U samim Ševarlijama situacija je dobra, barem 
nam se tako danas čini. Podržava se u potpunosti Krizni 
Štab i njegova naređenja, mada ima i problema sa manjom 
grupom mještana, koji misle drugačije. Jedna tvrđa struja 
mladića sa SDA na čelu, traži da se ne napušta ognjište, 
sve dok se može davati otpor, vjerujući da će pomoć stići 
od mještana iz sela peko rijeke Bosne. Ova grupa mladića 
ne brine Krizni Štab TO, pošto ih je lahko uvjeriti da i 
mještani sela peko rijeke, nejmaju Bog zna kakvo 
naoružanje. Glavobolju, pa čak i zabrinutost, Kriznom 
Štabu, stvaraju oni naši mještani, koji iz straha i neznanja, 
žele nekakvu saradnju sa jugo-četnicima u kasarnama. Cak 

se počinje javno predlagati i razgovor sa komadantom 
kasarni u Ševarlijama i Potočanima. 

Bože dragi, zar još ima tolikih bilmeza!? Ne mogu 
da vjerujem... Još prije godinu dana, ja sam povezao dva 
mladića sa pola puta između Ševarlija i Doboja, koji su 
pobjegli iz iste ove kasarne. Bježali su u patikama i tuđim 
hlačama, dobijenim od naših mještana, kući u Makedoniju. 
Rekli su mi, da su iz Tetova i da nejmaju dinara kod sebe. 
Nisu bili sigurni za svoje živote u toj kasarni, od kako u 
nju dođoše četnici. Odlučili su rađe biti dezerteri, nego da 
sa njima budu u istoj odori. Poželio sam im sreću do 
roditelja i domovine. 

Nejma više jugo-vojske, to je valjda jasno svima 
nama. Nejma se šta tražiti, niti pregovarati u kasarnama, u 
kojima su uvjek, a posebno danas, svi do jednog četnici. 
Slaže se i Aziz samnom, ali tako izgleda ne misli ona 
grupa hajvana, što traži da se ide na razgovor sa četnikom 
u kasarnu. Nisu ti moji mještani svjesni gluposti, koju čine 
i koju će neki možda i učiniti. Haj'medet Allahu, i ništa 
više! To mogu učiniti samo  izdajnici, šejtani, 
petokolonaši, doušnici i prosrbski orjentisani muflizi, što 
još ne shvataju, da je prošlo vrijeme "bradstva-jedinstva." 
Danas, ta ista vojska, ubija naš narod u Sarajevu, Bjeljini, 
Fetić Benjamin. Brodu, Ravnom... Ni ono jedinstvo nije 
bilo moguće, jer je protivno svim zakonima prirode i 
nauke. A tek bratstvo! To je laža za budale. A mi budale 
nećemo više biti, ma koliko netko želio. Makar bio i iz 
sopstvenog naroda!!! 

Zar te budale ne znaju, da ta ista vojska ubija pola 
Bosne? 

"Zabrinuo si me Azize, ovako nemoćna i 
prestrašena!" U sebi ću, za sebe. 

I ja se (kao i Aziz) bojim tih bilmeza, jer su oni 
spremni biti izdajnici i raditi protiv svog naroda. Svjesni 
smo, da ih nejma mnogo, ali i tih nekoliko, valja se čuvati 
ko zmije. Sreća je, da ih već odavno znamo, jer su se sami 
davno obilježili. Ponaosob ih znamo. Teftera i olovke, još 
uvjek imam. Kitab ću napisati... Bogu fala, da pismen 
jesam, te ću ih zapisati. 

Mene i Aziza, raduje činjenica, da i pored teškoća, 
Krizni Stab TO, ima autoritet kod većine mještana i da je 
jasan plan maše odbrane, još uvijek naređenje bez 
alternative. Spasiti glavu i preći na slobodnu teritoriju, 
onda tamo formirati vojsku, koja se mora prvo naoružati i 
obučiti. Tako uraditi i ne gubiti glavu uzalud. Mi sa 
ovoliko oružja (42 cijevi) i nekoliko hiljada metaka, 
možemo samo pružiti otpor, dok se ne izvrši prebacivanje 
preko rijeke. Sve drugo je samo bespotrebno gubljenje 
života. Naše glave bošnjačke i nemoćne... 

Protiv sile jugo-armade, neće nam puno pomoći ni 
nekoliko pušaka što odnekud nabavi trgovac Omerović 
Salko. To mi netko kao usput reče. A, kad to čuh, rekoh 
sebi: 

"Može Salko, moram pokušati i ja!?" 

Ujutro sam sabahom u Doboju. Velikom brzinom 
sam  projurio ispod lipačkog podvožnjaka. Možda 
posljednji moji pokušaji da dođem do oružja, ipak _urode 
plodom? Tražim, pitam i molim po gradu. Ni moj Matić 
ne može pomoći. Ahmeta Aličića srećem, ali on je u 
velikoj žurbi. U prolazu mi veli, da je tek noćas kasno kod 
kuće. Vrti mi glavom, po čemu zaključujem da je i on 
nemoćan. Odavno je ostavljen sam da se hrve sa 
ekstremistima iz SDS, u borbi za sve nas. Ma što drugi 
rekli o mom Ahmetu, ja ga izuzetno cijenim i poštujem. 

Izgleda, da sam rijedak građanin Doboja, što tako misli i 
osjeća. Sliku o Ahmetu sam steko za vrijeme našeg 
zajedničkog rada u Gradskom Inicijativnom Odboru 
stranke SDA. Od tada ga cijenim i poštujem, jednako kao 
čovjeka i političara. Još tada sam znao reći, da je žalosno 
što u našem Doboju nejma više Ahmeta, jer smo nas 
dvojica bili pioniri buđenja bošnjačke svijesti u našoj 
Dolini. 

Pred akšam sam sa Vinkom B. i Matićem, u još 
jednoj potrazi za oružjem. Odlazimo u Alibegovce kod Ž. 
Gavrana, gdje zatičemo nekolicinu poznanika, među 
kojima i rođaka Banjić Muju, inače saobraćajnog 
policajca iz Doboja. Raduju me Mujine riječi o planu 
pružanja otpora naše Policije u slučaju da četnici pokušaju 
zauzeti zgradu SUP-a. Vjerujem mu, jer u Policiji ima 
dosta dobrih i hrabrih naših mladića. Tamo su Klokić 
Haso, moj Irfan, Jupić, Ćušković i ostali. Sve su to pravi 
momci i zajedno sa Hrvatima, čine većinu u Policiji. Ako 
oni pruže otpor, sigurno će im se pridružiti dio građana u 
Doboju sa jedinicama TO i Zelenim beretkama. Biti će to 
snaga na koju četnici moraju računati. Tako barem neće 
lahko i brzo zauzeti grad a time će biti omogućen bijeg 
civilnom stanovništvu prema Tešnju. Izbjeće se masakr, 
što doživiše Bošnjaci i Hrvati u Zvorniku, Bijeljini i 
Ari Sve to tako zamišljam i nadam se da će tako i 

iti. 

Vraćajući se iz Alibegovaca, opet neobavljena posla, 
kod Željeznog mosta doživljavamo pravi ratni pretres od 
četnika. Kontrolišu nam Sve, tražeći kod nas, nekakvo 
skriveno oružje. Malo je trebalo da ne dobijemo preko 
leđa, samo zato što Matićevo rodno mjesto u osobnoj 
karti, bi upisano Alibegovci. Vidio sam tada koliko se boje 

i mrze, sve što je hrvatsko i bošnjačko. Sreća je, da ne 
nabavi obećani šmajser od jednog Hrvata iz Alibegovca. 
Zlikovci bi ga sad sigurno pronašli, jer nam prekopaše i 
džepove, tražeći barem metak, zbog kojeg bi nas, siguran 
sam, optužili da spremamo pobiti nedužni srpski narod u 
"srpskom Doboju." Gledam ih i ćutim, dok razmišljam, 
kako se uskoro više neće moći ni ući ni izaći iz Doboja. 
Malo strah, malo instikt, što nepobitno nosim u sebi, 
govore mi, da ovu noć ne bih trebao spavati u gradu. Bez 
traga su sinoć, nestali neki naši sugrađani a na još 
nekoliko bošnjačkih i hrvatskih radnji, bačen je 
eksploziv. Matić mi predlaže da se vratimo u Alibegovce, 
što on i čini. Ja bih želio u svoje Ševarlije, jer tamo su 
moji i tamo želim biti. Dobra je njegova ideja, jer su 
Alibegovci daleko sigurniji od mojih Ševarlija. Međutim, 
srce je tamo, pa šta bude. 

Tako i biva. Poslije vratolomnog prolaska pored 
lipačkog podvožnjaka, spavam u svojoj rodnoj kući, 
umoram i prestrašen. Koliko i kako sam dremno ni sam 
neznam jer se zlo i nad snom nadvilo. 

EVAKUACIJA 
Kraj mjeseca aprila, 1992. godine. 


Napetost i strah rastu u Dolini, dok svakojake priče 
kolaju. Detonacije četnička rušenja Dervente i Posavine, 
čuju se svakog časa. Mi nemoćni u našoj Dolini čekamo 
namjenjeno zlo. Naše nestajanje... To mi se tako danas 
čini, dok gledam grad pun naoružanih zlikovaca. Odlazim 
u stan koga pretražujem pogledom. Stegla u duši neka 
hladnoća oko srca, jer sve podsjeća na ono moje dvoje 
nejači. Nisam plakao ali zasuzio jesam, pri pogledu na 
veliki poster mojih sinova. Maksumi u tuđini a samo im 
osmjehnuta dječija lica, u tišini sobe. Kome su oni krivi, 
da moraju biti u tuđini, bez igdje ikog svog? . 

"Dragi Allahu, udijeli im nafake, onoliko koliko je 
velika, njihova muhadžirska nesreća. Ja ću, inšallah, biti 
spreman umrijeti, da bi oni bili srećni u svojoj Bosni." Kao 
da prestrašena moja duša govori. 

Na brzinu se rastadoh od veselih pogleda, koji me 
ispratiše sa lijeva duvara dnevne sobe. Na izlazu iz zgrade, 
srećem svoju komšinicu Kuharov Jelicu. Ona se jučer 
vratila iz svog muhadžerluka, pravo u dobojski 
"Džehenem." Veli, nije mogla izdržati tuđinu, pa se vratila 
u svoj Doboj, da bude sa svojim Viktorom. Ne plaši se 
njih i njihova oružja. Kao svaka majka, brine se samo za 
svoje dvoje nejači i maksuma. O sebi, puno ne razmišlja. 


Nisam joj ništa rekao ali sam se divio toj hrabroj supruzi i 
majci. 

Isti sahat sam u Ševarlijama, gdje srećem grupu 
Teritorijalaca, koji imaju ideju uzimanja dinamita iz 
rudarskog skladišta na Hardovcu. Skladište nitko više ne 
čuva i vrlo lahko je u njega provaliti. Bacamo se na taj 
posao, ali poslije nasilnog provaljivanja željeznih vrata 
razočaravamo se. Dinamit, što je tu bio tonama lagerovan 
za potrebe Rudnika krečnjaka, nestao je! I to su nam 
četnici uradili, a mi to samo zaključismo. Sve su 
isplanirali. Njih, nekolicina zaposlenih u našem rudniku, 
uspila je izvesti sav dinamit a da nitko ništa nije primjetio. 
To se može desiti samo nama, slijepcima. Trebalo je samo 
malo pameti, pa znati da je dinamit oružje, koje će nam 
trebati. Oni su to znali. Mi eto, tek sada saznadosmo. 

Sve više i više osjećam strah i prokletu nemoć, za 
koju sam i ja kriv. Zbog toga mi se desi, da mozak 
zablokira, te me uhvati panika i nervoza. Misao o nabavci 
bilo kakva oružja, sad je posve daleko. Negdje u 
podsvijesti. Skoro da sam se pomirio, da ga ne mogu 
nabaviti. Ne mogu pomoći samom sebi a time i svojim 
mještanima. A, svima nam treba pomoć... Allahova, ili 
pomozi sebi robe, pomoću ti i Ja. Sabur i razum, sad nam 
trebaju iznad svega, jer smo postali svjesni svoje nemoći. 
Izlaz od nadolazećeg zla je u onom planu bježanja preko 
rijeke. To je razuman spas za sve Bošnjake ispod Ozren 
planine i to shvata većina mojih mještana. Ne preostaje 
nam ništa drugo, nego da se spremamo, kako bi što veći 
broj ljudi namah bio prebačen preko vode. Situacija je 
takva, da sutra sve može biti kasno i prekasno. 

Svoja zapažanja i razmišljanja prenosim Azizu. On 
se bez riječi složi sa mnom. I pored mojih razmišljanja i 
informacija, Krizni Štab je imao svoje izvore 

obavještavanja. Vrlo brzo se sastaju i donose naređenja, 
koja su baš onakva, kakva sam očekivao. 

Po dogovoru sa Azizom, opet odlazim u Doboj, da 
bih izvidio i snimio situaciju u gradu. Dugo šetam gradom, 
osluškujući i prateći sve u njemu. Hodam u grupi sa 
prijateljima, plašeći se kindapovanja. Sinoć je bez traga 
nestao jedan mladić iz Tešnja, dok mu je auto zapaljen. 
Bunkeri su svuda po gradu, sa načičkanim mitraljezima i 
žutim redenicima, od kojih se diže kosa na glavi. Oklopni 
transporteri vozikaju po gradu bradate smrdljivce, što 
demonsriraju silu od svakojaka oružja. Oko kasarne se 
ukopavaju haubice i topovi, sa cijevima okrenutim prema 
Tešnju i Maglaju. 

Odlazeći do Čabrića M. u Miljkovce, snimam što se 
dešava u samoj kasarni, koja je samo nekoliko metara 
udaljena od njegove kuće. Hiljade bradatih šumnjaka su 
oko i u njoj, zauzeti utovarom i pretovarom, raznolikih 
cijevi teška oružja. Nekoliko kamiona ubrzo odlazi prema 
Putnikovu brdu i Ozrenu. Čini mi se, da se nešto sprema. 
Vidim dosta rezervista Bošnjaka, što su obučeni u tu 
mrsku odoru, kako šeću pored kamiona. 

Bože dragi, šta ovi rade među četnicima? Zar su i 
oni isti njima? Džahili naši. Izdajnici!!! 

Da čovjek, svojim očima ne povjeruje. 

Od jednog takvog poznanika koji odlazi kući u 
Miljkovac, saznajem da je u rezervi zbog dobre plaće. 
Stancaju zlikovci (u šest smjena) bezvrijedne jugo-dinare 
a devize odlaze u Beograd. Sami finansiramo svoje zlo. 
Pitam Bošnjaka-četnika za komandanta Ćazima Hadžića 
ali mi ne znade odgovoriti. Pretpostavljam da je pomenuti 
smijenjen ili je nagulio u "bratsku" Srbiju. Ako pogodim, 
reći ću samom sebi da sam pametan. U suprotnom, reći ću: 

"Izvini druže, pukovniče. Ti si opet kvisling, koji nije ništa 
uradio, da bi se spasio makar jedan bošnjački život. A, 
mogao si! Fukara si od insana i stidi se imena 
bošnjačkog!" Sve bi mu rekao, jer je čini mi se tako. Ili...? 

To su razmišljanja iz očaja i nemoći. Znam da su 
emocije i duševni naboj pobjedile razum. Nejmam ja 
pravo donositi sud na osnovu svojih površnih spoznaja. 
Dušu prestrašenu ne mogu griješiti, jer ja, pravu istinu i ne 
znam. On sam ili netko drugi, sigurno znaju više od mene 
i nekada će ispričati pravu istinu. Zbog savjesti ili samo 
zbog istine. 

U gradu čujem priče o nekakvim  orlovima, 
šešeljovcima i drugim životinjama, koje su preko Drine 
stigle u pomoć ugroženoj bratiji. Izgleda da su u 
Kostajnici kod Jorge i neki specijalci iz Niša. Josip mi 
veli, da je vidio neke beretke iz Knina i Banja Luke. Došla 
fukara! U Dolinu je uvjek dolazilo svakakve fukare i 
ološa, ali ovaj sad ološ što dođe, Dolina ne zapamti. Da je 
barem mišomora, kad oružja nejmamo! Zemlja da se 
otvori. Kijamet dan da bude!!! Da peksina nestane! 

U prolazu srećem i milicionera Bešlagu, koji mi reče 
da mu je nešto sumnjivo u Policiji, te je uzeo bolovanje na 
nekoliko dana. Priznaje da se boji. Dok pijem kahvu sa 
Nidžom, prilazi nam, svima dragi Enes Aljić. Kao i uvijek, 
svojim originalnim stavovima uliva hrabrosti svakome, pa 
i meni. Bori se i nada, pokušavajući organizovati nešto u 
samom gradu. Teško ide, jer smo onakvi, kakvi smo. 
Nejma se sa kime, mada je grad naš. Ništa nejma, ni od 
one naše akcije?" u "Zanatpromu." Sve je pokušao, ali ne 
ide. Neće Bošnjaci. On (Enes) se ne plaši četničke bratije, 
samo je njemu žao, što i mi nejmamo oružje. Svjestan je i 
moj Enes, naše nemoći. Bio je i ostao, isti onaj Enes, koga 

poznajem godinama. Njega nije promjenila ni nadolazeća 
sila mraka, što se nadvila nad svima nama. Na rastanku mi 
reče: 

"Gdje ima zla, mora da ima i dobra." 

Poželjeh mu sreću, ne dajući komentar. Moj 
zabrinuti pogled rekao je više... Dobro je, daleko od nas! 

Noć provodim u stanu pokušavajući zaspati, jer mi 
je san neophodan. Slike mojih sinova, što se neprestano 
smjenjuju pred očima, ne dadoše zaspati. Osjećam dušom i 
srcem potrebu za njima. Sam dragi Allah zna, hoću li ih 
više vidjeti? Šta će biti sa njima, ako se meni nešto desi? 
Tuđina nejma milosti a oni nejaki! 

Te noći, sna ne bi ni zehre. Ujutro iz stana uzimam 
neophodne osobne dokumente i odlazim u SDK do 
Omera, kako bih sa računa podigao novac. Omera ne bi i 
ja osta neobavljena posla. Svog Fadila srećem u gradu i sa 
njim se dogovaram za sastanak u Ševarlijama. Situacija je 
alarmantna i mi namah krećemo mojim autom u pravcu 
Ševarlija, gdje nas očekuje Aziz, da bi mu donijeli 
najnovije informacije. Usput se svraćamo kod ženinih u 
Pridjel. A oni, svi zabrinuti i plačni. Osjećaju zlo, što se 
nadvilo nad svima nama. 

Kod Aziza, srećemo cjelekupan Krizni Štab TO, 
kome prenosimo svoje viđenje situacije u gradu i Dolini. 
Slijedi dogovor i potom: 

Izdaje se hitno naređenje za početak evakuacije 
stanovništva, stoke, hrane i svega drugog, na tešanjsku 
teritoriju. Sve se diže na noge. I staro i mlado, kako bi se 
operacija prebacivanja što bolje i što brže izvela. Posebna 
pažnja se posvećuje obezbjeđenju "staze spasa," zašto je 
zadužena grupa Mjesnih Policajaca, sa najboljim našim 
naoružanjem. Skelu u Pridjelu, obezbjeđivati će grupa 

Naša akcija, je naziv za aktivnosti, koje su pokušali sprovesti patriotski 
opredjeljeni Bošnjaci grada i Doline. Još za vrijeme rata u Hrvatskoj započele su 
određene radnje. Željeli su organizovati odbranu i spriječiti velikosrpske namjere, 
okupacije ovih naših životnih prostora. Jedan od osnovnih zadataka ove tajne akcije, za 
koju je znao samo mali broj povjerljivih ljudi, bio je i nabavka potrebna oružja. 


Teritorijalaca toga sela. Na nju će ići traktori sa 
namirnicama i stoka. Sve ostalo vojno nesposobno 
stanovništvo, ide na male čamce, što su locirani kod 
Kuline. Ne krijem svoje zadovoljstvo i olakšanje nakon 
tog naređenja Kriznog Štaba. Tako sam malo odahnuo u 
svojoj brizi i nesreći. 

Kuriri se namah razletiše našim selima. Naređenje 
Kriznog Štaba, unese neki neopisiv rahatlluk u dušu. 

Ubrzo se traktorima poče prevoziti hrana i stoka. 
Stariji, nemoćni i nejaki sa nešto hrane i odjeće u kesama, 
pođoše ići na čamce. Naoružani Policajci i Teritorijalna 
Odbrana, namah zauze položaje radi obezbjeđenja "staze 
spasa." Čini mi se da nejma ni očekivane panike među 
mojim mještanima. Sve se odvija prema planu i dogovoru. 
Puno je više suza, nego panike. Ostavlja se rodni prag i 
razumljive su suze mojih mještana. Međutim, druge 
nejma. 

Odlazim do kuće i svoga babe. I on mora preko 
rijeke. Zatičem ga uplakana i zabrinuta. Veli mi, da bi 
prvo trebali, na Mezarlucima ukopati nišane mojoj dragoj 
majci. Umrla je prošle godine, na prvi dan Bajrama. Bio je 
to najtužniji Bajram u mom Životu. Nedavno je bila 
godišnjica njene smrti. Svevišnjem sam zahvalan, što sve 
ovo nije dočekala. 

Sutradan smo rano, zajedno sa rođakom Agom, 
postavili nišane na mezaru moje rahmetlli majke, koja je 
po sopstvenoj želji ukopana do svoje sestre Alije. Uredili 
smo njihov zajednički mezar i posadili cvijeće iz naše 
avlije, što ga je ona ne baš davno, sadila i njegovala. To 


71 


jutro sam prolio posljednje suze za svojom majkom, ne 
razmišljajući o zlu što dolazi. 

Kod kuće, babu nagovaram da ide preko rijeke. Ja ću 
da ostanem. Plačući, odbija moj prijedlog. Teško mu je 
krenuti i sve ostaviti. U potpunosti ga razumijem i 
prepuštam mu odluku. Znam da to nije lahko. 

Tokom cijelog jutra akcija prebacivanja preko rijeke, 
nesmetano teče. Jedino glavobolju zadaju goveda, koja 
nisu dugo vremena izlazila iz štala. Mnoga ne znaju hodati 
po asfaltu ili se plaše vode i traktorske buke. Ostalih 
problema kao da nejma. Nesebičnu pomoć, daje nam, svo 
stanovništvo sela preko rijeke. Stalni kontakti i dogovori 
sa Kriznim Štabom TO Mravića, Šija i Lepenice, 
omogućuju da prebjegli narod i goveda, budu prihvaćeni i 
smješteni. Negdje oko četiri sahata poslije podne, akcija se 
prekida zbog uobičajnog prolaska četničkog transportera 
glavnom cestom. To je njihova uobičajna patrola, što ima 
zadatak da izvidi glavnu cestu ali i da snimi situaciju u 
našim selima. 

Zadovoljan = uspješnom = akcijom prebacivanja, 
odlazim u Doboj, da bih promuzevirio stanje u samom 
gradu i saznao neke nove vijesti. 

Noge su mi se tresle od straha, dok sam velikom 
brzinom prolazio pored lipačkog podvožnjaka. Po 
dogovoru sa Azizom, odlazim prvo u našu Općinu do 
predsjednika Ahmeta. Mislio sam ga upoznati sa 
situacijom u naša tri sela i tražiti od njega daljna upustva. 
Medutim, njega ne bi a nikog drugog ništa ne upitah. U 
oči me, ko igla, ubode susret sa nekoliko smrdljivih faca, 
najekstremnijih članova najužeg rukovodstva SDS-a, koje 
tad vidjeh. Ne znam, što su toliki radili kod 
podpresjednika Općine Drage Ljubičića ali je očito, da se 

tu nešto događa. Među njima bi i onaj ozrenski peksin, 
Miljenko Gligorić, (potparol) poznat u cijelom našem 
kraju po svojim predizbornim huškačkim govorima i 
budaleštinama. Ja ga pamtim još iz Osnovne škole, kad je 
svoju silu provodio na svakom školskom odmoru. Bojali 
smo se sresti sa tim đikanom, koji je svoj hasiluk 
pokazivao od malih nogu. 

A tek njegovi istupi u Skupšini Općine, gdje je bio 
njihov odbornik. Ne mogu i ne daju se opisati. Jednom je 
pred cijelom Skupštinom utvdio, (otkrio ali ne i pokrio) 
kako vas Dunjaluk mrzi Srbe, jer ne prave pisaće mašine i 
kompjutere, sa ćiriličnim pismom. Danas se takvi našom 
Općinom šeću... Ko heroji. 

"Moj Ahmete, tebe nejma a ovi šumnjaci kolo vode 

usred našeg Doboja. Ponašaju se kao da je ovo njihova 
Čaršija i njihova Općina. Znam da ne možeš ni ti sam, moj 
presjedniče. Svi smo te napustili." Sjedim, razmišljam i 
gledam bradatu bratiju, od čijeg me smrada zapahnu zrak, 
široka hodnika naše velike Općinske zgrade. 
Pod tim utiskom, namah sam kod "Azema" na kahvi. 
Poslijepodnevna kahva, prijatelji i pogled kroz staklo 
izloga. Stotine šumnjaka šeta našim gradom i našim 
asfaliom. Opasala gamad oružje i šepuri se, plašeći nas 
nemoćne i prestrašene. Zabrinut sam za našu sudbinu, 
gledajući sve te uniformisane bilmeze. I ne samo ja. 
Majstor Isić mi se naglas smije, što sam se toliko pripao 
gamadi, koja ne zna još asfaltom da hoda. Priznajem mu 
svoj strah, ali i on meni otkriva zvoju zabrinutost. 

"I ovaj naš dobojski asfalt bi danas zaplakao, kada bi 
znao ko ga sve gazi i prlja. Suze bi i on pustio, kad bi 
mogao da vidi sve ove šumske došle i njihove cokule, moj 
majstore. Nije nikakvo čudo, što smo mas dvojica 

nemoćnih Bočnjaka u Doboju, prestrašeni i zabrinuti," 
rekoh tužno i sjetno svome majstoru. 

Naše ćaskanje prekinu E. Vukotić, koji nam prenosi 
vijesti o navodnom dolasku bijelih orlova i šešeljevaca u 
motel na Ušću i kasarnu. Jest da je Enver po prirodi 
strašljiv, ali me uveliko zabrinu. Povezao sam saznanja iz 
kasarne i Općine, sa pojavom prekodrinskih četnika i bi mi 
sve jasno. Tlo pod nogama zadrhta. U duši zavlada 
paničan strah. Mozak zablokira... Ne znam što uraditi!? Da 
li bježati iz obruča grada? Već je sedam sati. Sa M. 
Čolićem, dugo stojim ispred Azemove slastičarne. 
Obojica ne znamo što da uradimo. Tišinu gradske noći 
paraju haubičke detonacije koje ruše Derventu. Čolić 
odlučuje da namah ide u Prisade preko Orašja, zaobilazeći 
četničke barikade. Zove 1 mene. Ja razmišljam da idem u 
svoje Ševarlije ali me već obuzeti strah sprečava. Bojim se 
proći pored lipačkog podvožnjaka u ovo doba. U Prisade 
mi se ne ide, jer želim biti. sa svojim narodom u svojim 
Ševarlijama. Obaveza i zadatak. Druge nejma, spavaću u 
svom stanu, odlučujem iz sraha. A, strah je u meni veliki. 

Priznajem, da sam se smrtno prepao, dok sam vozio 
do svog stana. Na ulazu u naselje, opet ona bradata 
kontrola. Nikoga od tih šumnjaka ne poznajem. Sad ih je 
već desetak-petnaest, naoružani do zuba svakojakim 
oružjem. U samom naselju ne primjećujem ništa neobično, 
sem što je nekoliko potkrovlja dobilo svjetlo. Uselili se 
šumnjaci u golubarnike, i to je dovoljan dokaz. Ti prostori 
nisu namjenjeni za stanovanje, ali mogu da posluže 
šumnjacima za snajperska gnijezda. Iz stana se namah 

javljam Azizu. Pokušavam mu šifrovano objasniti što sam 
vidio i čuo u gradu, ali nikako ne ide. Nejma druge, nego 
natanane i bez straha, (ne hajući na moguće 

prisluškivanje) objasnim Azizu stanje u gradu. Skoro sve 
je čuo a od mene samo dobi još i potvrdu. 

Poslije nekoliko minuta silazim do svog komšije 
Hajre Osmanbegovića, da provjerim ona svjetla u 
potkrovlju. Potvrđuje mi nove stanare, koje je prepoznao, 
dok su dolazili i odlazili iz zgrada. Noćas su došli u većem 
broju nego do sada a svaki ulaz je dobio, po jednog novog 
stanara u golubarniku. Prenosim Hajri i svoja zapažanja po 
gradu, kao i strah, što me je poslije toga obuzeo. Njega 
obuze panika i nervoza, jer su mu žena i dijete u stanu sa 
njime. Bijeg iz Pijeskova sad je nemoguć, jer su svud 
četničke barikade. Već je i pokasno za to. U neka doba 
noći se vraćam u tišinu svog stana, nazivajući sestre, koje 
su već nekoliko dana kod Džemile u kući na Čaršiji. 
Dobro su učinili, jer odatle mogu lakše do Tešnja. Moj zet 
Nazif je ipak pravi vojnik. Sve je predvidio. Konstatujem 
sa olakšanjem. 

Oko dva sahata poslije ponoći, čujem pucnjavu na 
autoputu, koji je udaljen dvadesetak metara od stana. Dva 
kamiona četničke vojske odoše u pravcu autobuske 
stanice. To četničko zastrašivanje i provokacije su 
uobičajene skoro svake noći, te se puno ne zabrinu. 
Razmišljam o ono dvoje maksuma u tuđini... Zbog njih se 
mora živjeti i ne razmišljam o sebi, niti o svojoj 
glavobolji, što mi mozak cjepa. Sa tim mislima 
pokušavam da zaspim ali ne daju slike mojih najdražih, što 
se neprestano redaju pred očima. Tu noć čuh i riječi mog 
rahmetlli djeda, koji je bio oficir Austro-Ugarske vojske. 
Zapamti ih kao dijete. Dobri moj dedo, znao je često reći: 

"Sve je to maslo one fukare! 

I bio si u pravu moj djede. To znam sad, dok smrtno 
preplašen sjedim u svom stanu i svom Doboju. Zadnja je 

noć mjeseca aprila a ja moj djede, ne spavam. Iz straha i 
nemoći. U svom i na svom, moj djede. U našem su gradu 
dedo, falange, komite, strah i smrt. U Bosni našoj je, naše 
nestajanje. Kolju nas dedo, od Drine do Une a mi 
nemoćni. Siluju nam sestre, ruše džamije, odvode u logore, 
nestajemo kao što nestaje svega našeg. Oni hoće da nas 
nestane, da nas nejma, moj djede. U našoj Dolini, našem 
Doboju i našim Ševarlijama, pokušavamo nešto uraditi da 
se spasu barem naši goli život. Teško ide, moj djede. Ovaj 
naš narod kao da ne vidi i ne čuje. I Enesovi pokušaju da 
se organizujemo nisu uspjeli. Pomoć mu je nudio meni 
nepoznati domoljub, što je pobjegao iz jugo armade i 
formirao Patriotsku ligu od stotinjak mladića. Žele braniti 
Čaršiju i stavljaju se na raspolaganje Kriznom Štabu TO. 
Ima na Čaršiji i organizovana TO. I nekoliko Policajaca je 
sa njima. Naš Jupi, takođe. Mensur Brkić je u Komandi ali 
im je problem nedostatak naoružanja i naša bošnjačka 
svijest. Ne ide moj djede. Oni nam kažu da će nas nestati i 
tako već rede cijelom našom Bosnom, a mi ni sada ne 
vjerujemo. U gradu ni Krizne Štabove nejmamo! 

Naš Akif Didić, pokušava danima da ih oformi. 
Neće moj djede naš narod, jel' iz straha, jel' iz ne znanja. 
Ali, neće i eto ti. Ahmaci i slijepci. Dosta ih još uvjek 
vjeruje da rata neće biti, dok pola naše Bosne gori. Vjeruju 
mnogi ozrenskim divljacima a ti dobro znaš kakva je to 
mraka. Kalakotra...! 

Oči im samo trebaju da vide ukopane haubice oko 
našeg grada. Uši imaju i šlušaju svakodnevno rušenje naše 
Dervente i Posavine. U grad ne smiju izaći, od ovih 
bradatih idiota i peksina, što nam grad okupiraše. Dolinu 
nam helaće! Pameti ne treba, da bi se znalo što nam 
dušman sprema i što će nam učiniti u našoj Dolini. Treba 

samo oči i uši imati, moj djede. To nam je On podario...Ne 
može ni onaj naš Ahmet sam protiv njih. Nemoćan je i on, 
baš kao što smo svi nemoćni pred ovom crnom silom 
fašizma, kakva je jugo-armada i ozrenski četnici. Ne 
pomažu ni savjeti odozgo iz Centrale, što ih Ahmet dobija 
od našeg Alije. I Alija je nemoćan, baš kao i sav njegov 
bošnjački narod. Nama nejma ko pomoći sem Uzvišenog 
Allaha i sami sebi. Samo u Njega i sebe, moramo se 
pouzdati. Da smo progledali na vrijeme, danas ne bi bili 
nemoćni. Tako si i ti, nekad govorio. Noćas mi se čini, 
da će i bošnjački slijepac progledati pred zlom i nesrećom, 
što se nadvila nad nama u našoj Dolini. Neka ti je rahmet, 
veliki moj djede. Lijepo je biti sa tobom makar iu 
mislima, ovog zadnjeg dana aprila, 1992. godine. Čini mi 
se sudbonosne, za moj i tvoj bošnjački narod u dobojskoj 
Dolini. Ali i u cijeloj Bosni." 

Razmišljam samoćom i pričam sa mrakom svoje 
sobe... Valjda ću, dragi Allahu, pri pameti ostati !?? 


Divlj ak-je lokalizam, koji se upotrebljava u ovom dijelu Bosne kao naziv 
za mužjaka (krmka) divlje svinje, koji je vjekovima nanosio veliku štetu ovdašnjim 
težacima. U pojedinim godinama, znao je uništiti svu ljetinu u njivama, koje su bile 
bliže ozrenskim šumama. Obično je svoj divljački i životinjski hasiluk provodio samo, 
da bi što više uništio. Zbog toga, većina obradivih njiva u dijelovima sela što su bila 
bliže ozrenskim šumama, nisu se obrađivale, iako su to bile veoma velike i plodne 
površine. Pošto je divljak posebnom zakonskom uredbom bio zaštićen, bošnjački težak 
ovih sela nije imao načina da sačuva svoju muku i trud, teje jednostavno prepustio, da 
od obradivih njiva, postanu šikare i bujad. Tako su cijeli Torovi i Gornjive godinama 


bili neobrađivane i zapuštene. 

RUŠENJE DOBOJA 


Sabah je prvog maja. Dočekah ga budan. Teške 
misli ne dadoše potrebna sna. Danas je praznik sve fukare 
ovog Dunjaluka. One iste titine, što mrzi pamet, vrijednost 
i bogastvo. Ta fukara mrzi nas, zato što imamo, što smo 
vrijedniji i pametniji od njih. Neka se danas veseli ko hoće 
ovom "crvenom danu." Ja za veselja više nisam. Ni mom 
narodu nije do veselja, jer krv svoju nedužnu, proliva 
diljem svoje Bosne. Tužan je osvanuo ovaj današnji prvi 
maj u Dolini i Doboju. Nikada tužniji i prazniji. 

Dok stojeći ispijam kahvu, gledam kroz prozor. 
Nikog u cijelom naselju da dihne. Čak, ni djece nejma 
ispred zgrada, iako je osvanuo divan proljetni dan. Mnogo 
je naše bošnjačke i hrvatske djece otišlo tuđinom Zapada a 
njihova putem sela i šuma. Vjerovatno je to razlog, što ih 
danas nejma ispred zgrada, da uljepšaju izgled našeg 
novog naselja na Pijeskovima. 

Polahko skupljam svoje tablete i šampone, bez kojih 
moje trajanje teško ide. Kahvu nisam uspio ispiti, kad me 
iz razmišljanja, prekide telefon. Fadil me poziva da idemo 
u Sevarlije, u koje sam svakako mislio ići, i od danas 
preseliti. Zajedno ćemo autima iza autobusa, što polazi u 
pola deset sa autobuske stanice. Tako nam je najsigurnije 
proći pored lipačkog podvožnjaka, iako više ni sam ne 
znam, šta je sigurno. Na brzinu se spremim i pravac 
Ševarlije. 

Vozeći pored Gradske pekare, vidim nekoliko 
naoružanih smrda, kako stoje ispred glavne zgrade, sa 

šmajserima na gotovs. Ništa više neobično ne primjetih, 
sem što do sada, smrde nisu tu imale svoj brlog. Sad su ga 
postavili skoro na ulici, zatvarajući prilaz glavnom ulazu u 
pekaru. Mada sam do sada običavao prvo otići "Azemu" 
na kahvu, jutros me Fadil požuri i ja tako ne skrenu u 
centar grada, već ka autobuskoj stanici. 

Cim se pojavi autobus, ja se uključim za njim, 
prateći ga do četničke kontrole na Ugljari. 

A na punktu, namah primjeti puno više onih ježeva i 
oružja. Tridesetak četnika, opasalo sve vrste oružja i 
pretresaju sve prolaznike. Četnički smrad i ološ, od kojih 
je većina iz Jošave i Lipca. Autobus nekako brzo prođe 
kontrolu a na njegovo mjesto se ubaci žuta "lada." Očito se 
putnicima u "ladi" nekuda žuri. Nasta galama, pretresanja 
auta i vozača, koji žustro rukama nešto objašnjava 
četničkoj kontroli. Sve me podsjeti na četrdesetprvu i 
židovska geta. Strah me obuze. Iza mene ni Fadila nejma, 
kao da se nekud izgubi. Nekolicina bradatih šumnjaka sa 
Karagom na čelu galami, pretresa i psuje, na čini mi se, 
hrabrog vozača "lade." Vjerojatno, njihov nije. 
Pokušavam da glumim hladnokrvna i slučajna prolaznika, 
dok mi se noge tresu. Ne znam kako sam izgledao ali 
limun je bio malo žut, za moje i onako blijedo lice. Minuti 
su vječnost... Onaj vozač ispred mene i dalje sa njima 
nešto raspravlja. 

Onda se odnekud se pojavi V. Milan, moj učenik iz 
razreda retardiranih, što uči za pomoćnog stolara. Veli mi, 
da ja prođem. Gledam ga i ćutim. A on mi, ko usput 
dobacuje, da se neću više vratiti u grad. Polahko 
zaobilazim žutu "ladu," strahujući da me ne zaustavi onaj 
kriminalac Karaga, koji i dalje galami na vozača, psujući 
mu "tursku" majku. 

Provlačim se između ježeva, vreća i oružja, pa 
pravac Ševarlije. Srce prestrašeno lupa, dok uši paraju 
riječi onog ćosava četnika, što reče da se neću vratiti u 
svoj Doboj. Iz stana ništa ne poneso ali mi ne bi žao. 
Svjestan sam, da se doista više i neću vratiti u svoj Doboj. 
Kod lipačkog podvožnjaka, vidim dosta mina, poredanih u 
"cik-cak" liniju na sredini ceste. Dodajem gas i preko njih 
prolazim, što sam brže mogao. Bio je to tren, kad sam 
nesvjesno pritisnuo papuču gasa. Ništa se ne desi. 
Vjerovatno i nisu bile prave, već su postavljene, da bi nas 
što više zaplašili ili tako zaustavili. Ja im ne bih stao, i da 
su bile prave. A nazad u dobojski logor ne smijem. Njima, 
ozrenskim divljacima, ne bih, živ u ruke. Rađe bih i prave 
mine nagazio! 

Smrtni znoj me obli, dok se svraćam kod ženinih 
roditelja. Pričam im o stanju u Doboju i mojim 
zapažanjima. Savjetujem im trenutačno prebacivanje 
preko rijeke, ali se oni dvoume. Punca Sulju hvata panika. 
Namah traži savjete od svog prijatelja Muje Grahe. Znam, 
da im nije lahko tek tako ostaviti kuću i sve oko kuće, pa 
krenuti u muhadžerluk. Moje ubjeđivanje ne pomaže, te se 
namah upućujem u svoje Ševarlije. 

Usput se svraćam u kahvanu kod Suhopoljac Muje, 
gdje nalazim mnogo mojih mještana. Kao u neka dobra 
stara vremena, sjedi se, priča i zabavlja, nerazmišljajući o 
zlu, koje se nad nama nadvilo. Okcu, (Eruf Mujkić) 
pričam što vidjeh i doživjeh u Doboju ali on sa smješkom 
konstatuje, da sam paničar i plašljivac. I moj Salkić Hasan, 
što me sluša, vrti glavom smatrajući me slabićem, jer sam 
se nepotrebno pripao lipačkih četnika. Veli mi, da su to 
papci, koji nejmaju što raditi, te sišli u grad, da 

maltretiraju njegove žitelje. Ništa drugo mi ne preostade, 
nego da ućutim, iako sam ubjeđen, da je Doboj okupiran. 

Zabrinut zbog takvih razmišljanja mojih mještana 
namah ustajem, želeći što prije do Aziza. Na izlaznim 
vratima se skoro sudarih sa zadihanim  Samkom 
Hadžićem, koji tek što stiže. Ulazeći u kahvanu, Samko 
zagrmi na sve prisutne: 

"Vi se ovdje zajebavate... Četnici su okupirali grad! 
Ljudi, rat je !!!" 

Kahvana zanijemi a ja uhvati upitni pogled Okca. 
Ipak, ništa me ne upita... Ne dugo zatim, Samko skoro 
kroz suze poče da priča kako su četnici zarobili njegov 
autobus a sve putnike iz njega natjerali pješice nazad za 
Ševarlije. Samkine riječi samo su potvrdile moju 
predpostavku. Sudbina i nafaka, da nisam otišao kod 
"Azema" na svoju jutarnju kahvu. Mujin Ismet, koji još 
nevjerno sluša, ode do telefona ne bi li nazvao nekog u 
gradu i saznao što se u njemu dešava. Gluhi telefon, samo 
dade porvrdu, da je zlo u našoj Dolini počelo. Kahvana 
kao po naredbi, poče da se prazni. 

Isti tren sam kod babe. On je slušao Radio BiH i već 
je saznao za okupaciju Doboja. Zabrinuto hoda po kući i 
plače, ne znajući šta da radi. Savjetujem mu da namah ide 
na čamac, ali on i dalje niječe. I on ima djedove krvi kao i 
amidža Osmo. Ne mogu ga ubjediti, niti želim. Odlazim 
do Aziza, gdje zatičem dosta mojih mještana i sve članove 
Kriznog Štaba TO. Svi zajedno slušamo radio BiH ali i 
radio Doboj, kojeg su oni divljaci već proglasili svojim 
šumskim "radio ozrenom." Šumski radio nejma šta, to se 
namah osjeti. Slavko Rebić laže, bljuje i izmišlja, da ga uši 
ne mogu slušati. Nejma imena kako nas ne naziva. Turci, 
Balije, Muhadžehedini, Ustaše, Alijini = bojovnici, 

fundametalisti i kako sve ne. Začin je svemu izjava idiota 
Stankovića, da je Doboj oslobođen i da je "to sad srpski 
grad." Konačno je, veli šumnjak iz Trebave, ugroženi 
srpski narod oslobodio "vekovni" srpski grad. Naravno, da 
niko od nas ne komentariše sve budaleštine, što ih cijelo 
vrijeme bljuje šumski "radio Doboj." 

Eto, ostvari se njihov zločinački plan u jedan sahat 
poslije ponoći. Dođoše, siđoše, cokule, cijevi, kokarda i 
mrak ozrenskih šuma u naš Doboj. Dok siđe zlo i mrak, 
namah proglasi grad svojim. Ja od danas postadoh 
muhadžir u svojoj Dolini i svojoj zemlji Bosni. Spoznaja 
što zaboli. 

Tokom dana Kriznom Štabu neprestano stižu 
svakojake informacije iz različitih i meni nepoznatih 
izvora. Saznajemo za hapšenja, ubijanja, silovanja i 
maltretiranja naših sugrađana. Informacije su zastrašujuće 
ali Krizni Štab i Aziz se ne daju uspaničiti, pokazujući 
prave odlike čelnih ljudi. Zasjedaju i namah slijedi 
naređenje, da svo preostalo stanovništvo bude u najvećoj 
pripravnosti i budnosti. Posebna pažnja posvećuje dvjema 
kasarnama, u koje neprestano dolaze i odlaze kamioni 
puni naoružanih četnika. Sinoć je zabilježena još jedna 
provokacija, kad su pijani šumnjaci pucali po seoskim 
kućama. Srećom, nitko nije stradao, sem nekoliko 
pendžerskih stakala, na ionako praznim kućama iz kojih 
su odavno izbjegli žitelji, radi osobne sigurnosti. Dok 
gledam Aziza kako izdaje naređenja komandirima jedinica 
TO i Policije, zaključujem, kolika je sreća, što ga danas 
imamo. Da je sreće da se aktivno u našu odbranu uključe i 
oficiri one bivše vojske. Svojim znanjem i iskustvom, 
sigurno bi doprinijeli boljem organizovanju i 
funkcionisanju cjelokupne odbrane naših sela. 

Gledam Aziza i mislim, kako je teško tom čovjeku, 
što danas mora misliti na živote svih nas. Silom prilika 
mora biti vojskovođa ovom našem nemoćnom narodu 
ispod Ozren planine. A sjećam se, kad je prvi puta iz svoje 
lovačke puške ubio predivnog mužjaka fazana. Plakao je 
tad kao dijete i nikad više nije pucao na te lijepe ptice, 
kojih je u našim krajevima bilo dosta. Eto danas, taj isti 
dobri bošnjački insan, uzima pušku u ruke da brani sebe i 
svoj narod. Zajedno sa njim, mi sada branimo naše pravo 
na život, na vjekovnoj našoj djedovini, koju su srpski 
fašisti već proglasili svojom. 

Kraj dana teče. Moji pokušaji da uspostavim vezu sa 
našim predsjednikom Aličićem ostaju bezuspješni. Doboj 
možemo dovikati (golim okom vidim predsjednikovu 
kuću) ali telefonom, vezu nejmamo. I slanje kurira u 
Mraviće i dalje do Miljkovca, ne daju nikakve rezultate. 
Sve su zlikovci isplanirali i pripremili. Sad smo razbijeni i 
bez ikakve koordinacije između mjesnih Kriznih Štabova i 
Glavnog Štaba TO. Svakako, da bi nam dobro došla 
upustva našeg predsjednika, koji je nedavno imao tajni 
sastanak sa Centralom u Sarajevu. Rezultate, upustva i 
dogovore, mi ne znamo. F 

Znamo mi i za grupu Zelenih beretki na Sušnjarima. 
Na Poljicu je i cijela četa dobro naoružanih Teritorijalaca, 
čiji je komandir Mirso Durmić, ali svima zajedno nama 
treba glava, da nas uputi, usmjeri i ujedini u djelovanju. 
Nejma ko kordinirati_ Krizne SŠtabove po Mjesnim 
zajednicama, pošto su četnici blokirali sve veze između 
nas. Tako su Krizni Štabovi prinuđeni samoincijativno 
djelovati i donositi odluke prema trnutačnoj situaciji. A 
situacija je ratna, teška i presudna, za sve nas u dobojskoj 
Dolini. Mi u podozrenskim selima smo učinili barem nešto 


83 


pametno. Skoro svo vojno-nesposobno stanovništvo, 
prebacili smo preko rijeke i tako skinuli jednu veliku 
brigu. Sa ovo malo oružja, braniti ćemo se dok budemo 
mogli a onda "stazom spasa" do rijeke i preko, na 
slobodnu tešanjsku teritoriju. Zbog toga nauma i plana, 
veza sa Kriznim Štabom u Mravićima, Šijama i Lepenici 
je stalna. Kuriri svaki sahat, odlaze i dolaze, donoseći 
novopristigle informacije iz Tešnja, ali i iz okupiranog 
Doboja. Sve strašnije vijesti nekako  prispjele iz 
okupiranog Doboja, ne govore ništa dobro. Sprema nam se 
nestajanje sa ovih naših prostora zemlje Bosne, na kojima 
smo već hiljadama godina. Znamo što nas čeka. Znamo i 
da smo nemoćni. 

Brzo odlazim kući. Opet nagovaram babu da što 
prije ide preko rijeke, ali on sav izgubljen samo se okreće 
po sobi, ne znajući što da uradi. Znam, koliko mu je teško 
krenuti i ostaviti sve. Ubjeđujem ga, dok on plačući izađe 
u našu zelenu avliju. Za njim, kao po dogovoru, izađe naš 
mačak, prateći mu starački korak. Čini mi se, da i on nešto 
osjeća. Ko zna. I on je Allahovo davanje. Ne bi bilo 
nikakvo čudo, da i on dijeli naše osjećaje. 

Na brzinu sa babom, zakopavam nešto našeg kućnog 
zlata i novca, uz nadu će netko iz familije preživjeti ovo 
zlo. Dok zakopavamo sromne porodične uspomene od 
zlata, nasleđeno od naših djedova, prepoznajem i minđuhe, 
moje rahmetlli majke. Poklonila ih je pred samu svoju 
smrt, mojoj Zlati. Suze ne mogu zadržati. I babo plače, 
dok pogledom luta u okolinu naše kuće. Kao da nešto traži 
ili očekuje, odnekud da se pojavi u ovoj našoj tragediji. 
Nisam siguran, da će me poslušati i krenuti preko rijeke. 
Ne mogu mu zamjeriti, što god da učini. Njemu je i naš 
mačak prepreka, da se odluči na svoj drugi muhadžerluk. 

Ostavljam babu, da sam odluči i odlazim kod Aziza. 
Do Azizove kuće osluškujem granatiranje naše Posavine. 
Djeca su mi pred očima, jer su sigurno čuli za okupaciju 
Doboja. Dobro je, da su barem oni na sigurnom. Ja ću uz 
Allahovu pomoć, sve ovo izdurati sa svojim Bošnjacima. 
Problem mi je, moja glavobolja i čir na želudcu. Uza se, 
srećom imam dovoljno kafetina i šampona, od čega se ne 
smijem odvajati. | 

U Azizovoj avliji, opet gužva i mnogo mojih 
mještana, koji prestrašeni ne znaju što da rade. Svi, ni 
oružja nejmamo. Ipak i takvi goloruki, dobijaju jasna 
uputstva, (Kriznog Štaba) što im je raditi u slučaju napada 
četnika. Ona se svode na pomoć obezbjeđenja "staze 
spasa," brze evakuacije, neprestanog osmatranja obje 
kasarne i glavne ceste. Da je Bog'dom više pušaka, svima 
bi nam bilo lakše bježati, sa puškom u ruci. Ali eto, naša 
nemoć, biće da je naša sudbina. Nemoć nas pod Ozrenom, 
čini mi se, veća je nego što i mislismo. 

Dok zabrinuto čekamo kurira i vijesti sa slobodne 
tešanjske teritorije, u kasarni se poče pucati i paliti stari 
tenkovi. Opet nas plaše sa tom nesnosnom bukom motora, 
mrske gvožđurije. o 

Dobijam naređenje Kriznog Štaba da neprestano 
osmatram kasarnu u Ševarlijama, gdje se stalno nešto 
događa. Ne isključuje se mogućnost, da napad na naša sela 
počne, baš iz kasarni, u kojima već danima šenluče stotine 
divljaka, pripremajući se za još jedan svoj ustanak. Meni 


se čini, da je već sve, spremno Za to. | 

Namah nakon zauzimanja osmatračkog položaja, 
dvogledom pretražujem ogromne magazine i hangare, 
pred kojima je stotinama tenkova, haubica, oklopnih kola i 


bradatih šumnjaka. Na prozorima su već odavno uočeni 

snajperisti, što u dubini prostorija magazina, imaju 
postavljene vreće sa pijeskom. Još nekoliko starih 
tenkova, okrenulo je svoje cijevi prema seoskim kućama. 
Sad ih već brojim devet, spremnih da svojom silom 
poravnaju naše kuće u Ševarlijama i Pridjelu. To je 
poznati njihov metod zastrašivanja mog nemoćnog naroda, 
koji nejma ni dovoljno metaka, za ovo malo pušaka. Tako 
radi, ta nekadašnja "narodna armija." 

"Nikada to nije bila neka armija a posebice naša. 
Banda ste vi i ništa više! Osjećam mržnju prema svemu 
onome što je vaše, zlikovci i fašisti mrski," govorim sam 
sebi, dok gledam kasarnu i slušam zastrašujuću buku 
tenkovskih motora. 

U neka doba noći tog prvog maja, dolazi mi grupa 
hrabrih i odvažnih mladića (Patriotska grupa"") sa 
idejom, da se napadne kasarna. Po njima, jedino se na taj 
način može doći do oružja. Pod hitno, odbacujem svaku 
mogućnost pomisli, na takve samoubilačke akcije, što oni i 
prihvaćaju. Naprosto mislim, da bi to bio pokušaj iz 
nemoći a ne iz razuma i pameti. Svoju nemoć, ne možemo 
plaćati glavama, jer bi to bilo uzaludno. Dovoljno smo 
pametni, da znamo što možemo i što trebamo činiti. Ne 
treba da gubimo glavu zbog gluposti. Nemoćni smo i to 
je istina, koja ma koliko bila bolna, istina je. To zna svaki 
mještanin u naša tri sela. Ohrabruje me činjenica, da i u 
ovakvoj bezizlaznoj situaciji, Krizni Štab uspjeva 
kontrolisati sve takve pojave, što su redovni pratilac 
beznađa. Ne smije se dozvoliti panika i kaos unutar 
Kriznog Štaba. To bi se svakako onda prenijelo na 
prestrašeni i zabrinuti narod. Azizu i Kriznom Štabu, to za 
sada uspijeva, u čemu mu svestrano pomažu komandir 
Mjesne Policije Mevludin Mešić i njegov pomoćnik Meho 

Fetić. Tu noć, prvog na drugi maj, svi preostali stanovnici 
u našim selima su na nogama. Nitko ne spava, niti 
pomišlja na san. Najveća briga nam je kasarna i četnici u 
njoj. Bojimo se, da onako silni i pijani, ne isprovociraju 
prestrašeno naše stanovništvo svojim stalnim pucanjem 
po seoskim kućama. Sabura i pameti treba. Bistra glava će 
prije ostati u životu. Mi u našim selima vodimo očajničku 
borbu, da bi sačuvali goli život. Zato, pamet u glavu a 
metak u cijev. A svaki metak nam je potreban, jer i on, 
našu glavu čuva. Ovo je noć, u kojoj se borimo baš za taj 
svoj goli život i bošnjačku glavu. Dežurni su i ljudi i 
životinje. Kao i mi, one osjećaju blizinu smrti. Najgore je 
iščekivanje, koje unosi još veći strah i pometnju, u 
zastrašenim mojim mještanima. 

Dok promatramo osvjetljenu kasarnu u Ševarlijama, 
do nas dopire teška tutnjava, što ruši Derventu. Različite 
detonacije paraju tišinu Doline, u kojoj noćas ne spava, ni 
jedan Bošnjak i Hrvat. Ponekad se nad nebom Doline, 
prolomi kratki rafal iz pješačkog oružja, kao predznak 
nadolazećoj jeki teških haubica, koje ruše ljepotu 
Posavine. Okupirani Doboj miran i tih leži u svojoj Dolini, 
kao da se ništa u njemu ne dešava. A, ta lažna mirnoća ne 
sluti na dobro...Od sinoć grad i Dolina umiru. 

U toku noći, završava SE i posljednje prebacivanje 
manjih količina brašna preko rijeke, čime se akcija i 
završava. Skoro svo vojno nesposobno stanovništvo, već 
je na slobodnoj tešanjskoj teritoriji. Naša velika briga, 
(djeca, žene, stariji i bolesni) od danas su na sigurnom. 
Sad su sve raspoložive snage prebačene na odbranu sela i 
"staze spasa." Noćas smo svi vojska TO. Svi smo dežurni i 
svi na cesti, spremni na SVE. Obilazimo i sve dežurne 
punktove prema Ozrenu, koji se nalaze na brdu Ahme 

glavica. Hrabri momci što tu dežuraju, ne pokazuju da se 
plaše ozrenskih četnika. Prave gazije, iako od oružja 
imaju samo jedan "kalašnjikov" i nekoliko stotina metaka. 
Čak su išli i dublje u šumu prema Ozrenu,  izviđajući 
situaciju. Divim se ovim hrabrim momcima, tek stasalim 
za Život. 

Ostavljamo ih u nadi, da će na vrijeme otkriti 
eventualni napad četnika i bezbjedno se spustiti do vode i 
čamaca. U tome se i sastoji njihovo dežuranje na ovoj 
opasnoj koti. Naime, sva četiri izviđačka punkta prema 
Ozrenu, imaju osnovni zadatak da otkriju pokušaj napada 
iz tog pravca, te da zaprečavanjem i miniranjem, uspore 
napredovanje četnika. Sa nešto dinamita, nekoliko ručnih 
bombi i jednom poteznom minom, četničke bi horde, 
koliko, toliko bile zaustavljane. Tim zaprečavanjem bi se 
omogućilo pregrupisavanje naoružanja i uspješnije 
obezbjeđenje "staze spasa." 

Znamo za svu četničku silu, koja je odavno 
smještena u ozrenskim šumama i zbog toga ne možemo, ni 
pomišljati da ćemo se moći oduprijeti, toj i tolikoj sili. U 
tom četničkom leglu, ima oružja da mogu ratovati protiv 
Austrije i Italije a ne protiv nas u tri sela, ovako golorukih 
i nemoćnih. Tamo u crnom Ozrenu imaju i pravu bolnica, 
koju nedavno preseliše iz Doboja. A u njoj, rane liječe 
najgori četnici ovog Dunjaluka. Zaradili ih na Vukovaru, 
Pakracu, Derventi... 

Ne izliječili ih, da Bog'da! Koliko su samo zla 
nanijeli širom Bosne i Hrvatske, isti ovi šumnjaci, iz istog 
ovog ozrenskog brloga, od koga noćas strepimo mi, 
mještani 

kk ; Rat 
Patriotsku grupu su sačinjavali hrabri mladići naših sela, koji su 


se spremali za izvođenje više diverzija.Imali su ideju paljenja magazina demperskim ili 
traktorskim gumama, kao i zarobljavanje četničke delegacije, što je došla postaviti 


ultimatum u podozrenska sela. Na čelu ove grupe nalazio se odvažni Husenbašić Ramo, 
koji je još za vrijeme napada jugo armade na Sloveniju i Hrvatsku, okupio oko sebe 
patriotski opredjeljene mladiće, sa namjerom da organizuju oružani otpor četnicima i 
jugo soldateski. Zbog nedostatka razumjevanja među većinom mještana naših sela, nisu 
uspjeli u svojim herojskim nakanama 


bošnjačkih sela ispod istog izvora zla? Zla, što se Ozren 
Zove. 

Pred sam sabah osmatramo Dolinu i Doboj. 
Nekoliko rafala se pomiješa sa haubičkom tutnjavom, koja 
neprestalno dopire iz Posavine. Sabiramo pristigle 
informacije o stanju u okupiranom Doboju i Dolini. Ne 
mogu da vjerujem, da više nejma mog Bajre Aljića i 
Mustafe Vehabovića, Rifata, Ante, za koje vele, da su se 
ubili, kad su katili došli po njih. Rahmet im duši, za suze 
se nejma kad. Po gradu su zlikovci pohapsili sve viđenije 
Bošnjake i Hrvate, među kojima su; Enes Aljić, Hasib 
Subašić, dr. Ilija Tipura, prof. Smajl Avdić, Bešić Ahmet, 
Mustafa Kovačević i još stotinama drugih. Brinemo se za 
sve njih, kao i za sve druge, što ostadoše nemoćni u 
okupiranom Doboju. Jedan veliki broj Dobojlija, (sem iz 
sanog centra grada) ipak se uspio probiti do slobodnih 
tešanjskih teritorija ili se sprema da tamo bježi. Nadam se, 
da će mnogi i uspjeti pobjeći ispred četnika i njihova 
oružja. Nu . 
Tog sabaha dobijam i poruku od prijatelja Mirse 
Subašića iz Tešnja, da hitno bježim kod njega. U srce me 
dirnula briga dragog prijatelja, koji mi JE neki dan davao 
onaj pištolj, kojeg bih sada volio ko svoje oči. Ne uzeh ga 
tada i sad je kasno za žaljenje. Lijepo je čuti da se netko 


brine za mnom ali ja nepomišljam ostavljati svoje 

mještane u nemoći i bježati. Sa njima ću, dok se mogne a 
onda svi zajedno, na prostore slobodne tešanjske teritorije. 

Međutim, mene danas nakratko zabrinu, — ne 
očekivan susret sa Delić Zijadom, koga sretoh i jučer, 
prvog maja u kahvani kod Muje. O njemu zasad nejmam 
šta da razmišljam. Obilježen je. Taj ću susret ostaviti samo 
kao pretpostavku, da nije slučajno i on ovdje među nama. 
Oči i uši, treba dobro otvoriti u vremenu koje dolazi. 

Drugi je maj, 1992. godine. 


Opet dugo vremena provodim u osmatranju. Malo 
sam uhvatio sna na spužvi u Azizovoj avliji, pošto se ništa 
ne dešava. Samo podmukle detonacija, što se i dalje čuju 
iz okoline Dervente. Pratimo svaki pokret četnika u 
kasarni i slušamo vijesti na "radio Ozrenu." Reporteri i 
huškatori su: S. Slavuljica, Ozren Jorganović i Slavko 
Rebić. Ne može se riječju opisati. Gebels je mali, u 
odnosu na njih. To i tako, mogu samo oni. 

Dolazi i noć, koju dočekujemo prestrašeni i 
zabrinuti, ne znajući što će nam donijeti. Mirisava i topla, 
ali sa zebnjom i strahom, jedva da je zamjetimo takvu. Sa 
prvim mrakom, iz naše Doline počinju pucnji i svjetleće 
rakete, da paraju tišinu noći. Osjećam strah u dubini duše. 
Tako je u svakom insanu mojih Ševarlija. Strah u meni 
povećava i saznanje, da počinje djelovati peta kolona, 
među mojim mještanima. Kvislinga imamo, to nepobitno 
tvrdi moj instikt. I Mujkić Mirso, to potvrđuje. Ne mogu 
da vjerujem, ali izgleda da među nama ima onih, čiji je 
zadatak unositi strah i paniku u ionako prestašeno 
stanovništvo. Metoda, koju je Firer uspješno sprovodio, 
dok nije izgubio rat. Isti fašizam, samo druge oznake, 
odlike su ludih vođa. I Aziz mi veli, da to zna. Krizni Štab 
ih je brzo identificirao i obilježio ali zbog mogućeg 

raskola u samom Kriznom Štabu, još se ćuti i ništa ne 
poduzima. 

Bože, još nam je to trebalo! Zar taj netko, ili neki, 
imaju toliko podle namjere i izdajničko srce. Zar danas, da 
rade protiv svog naroda, kad mu prijeti fizičko nestajanje. 
Baš nestajanje, kao da je moj i naš narod, jednogodišnja 
biljka, da nestane sad prvim snijegom. Ima eto, podosta 
mojih mještana, što su u kolu sa najcrnjim đavalom | 
krvnikom. Ti kvislinzi, imaju zadatak ubijediti moj 
nemoćni i prestrašeni narod, da preda ovo malo oružja. 
Potom da oda lojalnost  šumskoj državi i njenom 
"nebeskom narodu." Danas ne znam ko su sve ti izdajnici, 
ali Aziz dosta toga zna. Ja samo nagađam za sebe, 
povezujući neke činjenice. Znati će se nekad, u to sam 
siguran. Netko od nas, Bošnjaka u naša tri sela, preživjeti 
će i ove dane. Da Bog da Zdravlje, ja ću ih otkriti i 
zapisati, da se znaju. Neka se znaju, dok je bošnjačkog 
insana u Dolini i Bosni. Kosa mi se diže na glavi, dok 
razmišljam o njihovom izdajničkom djelovanju. 

Tokom noći zasjeda Krizni Štab ali se o djelovanju 
petokolonaša ne priča. Njihovo naređenje se zna i od toga 
se, ni za dlaku, ne odstupa. Tom planu Krizni Štab pridaje 
važnost u detalje, jer bi svako, pa i najmanje odstupanje od 
tog plana unijelo pometnju u zastrašeno stanovništvo. 

Još = jednom, provjeravamo koliko je vojno 
nesposobnog stanovništva ostalo u našim selima. Slijedi 
Jasno naređuje, da takvi, što prije, idu preko rijeke. 
Izgleda, da u Durmama, zaseoku Ševarlija, ima dosta 
tvrdoglavih, koji ne žele od kuće. Svojim naređenjem, 


Krizni Štab pokušava sve, ne bili i takve, namah prebacili 
preko rijeke na slobodnu teritoriju. 

lako cijelu noć nisam oka sklopio, sabahom se ne 
osjećam pospanim, niti umornim. Tijelo je već naviklo, na 
san u hodu. 

Rano sabahom vršimo i pregrupisavanje naoružanja 
na punktovima prema kasarni, iz koje prema našim 
procjenama možemo očekivati napad. Brojimo četrdeset 
dvije cijevi cjelokupnog našeg oružja, od čega jedan 
puškomitraljez Mjesne Policije, šesnaest pušaka i šest 
automata "kalašnjikov." Sve ostalo je lovačko ili pravljeno 
oružje. Imamo nešto dinamita i nešto ručnih bombi, koje 
se raspoređuju ravnomjerno po punktovima. Vojnički 
zaključujemo, da nam je ovo oružja dovoljno, da dva 
sahata držimo odbranu sela i za to vrijeme izvršimo 
evakuaciju svog preostalog stanovništva preko vode. 
Procjenjujemo, da će spremljeni čamci na rijeci, moći 
primiti sav naš narod a oni mlađi što ne budu mogli u 
čamac, plivati će i gaziti preko rijeke. Ona se tako uvijek 
mogla savladati. Koliko sam je ja puta kao dijete 
pregazio, idući na drugu stranu u Šije, da pecam klijenove 
u njenim brzacima? 

Sve je urađeno i na pripremi zaprečavanja glavne 
seoske ceste. Kod podvožnjaka su postavljeni demperi i 
bageri a nadvožnjak je miniran. Cesta za Maglaj, u tom 
slučaju bi se zaprečila na usjeku kod Handžića mlina, čime 
bi " staza spasa," barem neko vrijeme, bila sigurna. Sve je 
uprto u tom pravcu, što me posebno raduje. Tu jedinu, 
našu nadu spasa. 

U toku dana, dvogledom osmatramo dobojsku 
Dolinu. Mrtva i tiha, kao da nešto iščekuje. Samo iZ 
kasarni dopiru rafali i galama. To komešanje ne sluti na 
SME Na njihovom "radio ozrenu," puštaju borbene 

ničke pjesme, koje uši i mozak, paraju. Neprestalno 


93 


" 


optužuju Bošnjake i Hrvate, da su spremali napad na 
srpski" Doboj. I dalje lažu i bljuju, onako kako to samo 
oni umiju. Shvatam da su oni takvi ali ne mogu razumjeti, 
da ih ima baš toliko takvih. Svi su odreda isti. Eto, to su 
nekad bile naše komšije, prijatelji i kolege, sa kojima smo 
živili godinama. Danas iste naše komšije, vele, da je 
Doboj srpski i da ne žele živjeti sa Balijama i Ustašama. 
Siguran sam, da i oni znaju, da su samo petkom dolazili u 
grad iz ozrenskih šuma, prodavajući na pijaci šumske 
plodove. Nudili nam gljive i ogrev. Toga se valjda stide, 
jer danas silu imaju. A tek one došle i koferaši! 

Ne znam, da li i jedan grad na ovom Dunjaluku, 
primi više probisvjeta i beskućnika od mog Doboja? Došli 
u opancima, sa koferima i papirnatim vraćama, IiZ 
Homoljskih visoravni, Surdulice, Čečave, Ozrena, 
Trebave... A sad vele, "njihov Doboj!?" Psujem danas sve 
zaprege i vozove, što dovukoše taj ološ i šljam, u naš grad 
željezničara, najveću cestovnu i zeljezničku raskrsnicu u 
mojoj  R. Bosni i Hercegovini. Dođe fukara u grad i 
ostade. Okupa se i obuče... Uvuče se u našu 
svakodnevnicu. Mi ih primismo, i eto, što danas od njih 
doživljavamo. 

Iako zabole riječi "šumskog radija," mi ga ipak 
ponekad slušamo, ne bi li otkrili što smjera četnička 
bratija. Samo obrnemo njihove vijesti i onda zaključimo, 
što su im namjere. 

Iz tih njihovih vijesti saznajemo da su četničke vlasti 
u Doboju postavile ultimatum svim Bošnjacima i 
Hrvatima starosti od 16. do 60. godina, da se moraju javiti 
na mobilizaciju. Istovremeno je postavljen zahtjev, da svo 
ne-spsko stanovništvo preda oružje i oda lojalnost 
četničkoj državi. Dat je i rok, dokad se moraju ispoštovati 

njihova naređenja. U protivnom, svakog ko se ogluši na 
ove naredbe, čeka prijeki vojni sud šumske države. 

"Treći maj i četrnaest sahata, biti će izgleda dan 
našeg stradanja." Mislim onako sam za sebe, ne usuđujući 
se glasno prozboriti. 

Cijeli grad i sva prigradska naselja su pod 
isčekivanjem i srahom. U glavi mi se motaju svakojake 
misli. Nemoćan i nedužan narod ne zna što treba činiti. 
Krizni Stabovi u gradu, nisu nikad ni napravljeni. Orašje, 
Miljkovac, Prisade, Šušnjari, Makljenovac, Plane i sva 
Caršija, imaju zaleđe kojim se mogu povući preko 
Alibegovaca i Ularica na slobodnu teritoriju. Najveći 
problem je žiteljima iz centra grada. Oni se teško mogu 
izvući iz okupiranog grada. 

Sve vijesti, što bljuje šumski "radio ozren," 
popraćene su četničkim pjesmama, koje se uklapaju u 
postavljene = ultimatume građanima, = ne-srbima u 
okupiranom Doboju. Imaju, (tako kažu) neke naše 
spiskove, po kojima hapse i ubijaju po gradu. Na tom 
spisku su "neprijatelji" srpskog naroda, koji su se spremali 
pobiti nedužni srpski narod u Doboju. Cak smo imali tajni 
plan rušenja njihove države, što sinoć po noći dođe u našu 
Dolinu. Do jučer, ta država nije ni postojala a danas već 
hapse i sude onima, što su je, ko biva, htjeli srušiti. Bože 
dragi, luda naroda, koga povede onaj ludi psihijatar sa 
Durmitora u ovaj rat. 

Očito je, da im za sva planirana zlodjela i krvnički 
naum, treba bilo kakav izgovor pred sopstvenim narodom. 
Pri tome se služe najernjim metodama laži i kleveta, ne bi 
li podigli i postakli svoje komite, da izvrše ono što su 
zamislili prije sto godina. Gebels bi imao što naučiti od 

ovih šumnjaka. A ti divljaci danas, "vladaju" Dobojem i 
Dolinom. 

Iz meni nepoznatih izvora, do nas stalno stižu i 
informacije iz okupiranog grada, koje očito nisu vijesti sa 
njihova radija. Pođoh razmišljati...Povezivati. 

One su po sadržaju i interpetaciji sasvim drugačije. 
Neke veze sa gradom očito rade, iako je potpuna blokada 
grada počela još prvog maja u dvanaest sati. (Tu nešto 
smrdi!!!) Od tada, nitko nije izašao iz grada na našu 
teritoriju. Jedino je sinoć, moj Fadil otišao iz Sevarlija za 
Doboj, pokušavajući se očajnički probiti do žene i djece. 
Ne znamo je li se i uspio probiti do njih, ali se plašimo za 
njega. U Ševarlijama mu osta sama starica mati. Ne htjede 
preko rijeke, iako sam nekoliko puta dolazio po nju. Veli, 
ne može ostaviti tek oteljenu kravu i piliće. Sa njom 
ostade moj amidža Osmo i strina, koji ne razmišljaju o 
odlasku iz svoje kuće. Uporno mi traži one dvije bombe, 
što mu ja davno obećah. Bio sam svjestan da sam slagao 
svog amidžu ali sam se nadao, da će on baš zbog toga, što 
nejma bombe, ići preko rijeke. On dobro zna, ko su i što 
su ozrenski četnici. Još iz onog rata, on njih pamti. Ali 
opet, od kuće neće. I amidža i svi oni što ostadoše sa nama 
u naša tri sela, velika su mi briga. Zlo je blizu, ne može 
se se izbjeći. Međutim, ne haje moj amidža za svoj život, 
samo da mu je one dvije bombe. Po svemu je isti rahmetlli 
našem djedu. Takvih kao moj amidža, ima puno u 
Potočanima, zaseocima Durmama i Gaju. Ne misle od 
kuće, iako su goloruki. I kao takvi, oni se ne plaše 
četničke sile. Nejmam pravo da ih osuđujem, jer većina 
njih, zna što je muhadžerluk... 

Noć 2. na 3. maj, 1992. godine. 


Topla majska noć u našoj Dolini. Tumorne misli 
pritišću...Petokolonaši nedvojbeno djeluju među nama. U 
zraku je iščekivanje smrti. Učestali rafali iz vatrenog 
oružja lome ljepotu majske noći. Tutnjava sa derventskog 
bojišta, dopunjava strahote, koje su na pomolu. Svijetleće 
rakete zastrašujuće gase i pale, nebo iznad Doline. Dvoja 
borna kola dolaze u kasarnu u Ševarlije. Alarmiramo 
uzbunu bojeći se napada. Svo preostalo stanovništvo naša 
tri sela, namah je na nogama. Provjeravamo "stazu spasa" 
prema rijeci, obilazeći dežurne punktove. U kasarni se 
neprestano pale tenkovi. Ona sva osvjetljena, (puna 
haubica i tenkova) zastrašujuće djeluje u noći, ovog maja 
devedesetdruge godine. Strah, nemoć i isčekivanje, uvuklo 
se u dušu svakog Bošnjaka Ševarlija, Pridjela Gornjeg i 
Potočana. Dželat nešto sprema, još ove noći, (čini mi se) 
ali ne usuđujem se nikome reći. 

Dok pijemo kahvu u Azizovoj avliji, pored nas leže 
dva psa i ćute. Jedan je Redžin Garo a drugi Šabanov 

Šargo. I oni nešto osluškuju. Iznenađuje me njihova 
bliskost sa svima nama. Taj odani čovjekov prijatelj, 
ostaje uz gospodara i kad je najteže. Meni se čini, da i oni 
osjećaju blizinu zla, što se nadvilo nad nama. Boje se i oni 
tih šumnjaka-divljaka i njihove sile od oružja. Osjećaju 
blizinu te bradate gamadi, koja mrzi i psa bošnjačkog. 

Poslije ponoći gledamo  osvjetljenu = kasarnu. 
Nekoliko kamiona upali motore spremajući se za pokret. 
Nasta komešanje gamadi uz povike i psovke. Kolona 
vozila ubrzo krenu cestom prema Doboju, vozeći pod 
ratnim svjetlima. Nekoliko kratkih rafala, slomi tišinu 
noći. Odoše krvnici ubijati naš narod i zemlju. Nemoćni, 
ispratismo ih kletvom i nadom, da neće živi dočekati jutro. 

A mi, u naša tri sela, sabah dočekasmo na nogama, 
umorni i neispavani. Srce sišlo u pete. Pred Azizovom 
kućom pola sela uprlo oči i nadu u Krizni Štab i njegova 
naređenja. Moja rodica Ajka neprestano plače, osjećajući 
našu nemoć i strah. I ona je ostala uz svog AZiza i sinove, 
ne razmišljajući da pređe rijeku. Njen majčinski pogled, 
podsjeća me na moju rahmetlli majku. Suze mi potekoše, a 
i njoj. Dobro smo se razumjeli i bez riječi. 

Sabah trećeg maja, prolazi u strahu i praćenju 
četničkih poteza. Slušamo vijesti na Radiju BiH _i na 
četničkom radiju Ozrenu. Ista priča šumske bratije i 
njihove vlasti. Bosna zemlja gori od Neuma do Save. Već 
je to genocid koji nejma kraja. U dobojskoj Dolini, tek se 
očekuje zlo. Informacije iz grada su stravične. Četnički 
teror nad nemoćnim narodom Doboja zasrašujuće djeluje 
na sve nas ispod zloglasnog Ozrena. 

Odlazim do rodne kuće ali se ne usuđujem ući u 
mrtvu tišinu soba. Avlija se zeleni miriše, majskim 
beharom. Žuti zambak, samo što nije probeharao. A moj 

mačak, kao da mi nešto govori, neprestano prateći moj 
korak. Isplakao bih se danas, ali nejma se kad. Iz nemoći 
pričam sa svojim mačkom, koji za Božje čudo, kao da me 
razumije. Ne mogu da ne obiđem i svoju radionicu, koja je 
moj život. Da "imam srca," sve bih to sada zapalio, samo 
da gnjide 1 gamad, nejmaju što pljačkati. Znam, da su zbog 
toga 1 ovaj ustanak digli. Kopilad je pljačkala, otkad je 
vijeka, i nikad nije voljela raditi. 

"Zadnji vam ustanak ovo bio, da Bog da!" 
Govorim samom sebi. 

U avliji me zamišljena nađoše Tato i Salih. Namah 
mi prenose poruku rahmetlli Rusme, koji je poginuo u 
saobraćajnoj nesreći, 1982. godine, putujući na ljetnji 
odmor. Bila je to teška željeznička nesreća kod mjesta 
Divače u Sloveniji. Uvjeravaju me njih dvojica, da su 
sinoć "razgovarali" sa rahmetlli Rusmom i da su dobili od 
njega poruku, kojom nas on moli, da bježimo preko rijeke, 
jer nam je to jedini spas. Nikad nisam pridavao značaj 
takvim pričama, ali sada prihvatam savjet veoma ozbiljno. 
U ovoj našoj nemoći vjera u Allaha i sudbinu, veoma je 
bitna, da bi se sačuvao goli život. 

Možda je to poruka Svemišnjeg, meni i mom narodu 
u podozrenskim selima? 

Sa njima se dogovaram oko mogućeg bježanja u 
šumu, ako bi nam četnici zatvorili "stazu spasa" prema 
rijeci. Naša pravljena kubura, biti će nam jedino oružje za 
odbranu i od nje se Salih ne odvaja. Dobro je barem, 
imamo tu kuburu i dvanaest metaka, jer mi ne pomišljamo 
pasti živi u četničke ruke. 

Ubrzo sam opet kod Aziza. Pristigle informacije su 
jezive. Strahote u gradu Aziz ne može da opiše. Vidno 
uzbuđen i prestrašen, pođe i da plače. Prvi put ga vidjeh 

takvog, te me njegove suze, još više pripadoše. I on se 
uplašio, čuvši za sve strahote, koje četnici čine nedužnom 
našem narodu u samom gradu. Ultimatum, što je 
postavljen nemoćnom narodu Doboja, Čaršije, Miljkovca, 
Orašja, Plana, Šušnjara i Prisada, polahko ističe. Napetost 
raste svakom minutom. Četnički radio prenosi vijesti o 
novim ultimatumima, postavljenim Bošnjacima i Hrvatima 
u Grapskoj, Kotorskom, Johovcu i Čivčijama. Sve isti 
scenario. Čak kažu, da su Kotorani predali oružje. Ja sam 
ubijeđen da nisu. Čekamo što će se desiti po isteku 
ultimatuma postavljenom u gradu i prigradskim naseljima. 
Dva sahata poslije podne je njihov rok, da se preda oružje 
šumskoj državi "nebeskog naroda" i da joj se oda nekakva 
lojalnost. 

Samo još nije postavljen ultimatum, mještanima 
naša tri sela ispod Ozrena. Nešto čekaju ili znaju, da smo 
mi nemoćni u njihovom potpunom okruženju. Možda im 
netko sve to prenosi, jer oni i pored svega svog oružja, 
nejmaju srca udariti na hiljadu Bošnjaka, što goloruki 
brane naša sela. Toliko nas je danas, u našoj TO. Sa 
Mjesnom Policijom, svi smo vojska, koja nejma ni toliko 
puškica, da odbrani goli život. 

Slušamo četničke vijesti u dvanaest sati. Sa gradskih 
ulica, na četničkom transporteru je snaša Slavujica, što 
uživo prenosi stanje u okupiranom gradu. Gebels je 
amater za ove šumnjake, koje iškolova titina jugo doktrina 
i koja sve svoje najbolje đake posla u moj Doboj na 
praktičnu obuku. A onaj ćafir Stanković, ("komandant 
grada") poziva Bošnjake i Hrvate da zajedno sa četnicima, 
brane "srpski Doboj" od Ustaša i Balija. Iz Požarevca 
došao da brani naš grad od nas. 

F "Temelji našeg grada su na našoj Begovini, 
šumnjače. Ti si zlikovče, sinoć sišao u grad i već postao 
njegov branitelj. Preko Drine marš i tamo brani svoje 
palanke," vikao bih iz nemoći i u strahu. 

| Oko jedan sahat Kriznom Štabu TO naša tri sela 
stiže četnički zahtjev, kako bi im se omogućio nesmetan 
prolaz kroz selo i kako bi "oni" (delegacija) razgovarali sa 
Kriznim Štabom oko predaje oružja od strane naše TO. Ko 
i kako je donio tu informaciju, nisam mogao saznati, ali 
sam odmah pomislio, kako netko održava radio vezu sa 
četnicima. Netko sa njima sarađuje i radi za njih. Među 
nama je! Šejtan je među nama! Spoznaja što u ovoj 
nemoći, zaboli snagom žeravice. Kvisling među mojim 
mještanima, već dugo djeluje. Ja više, u to ne sumnjam. 
Otkrit ću ga od danas do smrti, ali će mu se ime znati. 
Obećavam samom sebi, smrtno prestrašen tim otkrićem. 

"Eto, moj rahmetlli djede, izroda imamo. Zar toliko 
ih mora biti u našem narodu? Zemljo Bosno, što ih toliko 
odhrani, da nam mašu nesreću još više uvećavaju," 
govorim jasno, noćnoj tišini oko sebe. Ponetko me i čuje 
ali nejma avaza... Samo strah i nemoć, sve nas obuzeli. 

Onaj lik iz Mujine kahvane mi je pred očima. Onaj 
murtat...! Iblis, đžahil ! 

Krizni Štab u hodu zasjeda. Dozvoljava se prolaz i 
kom delegacijom. U pola dva, dolazi 
četnička delegacija sa M. Borom na čelu i nama 
Bošnjacima ispod Ozrena, postavlja već uobičajni 
ultimatum. Ultimatum, koji je postavljen u cijeloj 
dobojskoj Dolini. 

Predati oružje i odati lojalnost šumskoj četničkoj 
državi a oni će garantirati da nas neće odmah pobiti. Sve 
se to isto dogodilo širom zemlje Bosne, samo što su i dalje 


razgovor sa četnič 

nastavili ubijati nemoćne Bošnjake i Hrvate. Sem smrti, 
nama se nejma što drugo desiti, ukoliko se predamo 
njihovoj vlasti. Ali, nije to ni smrt na koju smo spremni. 

Odgovor našeg Kriznog Štaba bio je jasan. Svoju 
odluku za svoju sudbinu, donijeti će sami mještani naša tri 
sela, na svom Zboru građana, što će se održati narednih 
dana. Malo me je iznenadila odluka i odgovor Kriznog 
Štaba, ali za nas kakvi smo, možda je to i najbolji način, 
da se u ovom sudbonosnom vremenu, donese tako važna 
odluka. Ja sam se potajno nadao i očekivo, kako će Krizni 
Štab, kao vojni organ vlasti, izdati jasno vojničko 
naređanje, a ne da se čeka dogovor sa Zbora miještana. 
Odavno je proglašeno ratno stanje i svaki dogovor otpada. 

Izgleda da su naše gluposti, sastavni dio našeg 
načina shvatanja života, ali i rata. Sastavni dio našeg 
nestajanja, što je odavno započelo u našoj Bosni i u našoj 
Dolini. Mogu razumjeti naš strah, neorganizovanost i 
nemoć, jer sam istoj doprinjeo i ja. Međutim, ne mogu 
shvatiti, čega se bojim, da će moji mještani prihvatiti 
četničku podvalu. A zastrašujuće informacije, što se čuju i 
koje kvislinzi šire po selu, doprinose još većem kaosu 
među narodom. 

Šta ako se odustane od evakuacije? Šta ako se oda 
lojalnost četničkoj vlasti? O toj mogućnosti ne smijem ni 
misliti. Ne smije to biti odluka mog nemoćnog naroda pod 
Ozrenom! Ne može!!! Krizni Štab treba i dalje da radi, na 
već usvojenom i pripremljenon planu. U tom ne snosnom 
košmaru misli i straha, doći će i vrijeme naše odluke. 
Međutim prije toga... 

Dolaze dva sahata trćeg maja. Postavljeni četnički 
ultimatumi prigradskim naseljima Doboja i Čaršije istču. 
Naše su oči uprte prema gradu i prigradskim naseljima, 

koji mirni i tihi leže u Dolini. Dvogledom pretražujemo 
Čaršiju, Orašje i Plane u kojima nejma živa insana. Čak su 
i detonacije iz Posavine utihle. Samo nekoliko četničkih 
helikoptera preleti iznad Doline u pravcu ozrenskih šuma. 
Tišina koja ne sluti ništa dobro. 

Prođoše i dva sahata a grad ko mrtvac leži u svojoj 
Dolini. Ništa se ne desi, ali zzakom miriše smrt. Nervozno 
čekamo da se nešto desi. Četnički "radio Ozren" 
neprestano emituje njihove borbene pjesme, od kojih boli 
mozak. Nagovještava zlo. 

Cetiri su sahata i pet minuta trećeg maja, 1992. 
godine. Najednom se smrtna tutnjava prolomi Dolinom. 
Strahota različitih detonacija, koje do sad uši nisu čule, 
nadvi se nad samim gradom i prigradskim naseljima. Gusti 
dim poče da se diže iznad bošnjačkih i hrvatskih naselja; 
Orašja, Prisada, Čaršije, Šušnjara i Miljkovca. Iz 
ozrenskih šuma teška gvožđurija bljuje stotine teških 
projektila po nedužnom narodu i njihovim kućama. Zrak 
zasmrdi na paljevinu i barut. Teška rušenja vidimo golim 
okom. Ozrenski divljaci ubijaju sve naše. Stojimo nijemi i 
prestrašeni, dok stotine projektila pada po našim rođacima, 
prijateljima i našem gradu. Oko Oraške džamije padaju 
stotine projektila, ali ponosna ljepota odoljeva uzdignuta 
prema vedrini plavog svoda. Minaret Gornje džamije 
nestaje u dimu i prašini, dok oko njega, gori nekoliko 
kuća. 

Tako već sahat vremena ne prestaje rušenje našeg 
grada i okoline. Naše ubijanje u Dolini i svega našeg. 

Iz Lipca djeluje nekoliko tenkova po Prisadama, 
Alibegovcima i  Ularicama, rušeći porodične kuće 
tamošnjih Hrvata. Odgovora na svu tu silu četničkih 
projektila nejma. Nemoćan je naš narod, baš kao što smo i 

mi nemoćni u našim Ševarlijama, dok gledamo rušenje 
Doboja i okoline. u 

Oko mene i u meni, strah pred strahotom što ruši 
moj grad i ubija moj narod. Suze su potekle iz nemoći. 
Oko mene plaču svi... Dva sahata netko broji projektile. 
Stotine, dvije i onda, čemu dalje? Oni imaju koliko požele, 
samo da bi ubijali i rušili naše, i nas. Evo gledam svojim 
očima, kako ruše cijeli moj grad i sav moj narod u njemu. 
Plašim se za život svih onih, što u njemu ostadoše. 

Oko sedam sahati, utihnu strahota detonacija. Iznad 
Doline se nadvi gusti oblak dima i prašine. Artiljerijska 
priprema je završena. Sad može da počne četnička pljačka 
i paljevina. Poznati način ratovanja šumske bratije, protiv 
goloruka i nemoćna moga naroda. Doktrina, koju je 
proklamovao onaj govnar od maršala. Prvo postave 
ultimatum golorukom narodu, potom izvrše artiljerijski 
napad rušenja i ubijanja a onda kad nemoćno stanovništvo 
pobjegne, oni pljčkaju bogatsvo Bošnjaka i Hrvata. 
Opljčkano odvuku a kuće popale. Tako bi i danas u našem 
Doboju. Golo moje oko, sve to vidi. Ulaze u kuće, 
pljačkaju a potom pale. Nekoliko zlikovaca sruši i bijeli 
minaret oraške džamije, koji izdrža stotine teških 
projektila. Nestade bijela ljepota u oblaku 
prigušenoj eksploziji. 

Prvi mračak donese zastrašujuću sliku grada. U srcu 
Bosne nestaje bošnjački Doboj. Cijeli grad umire pred 
našim očima. Desetine kuća gori, čiji plamen obasjava 
Dolinu, Iznad koje se kao zavjesa nadvio oblak dima i 
prašine. 

Cijelu noć gorio je Doboj. Nestajala je naša imovina 
u plamenu I dimu. Gledali smo to iz svojih Ševarlija i 
Pridjela, čekajući na odluku Zbora mještana, svjesni i 


prašine i 

nama namjenjene sudbine. Cijelu noć, nebo nad Dolinom 
su parali rafali i rakete, koje su osvjetljavale porušeni i 
popaljeni grad, dok su zlikovci pljačkali naše bogate 
bošnjačke i hrvatske kuće. 


PREDAJA ORUŽJA I "LOJALNOST" 


U naša tri sela, strah i nemoć. Slike popaljena 
Doboja i prigradskih naselja su nam pred očima. Krizni 
Štab je pripravan i na nogama, ne znajući šta da radi. Sutra 
u jedanaest sahati, biti će poznata sudbina mojih 
mještana, kad treba da se donese sudbonosna odluka. 

Ja znam svoju odluku i ona je odavno donešena. Iz 
one ljudske i moralne obaveze, čekati ću i odluku 
miještana naša tri sela. 

Već čujem da ima mimoilaženja u mišljenjima među 
članovima samog Kriznog Štaba. Slutim na najgore. Sve 
pokušavam... Ubjeđujem, vičem, galamim i molim, ali me 
malo ko sluša. Samo su žitelji Pridjela odlučni u 
sprovođenju plana prebacivanja preko rijeke. U masi 
naroda, komeša se podosta opcija. Vidljiva je panika. 
Netko vješto koristi nemoć i strah mojih mještana. 
Nemoćan sam... Nejma se kad ubjeđivati. Svi znaju da je 
veći dio stanovništva već prebačen preko rijeke. Vidjeli 
su šta radi četnička bratija nedužnom narodu Orašja, 
Doboja, Čaršije, Prisada, Šušnjara, Miljkovca i Ularica. 
Nisu ni oni imali oružje, baš kao što ga nejmamo ni mi u 
naša tri sela. Zar ne shvaćaju da nas oni hoće pobiti na 
ovim prostorima, koji je naš hiljadu godina? 

Kome da govorim, kada svi vide da naš Doboj gori? 
Svi oči imaju!!! Kome govoriti, da ne treba vjerovati toj 
bradatoj bratiji, kad smo toliko godina znali, ko su oni? 
Vikao bih, plakao bi u ovoj noći, dok Doboj gori, samo 
kad bih barem, netko čuo. Iz straha i nemoći, mnogi su i 
gluhi i slijepi. 

| "E, moj djede, i tebe su nekad nijemo odobravali, ali 
nočas se nejma kad za besjede. Naš Doboj i naša Dolina 
nestaju mrakom crnog fašizma, koga ne poznava ni onaj 
Firer," u neobjašnjivom bunilu, samom ću sebi. 

Valjda je jutro pametnije od noći. Sa nadom, da će 
tako biti, pokušavam razumom savladati osjećaj nemoći i 
straha. Dočekali smo ga svi na nogama. Naš Doboj 
dogorjevao je sa prvim zracima majskog Sunca. Počinjem 
polahko da se pripremam za svoj plan bježanja preko 
rijeke u slučaju da se donese odluka o predaji oružja i oda 
lojalnost četničkoj vlasti. Iz auta vadim rezervnu gumu 
koju sječem i uzimam šlauf. On mi može trebati pri 
prelasku rijeke. Salih amidžin, mi pomaže, da ne bih 
nožem oštetio mekanu gumu šlaufa. I njega savjetujem da 
za sebe isto pripremi, jer će dobro doći, ukoliko bude 
gužva na čamcima. Tada nećemo moći svi ući u njih. 

Od jedanaest do dvanaest sati, sakupljamo se u 
Domu kulture u Ševarlijama, gdje treba da se donese 
sudbonosna odluka. Aziz mi samo nemoćno sliježe 
ramenima, što mi dovoljno govori da je i on pokoleban. 
Pred svima su sada samo dvije mogućnosti: (sem što jedan 
manji broj mještana ima drugačiju odluku) Predati se i 
odati lojalnost četničkoj vlasti ili ostaviti sve i bježati 
preko rijeke, na slobodnu tešanjsku teritoriju. 

Pred sam početak Zbora, vidim da su dobro 
podjeljena mišljenja mojih mještana. Zbor počinje sa 
zakašnjenjem, na koga stiže i četnička delegacija na čelu 
sa Borom M. Među njima je i Hadžić Husein, 
doskorašnji predsjednik Mjesne zajednice Ševarlije, draga 
i omiljena osoba među mojim mještanima. I on, (Zijad 
Delić) je među delegacijom. Interesantno... Insan koga 
nitko nikad nije cijenio, niti volio!!! Oči ašćare vidiše!!! 

Ja pouzdano znam, da je u Potočanima, još od prvog 
maja, kada sam ga vidio kod Muje u kahvani. Mozak pođe 
da slaže sličice, brzo ih uklapajući u vezu sa karakterom 1 
bračnim stanjem istog. Jedan je siguran za pismenu 
optužbu i izdajnički rad protiv svoga naroda. NJ egovo ime, 
mora znati svaki onaj Bošnjak, koji preživi ovaj rat. 
Obećanje, što ga danas ispunjavam. 

Gledam oko sebe, svi izgubljeni i u strahu. 
Iskolačenih očiju, moji mještani nijemo odobravaju svaku 
riječ pristigle četničke delegacije. Naslućujem odluku, 
koju sam predpostavio još one noći. Prve diskusije mojih 
mještana, vode vodu na to. Moje prisustvo, očito je sad, 
opasno i nepotrebno. Moj stav i stav moje Stranke, jasan 
je svima, pa i ovima gore, što ubjeđuju moje mještane. Ne 
primjećeno se udaljavam sa Zbora i donosim jasan 
zaključak, da ja i svi moji iz Stranke, moramo hitno preko 
rijeke. Mi nikome nećemo odati lojalnost u SVOJOJ 
Domovini i svojim Ševarlijama. . 

Znam da je strah, nemoć, uticaj Husejna i Zijada, 
kao i kolebljiv stav Kriznog Štaba sa Azizom na čelu, 
doprinio da se moji mještani odluče na pogubnu odluku. 
Ali... Ona je tako donesena. Zašto i kako, to više i nije 
bitno. Predaće moji mještani oružje i odati 
četničkoj vlasti, koja će im garantovati sigurnost z 

Asli, pameti ne bi? Badava bi bilo išta reći... 

Cini mi se, da je 
prijetnjom, čim je onako ubj 
mu je još u okupiranom 
mislim, da on na to ne bi nik 
kako bilo, odluka je doneše 
promjeniti. 


lojalnost 
a živote. 


Husejn bio pod strahom i 
eđivao naše miještane. Obitelj 
Doboju. Poznavajući njega, 
ad pristao, da nije morao. Bilo 
na. Ja sam opet nemoćan nešto 

. Odlučili su moji mještani da predaju oružje i da 
odaju lojalnost najvećim krvnicima, koje historija zapisa. 
Nejmam kad da kukam nad njihovom odlukom, niti bilo 
koga uvjeravam u pogrešku te odluke. Ne bi to ni 
pomoglo, kao što nije pomoglo ni na prvim demotkratskim 
izborima, kad skoro da pobjediše komunisti i reformisti u 
mojim Ševarlijama. Opet samo: "Gluho bilo!" Baš kao i 
tada... Sejtan im je pamet oduzeo. 

Namah poslije Zbora, ja sam kod Aziza. Krizni Štab 
više nejma svoju funkciju, jer već sutra počinje predaja 
oružja četničkoj vlasti. Savjetujem Azizu hitni prelazak 
preko rijeke zbog njegove osobne sigurnosti. Prestrašen je 
i zabrinut. Obojica ne razumijemo ulogu našeg Huseina u 
svemu ovome. Aziz mi veli, da mu Husein, nije ničim 
pokazao da treba drugačije uraditi. 

Zar mi išaretom nije mogao nagovjestiti svoj savjet? 
Možda nije smio ili nije imao mogućnosti, jer su pored 
njega neprestalno bili naoružani četnici, koji mu nisu 
dozvolili nikakav kontakt sa mještanima? On i njegova 
obitelj su ucjenjeni, zaključujemo. 

I peta kolona je odigrala ulogu širenja straha i 
dezinformacija. Danas su potvrđene moje pretpostavke, 
što ih mogu zapisati negdje u glavi a za bolja vremena i 
crno na bijelo staviti. Obećao sam to Azizu i sebi, danas, 
smrtno preplašen i nemoćan. 

Odlazim kući i uzimam šlauf, svoje tablete i nešto 
cigareta, odlučan da ja "njima" ne smijem vjerovati. To mi 
je moj djed govorio a ja kao dijete upamtio. Zato sam 
danas, spreman da idem svojim planom bježanja preko 
rijeke, ostavljajući rodnu kuću i sve svoje. 

"Tvoj mezar ću obići, moj djede, inšallah, jednog 
dana. To ti obećavam ovog toplog akšama, maja 1992. 

godine. Hoću djede, to ti tvoj unuk veli... Tvoja sam krv, 
djede." Vellahallve, opet pričam sam sa sobom. = 

Hodam po selu, spreman na bježanje. Doboj 1 
okolina dogorjevaju, dok rafali iz grada paraju nebo. 
Podmukla tutnjava i dalje odjekuje iz okoline Dervente. 
Pokušavam pronaći što više istomišljenika među svojim 
mještanima, šireći informacije o zlodjelima, koje su 
četnici počinili širom naše Bosne i u našoj Dolini. 

Pred akšam nekoliko granata pada i na kuće u 
Pridjelu, čime hoće da još više zaplaše naše mještane. 
Desetak kuća na Čaršiji i Prisadama, gori kao buktinja. 
Svoj krvnički posao završavaju, onako kako su zamislili i 
isplanirali bolesni umovi i bolesne vođe srpskog naroda. U 
Doboju i Dolini, četničke horde pale, ruše, pljačkaju i 
ubijaju sve bošnjačko dok u naša tri sela, moji mještani 
sutra predaju oružje i odaju lojalnost istoj toj bratiji. 

A kad predaju..? Strah me obuzima pri pomisli da će 
biti nemoćni i okruženi u logoru ispod Ozren planine. No, 
nejma se kad za žaljenje i kukanje, jer to je volja mojih 
mještana. Valja misliti na sopstvenu glavu. 

Nekad u noći srećem i Salku Omerovića, koji je ljut 
na donešenu odluku, te sprema se na "put spasa" preko 
vode. Kao i ja, smatra da trebamo svi preko vode, pa tamo 
na slobodnoj teritoriji formirati jedinice TO od mladića iz 
naša tri sela. Međutim, tako ipak ne misle mnogi... Oni, 
ostaju u našim selima. 

Noć nekako prolazi. Teritorijalna Odbrana sela više 
ne funkcioniše. Ja se bojim presjecanja "staze spasa," koju 
četnici sad vrlo lahko mogu blokirati, jer nju više nitko ne 
obezbjeđuje. Cekam sabah, gledajući noćno orgijanje 
četnika po gradu i okolini, dok dogorjevaju zapaljene 
bošnjačke kuće na Caršiji, Prisadama i Miljkovcu. 

Sabahom odlazim kod Fetke, inače predsjednika SDA 
Ševarlije 1 predlažem mu, da namah idemo preko rijeke. 
Mi ne smijemo ostati u selu, kada se preda oružje i oda 
lojalnost četničkoj vlasti. Čim dođe njihova vlast, mi 
smo prvi na spisku za likvidaciju. Zbog toga, nama valja 
preko vode. Petokolonaši su već objelodanili taj spisak, na 
kome se nalaze imena svih aktivista SDA i uglednih naših 
mještana. Netko ga je vidio na četničkoj barikadi kod 
Ugljare. Da to i nije bilo rečeno, ja i Fetko znamo šta 
trebamo raditi. Mi smo to znali i onda kada smo stali u 
prvi stroj za državu Bosnu. Stroj, kad se ona rađala našom 
mukom i pameću, na ovim prostorima u Dolini. 

Sad kad imamo svog Aliju, svoju Bosnu i 
međunarodno priznatu državu, mi ćemo se znati za nju 
boriti. Mi se nikada nećemo predati nikakvoj četničkoj 
sili, pokazujući joj svoju lojalnost. Ne može i neće, ta 
fašistička sila uzeti našu jedinu Domovinu, makar bila i 
četvrta sila u Europi. Mi smo veća sila od nje, jer se mi 
borimo za pravednu stvar. Naša borba je borba za 
opstanak nas Bošnjaka i naše vjekovne zemlje Bosne. 
Nikad nijedan narod, koji se borio za svoju slobodu i svoju 
zemlju, nije izgubio rat. Neće ni ovaj bošnjački, tako je 
historija zapisala. I ovako nemoćni, naše nestajanje i 
uništenje protivno je svim zakonima prirode. Uz nas je 
Uzvišeni, da nam da snage i izdržljivosti, u našoj 
pravednoj borbi. 

Dolazi i vrijeme predaje oružja, prema dogovoru sa 
Zbora građana. "Sila" od četrdeset cijevi lahkog oružja, 
počinje se predavati uz obavezno snimanje banjalučke 
televizije, što će istu večer svojim vjernim sljedbenicima 
pokazati silu "turskog" oružja, na redovnom ratnom 
izvještaju TV dnevnika. To "tursko" oružje je nepobitan 

dokaz, kako su se Balije ispod Ozren planine, spremale 
pobiti nedužni srpski narod na njihovoj "svetoj zemlji." 
Gebels bi se prevrnuo u grobu, da je čuo tu vijest. To sam 
siguran. Pravljenje kubure, protiv tenka i aviona, dovoljan 
je dokaz šumskom narodu, da je sve to istina, što im kaže 
njihova "srneća televizija." Za njih, druge istine nejma. 
Blesav idiotski narod i ništa više. 

Vidim da je i moj Mirso, predao svoj "kalašnjikov." 
Kaže mi, da mu znaju i broj, iako ga je tajno nabavio iz 
Slovenije, davno prije rata. Plače i ne može da povjeruje, 
da imamo toliko izdajica. Sumnjivi su mu svi oni naši 
mještani, što su dole sa njima na primanju oružja. Murtati, 
koji vode evidenciju i spiskove, koje 1 šta, predao od 
naoružanja. Te kukavice 1 slabići, namah su se stavili u 
službu njihove vlasti, vjerovatno očekujući "visoke 
položaje," čim četnička bratija uvede red i zakon svoje 
šumske države. 

"Ej'vala moj Morso. I to neka se zna, zbog onih koji 
će kao ja, (i mnogi drugi) morati preko rijeke od te iste 
šumske vlasti. Sve će se jednom znati..." Sa sjetom ću 
svom Mirsi. 

U četiri sahata, svo oružje je predato četničkoj vlasti. 
Zadovoljni četnici odlaze, odvozeći ga u okupirani Doboj. 
Jedan manji broj mladića (Patriotska grupa) i pored 
prijetnje četničke vlasti i petokolonaša, ipak nije predao 
oružje. Oni ga namjeravaju prenijeti preko rijeke. Najveći 
broj takvih je u Pridjelu, gdje Mirza Bačinović sa svojim 
momcima, ne pomišlja na predaju, niti na lojalnost. 

Ja više nejmam što čekati, jer svaki sahat mi je 
dragocjen. Sad u selu nejma ni straža, niti oružja. Time je 
napad četnika vrlo vjerovatan. Bojim se i presjecanja puta 
prema rijeci, tog našeg jedinog spasa. To se sad može vrlo 

lahko desiti. Sama pomisao na to, izaziva strah i paniku u 
dnu duše. Ostati bespomoćan u rukama ozrenskih četnika, 
gore je od najgore smrti, na koju sam odavno zaboravio. 
Ona je tu oko mene. 

Sav prestrašen sjedam u auto. Suznim pogledom se 
opraštam od rodne kuće i zelene avlije, koja zamirisa kao 
nikad do sada. Nejma se kad za suze i žal. Ipak, ne bi 
lahko ostaviti svoje rodno ognjište. 

Vozim pravo i brzo prema rijeci i mjestu gdje su 
postavljeni čamci za prijevoz. Vidim da je barikada i 
dežurni punkt kod podvožnjaka sklonjen i nitko više ne 
dežura, na tom mjestu. Kod Handžića mlina, srećem 
četnički oklopni transporter, sa kojim se žmireći 
mimoilazim. Dlaka je falila da ne okrznem tu mrsku 
gvožđuriju, koja vjerovatno patrolira glavnom cestom za 
Maglaj i snima situaciju u našim selima. 

Na rijeci me dočekaše momci iz TO Mravića, te uz 
pomoć dva skovana ćamca i traktora, zajedno sa autom 
pređoh rijeku. Bez mnogo muke, zakoračih na slobodno 
tlo R. BiH. Udahnem slobodan bosanski mehlem zrak i 
osjetim neko olakšanje u cijelom prestrašenom tijelu. 
Sama pomisao, da na ovoj bosanskoj grudi nejma one 
gamadi od ljudi, stvara osjećaj lagodnosti i ljepote. 
Konačno sam među svojim prijateljima, bez straha da su i 
oni" zlikovcu tu. A ovdje su me dočekali, baš pravi 
prijatelji. Pravi Bošnjaci i Hrvati. 

Tijelo namah poželi odmora a oči sna, kojeg već 
dugo ne pamtim. Međutim, moji dragi prijatelji ne dadoše 
otići, dok sa njima ne popijem bosansku kahvu. 

Sjedimo ispred kuće Fahrinog punca i pijemo kahvu, 
pričajući O samoubilačkom potezu mojih mještana, koji 
odlučiše da predaju oružje i odaju lojalnost četničkoj 

vlasti. Kahvu ne ispismo, kad se na rijeci, (samo pedesetak 
metara udaljena od nas) prolomiše pucnji iz pješačkog 
automatskog oružja. Nasta pometnja, vriska, jauci i plač 
žena i djece, što se zatekoše na obali rijeke. Iz kuća, 
istrčaše Teritorijalci Šija i Mravića, zauzimajući borbene 
položaje prema rijeci, ne otvarajući vatru iz svog oružja. 
Još nekoliko rafala prolomi riječnu kotlinu, uz lomljavu 
brzo utihnu. 

Saznajemo, da je izvršen napad na stražu TO i 
čamce, koji su bili jedina veza mojih mještana i slobodne 
teritorije. Skeledžije Suljo Mešić i njegov brat Bego su 
zarobljeni i odvedeni u četničkom motornom čamcu, 
služeći im kao živi štit od napada naših Teritorijalaca. Baš 
zbog toga, naši Teritorijalci i nisu mogli vatreno 
djelovati, plašeći se da ne pogode skeledžije. Suljo, iako 
ranjen negdje u glavu, ipak je odveden u četničkom 
čamcu, služeći im kao zaštita. Svi ostali čamci su otkačeni 
i potopljeni. 

Ti malehni čamci, samo do prije nekoliko minuta, 
bili su jedina veza kojom su moji mještani mogli preći na 
slobodnu teritoriju. Sad i ta jedina veza, više ne postoji. 
Potopljeni su i oni čamci, kojima sam ja prije pola sahata 
prešo rijeku. I skela u Pridjelu izvučena je na obalu. Sad je 
pod kontrolom ozrenskih četnika. Svaka veza slobodne 
teritorije Tešnja i bošnjačkih sela ispod Ozrena, od sad je 
prekinuta. 

Očito je, da se ovim isplaniranim napadom na 
čamce, želilo baš to postići. Ovu četničku diverziju, malo 
ko je očekivao, jer su došli iz pravca Maglaja u motornom 
čamcu. Time je iznenađenje, bilo potpuno. Naša 
podozrenska bošnjačka sela, sada nejmaju nikakvu vezu sa 

slobodnom teritorijom. Dovedena su u potpunu izolaciju i 
okruženje. Cetnička bratija pravi logor za sve Bošnjake 
ispod Ozrena. U to sam danas siguran. Naši mještani će 
im poslužiti kao taoci i roblje. Svakako, da su sada 
potpuno nemoćni i goloruki. Brinem se za sudbinu svih 
onih mojih mještana, što ostadoše tamo u tom logoru ispod 
Ozrena. Brigu pokazuju i članovi Kriznog Štaba Mravića i 
Šija, koji se od prvog dana zalagaše da pomognu mojim 
mještanima. Posebno je zabrinut, pa i ljut, šef Kriznog 
Staba Mravića Mehmed Bajrić. On ne odustaje od zamisli 
sa im pomogne, kako bi što više ljudstva prešlo na 
slobodnu teritoriju. Ogorčen je na svog prijatelja Aziza, sa 
kojim je čitavo vrijeme sarađivao 1 radio na dogovorenom 
planu evakuacije. Sada se osjeća izigran i razočaran, 
nemoćan bilo što promjeniti. 

Potapljanjem čamaca, na cesti i na samoj obali, 
zavladala je panika, jer mnogo naroda želi preko vode. 
Oni što su prešli, opet ne znaju kuda će. Članovi Kriznog 
Štaba Šija i Teritorijalci, ulažu sve napore da izbezumljeni 
narod sklonu sa dometa četničkih snajperista, = koji 
neprestalno pucaju po kućama u blizini rijeke. Tamo na 
drugoj obali, nekolicina prestrašenih Žena i djece i dalje 
čeka da pređe rijeku, ali mi smo nemoćni, da im 
pomognemo... 

Na cesti za Maglaj, vidim i svog dajdžu Saliha. On 
se pokušava probiti do Zenice i dalje do Sarajeva. Gore na 
Dobrinji, ostalo mu je dvoje same djece. Poželim mu 
sreću i uputim se šumovitom stazom do kuće moje strine 
Đulse, na vrh Šija. Usput pomažem zbijegu žena i djece, 
što iz Donjih Šija bježe zbog opasnosti od četničkih 
snajperista. Divljaci, otvaraju vatru na sve što se kreće po 
istočnoj strani ovog sela. Samnom je i moja vrećica puna 

tableta, cigara i nekoliko konzervi. Od nje se ne odvajam. 
Danas sam i zvanično postao muhadžir, kao što postade 
polovica mog bošnjačkog naroda, koja morade bježati 
pred katilom, što ga Dunjaluk ne upamti. 

Kod strine Đulse, zatičem sedamnaestero muhadžira, 
koji se smjestiše u tjeskobu trošne kuće i poveći mutvak. 
Čuli su za zbivanja u Ševarlijama, kao i za napad na 
čamce. Zabrinuti su za sudbinu, svih onih što su ostali u 
četničkom logoru ispod Ozrena. A tamo, u tom logoru 
ostade dosta naših mještana, što povjerovaše bradatoj 
bandi i njihovim obećanjima. Posebno je zabrinuta moja 
dobra tetka Džemila, jer su joj tamo ostala tri sina, tri zeta 
i petoro unučadi. Dobra starica neprestano plače, dok u 
krilu drži svoja dva malehna unučića. Pokušavam da je 
utješim, izmišljajući priču o masovnom prijelazu rijeke u 
toku noći ali ona time svoju brigu ne smanjuje. 

Izmislio sam tu priču o prelasku rijeke, mada sam 
dobro znao da je prilaz rijeci sada opasan 1 nesiguran a 
čamci potopljeni. Ipak, i ja se nadam, da će pojedinačnih 
prebjega i pored opasnosti biti pod okriljem noći. Noć je 
nada, da će mnogi i uspjeti u tome. 

Kasno uveče pokušavam da zaspim, vidno umoran i 
pospan. Međutim sna nejma. Tijelo slabašno i umorno, ne 
dobi potreban odmor. Stotine slika se redaju pred očima, 
koje ne dadoše sna. Sabah dočekah sa željom, da odem do 
rijeke i pokušam dogovoriti pravljenje jednog malog 
čamca sa gosp. Bajrićem. 

Kad ga sretoh umorna i neispavana, on me obradova 
radosnom viješću, da su oni već u toku noći uspjeli 
napraviti jedan čamčić. Već su ga i spustili u rijeku. 
Odahnu pri pomisli, koliko je samo ovaj dobri čovjek 
žrtvovao sebe, ne bi li pomogao mojim mještanima. Zna 

dobri Bajrić, da je mnogo onih, kojima će ovaj čamčić 
spasiti glavu. Zna on, da će ćamac trebati, već ove noći. 

Od Bajrića saznajem, kako se već sinoć, preko 
rijeke prebacilo nekoliko naših mladića. Među njima su 
uglavnom bili, bivši Policajci i članovi TO. Sa sobom su 
ponijeli nekoliko pušaka, koje nisu htjeli predati četničkoj 
vlasti. Prešao je i komandir Mjesne Policije, Mevludin 
Mešić. Pobojo se za svoju bezbjednost, te je morao 
plivajući preko rijeke. Kao pravi domoljub, već se stavio 
na raspolaganje Kriznom Štabu TO Mravića. Ta vijest me 
obradova, jer četnička vlast će prvo pohapsiti takve. 
Drugo, svaka puška što pređe na slobodnu teritoriju, 
dobro će doći, ionako slabo naoružanim Teritorijalcima 
tešanjske slobodne Općine. 

Vraćajući se sa rijeke kući svoje strine, gledam svoje 
Ševarlije, Doboj i njegovu Dolinu u kojoj odjekuju stotine 
različitih detonacija. Teške borbe vode Kotorani i 
Johovčani, da bi sačuvali svoje ognjište i svoj narod. I 
avioni četničke jugo avijacije neprestalno lete, istresajući 
svoj smrtonosni teret na nedužno stanovništvo ovih sela. 
Pored sve četničke sile, ujedinjeni Hrvati i Bošnjaci, 
pružaju nadljudski otpor, daleko nadmoćnijem _i 
opremljenijem dušmanu. Na Prisadama i Caršiji, vidim 
gori još nekoliko kuća, koje su zlikovci opljačkali a patom 
zapalili. Predivna naša Dolina triju rijeka, danas mi 
izgleda avetinjski. U toj Dolini, vjekovima se vodiše 
bojevi i po njoj naš grad dobi svoje ime, DO-BOJ. 
DOLINA BOJA...A danas? 

Danas se u njoj, goloruk moj narod bori protiv 
najernjeg srpskog fašizma. Goloruk narod Bošnjaka i 
Hrvata protiv četvrte sile u Evropi, što se doskora zvala 
"narodnom armijom." Ni boj, ni bitka to nije. To je 

genocid, koji historija ne zapisa. Zločin, kakav ni Firer 
nije činio, dok je Dolinom našom vladao. . 

Sledeće jutro dočekujem odmoran 1 naspavan, 
poslije toliko besanih noći. Prvo odlazim na brdo da 
osmotrim Ševarlije i Dolinu. One mirne i okupane 
jutarnjim majskim suncem, kao da u njima nejma Živa 
insana. Samo strahovite detonacije dopiru iz Kotorskog i 
Dervente. Na Prisadama i Čaršiji, još dogorjevaju naše 
bošnjačke i hrvatske kuće. Gusti dim, pravi crnu dimnu 
zavjesu nad Dolinom, kao da želi sakriti srušeni i 
popaljeni izgled grada. Više ne vidim ni jedan minaret u 
gradu 1 okolini. Nejma više ni cijelog sela Prisada. 
Porušiše i popališe krvnici, sve što je naše. Dušu našeg 
grada ubiše a nas protjeraše. Ne mogu, da ne pomislim i 
na sve one svoje sugrađane, što su ostali u gradu na milost 
bradatoj bratiji. Mislim i na sve svoje miještane preko 
rijeke. Oni su sad, potpuno opkoljeni u logoru ispod 
Ozrena. I njh ne očekuje ništa dobro. Zlo je u Dolini a od 
dobra ni traga, jer smo nemoćni. 

Ne znam što mi je sa sestrama? Da li su one uspjele 
izaći iz grada? Allahu se molim, da su stigle negdje na 
slobodnu teritoriju i ja ću ih već danas pokušati pronaći. 
Sa tom nadom krenem pješke putem za Tešanj, udaljen 
dvanaestak kilometara od Šija. 

Put do Tešnja, vodi preko brda i šuma, što me 
posjeti na sve one staze u mojim Ševarlijama, koje kao 
bosonogo dijete pređoh igrajući se sa svojim vršnjacima. 
Bi to prijatna sjeta, na predivne dane mladosti, što srce i 
duša zapamti. Spuštajući se sa Trepča prema Medakovu, 
iznenada ugleda pravoslavno groblje i seoske kuće. 
Svojim izgledom, nedvojbeno govore, da ovdje živi 
nekoliko obitelji bosanskih Srba. Ništa neobično ne 

primjeti, dok gledah ljude, koji u njivama obavljaše 
poljoprivredne radove. Oni, u srcu bošnjačke zemlje, oru, 
siju i kopaju, kao da rata nejma. Njih Bošnjaci ne ubijaju, 
ne pale kuće, niti protjeruju. Bošnjak to nikad nije ni 
radio, pa to ne čini ni danas. 

Putem do Tešnja, srećem i svoje izbjegle mještane 
koji nisu vjerovali četničkoj vlasti i njihovim obećanjima, 
nego su kao i ja pobjegli na slobodnu teritoriju. Mnogi od 
njih su se pridružili svojim porodicama, što su se 
evakuisale ranije. U prolazu, razmjenjujem sa njima 
mišljenje 1 riječi zabrinutosti, nastavljajući putem za 
Tešanj. A on, učinimi se podaleko. No, to samo bi želja 
srca, da što prije stignem u grad bošnjačke opstojnosti i 
duha. Grad, nas Bošnjaka i Hrvata. 

Tešanj me dočeka neuobičajnom gužvom i 
izgledom. Danas pod svoje okrilje, grad i okolica primiše 
pet puta više stanovnika,(muhadžira) nego li što su ih sami 
imali. Puno je izbjeglica i prognanika iz Doboja, Teslića, 
Dervente, Bratunca i drugih gradova širom naše Bosne. 
Samo iz Doboja, stiže preko trideset hiljada muhadžira, što 
su uspjeli pobjeći pred ozrenskim katilima i jugo 
falangom. Ulice pune nesrećnika, na čijim licima se može 
vidjeti sva bol četničkog progona. Dom kulture, škole, 
dvorane i sve privatne kuće, pune su gladnih, bosih, starih, 
bolesnih i nejakih, koji nejmadoše izbora; ili četnička smrt 
ili patnja muhadžerluka. Sudbina, kao da nam je Zapisana i 
predviđena od nekoga. Ponavlja se eto, već nekoliko puta 
u zadnjem vijeku. 

U Čaršiji srećem i drage prijatelje. Uspijevam 
pronaći i svoje sestre. Uspjele su sa djecom pobjeći, 
tumarajući noću preko brda i šuma. Samo je sestra Izeta, 
sa starijim sinom i svojim Hasanom, ostala u gradu. Nije 

mogla da se probije iz centra grada, koji je već odavno 
potpuno blokiran. 

Kako nejmadoh puno vremena da potražim sve svoje 
prijatelje i rođake iz Doboja i Teslića, u prolazu se samo 
raspitujem za njih. Mnogi su ostali u gradu, jer nisu imali 
mogućnosti pobjeći. Ima i onih, što su ostali, vjerujući 
"svojim" Srbima i njihovoj vlasti. 

Iz Tešnja se vraćam zajedno sa Salihom Omićem. 
On traži svoja dva sina, o kojima ništa ne zna, od kako je 
okupiran Doboj. Uspjevamo ih pronaći među Zlatnim 
Ljiljanima, kojima su se hrabri mladići namah priključili. I 
gosp. Salih će sa njima, čim prije. Divim se ocu, koji svoja 
dva sina šalje da brane ovo slobodno parče zemlje Bosne. 
Svjestan je Salih, da će doći vrijeme, kad nećemo biti 
nemoćni kao danas. Obojica se uzdamo u Njega, 
Svemogućeg i Mudroga... Do tog vremena, preživjeti će 
ovaj naš bošnjački narod, kao što je preživio i sva ona 
prošla zla vremena. 

POVRATAK U PODOZRENSKI LOGOR 


I Kada sam se vratio iz Tešnja, dočeka me neugodna i 
zabrinjavajuća vijest. Naime, u mojim  Ševarlijama, 
Pridjelu i Potočanima, formirana je četnička milicija od 
naših ljudi. Uspostavljena je i vlast četničke šumske 
države, te poziva prebjeglo stanovništvo, da se vrati nazad 
kući. Garantuju, čak i bezbjednost svima onima, koji se 
vrate do sutra u desat sati uvečer. Opet njihova podvala. 
To samo šumski idioti, mogu smisliti. Oni ti garantuju 
nešto u tvojim Ševarlijama, kao da su to njihove Ševarlije 
i njihova Bosna. Sad kada su im predali oružje, ostali bez 
čamaca, nemoćni u potpunom okruženju, četnici i naši 
kvislinzi, pozivaju moje mještane da se vrate u 
podozrenski logor. 

Nećel' se valjda još i to desiti?! Nismo, valjda toliki 
džahili?!! A Bogami slutim. 

Bojim se, da će moji mještani nasjesti i ovoj podvali 
bradate bratije. Nejma govora 0 vraćanju u podozrenski 
logor. Sve treba učiniti, da se i oni što su tamo ostali, što 
prije prebace na slobodnu teritoriju. Na tome se mora 
raditi i treba sve učiniti, da se ne dogodi to, što su četnici 
naumili. Saznajem da su već stigli i kuriri, koji prenose 
vijesti o sigurnom povratku i životu pod srpskom vlašću. 
Kosa mi se diže na glavi i cijelu noć provodim u 
sprečavanju povratka mojih mještana nazad u Ševarlije. U 
tome mi pomaže i Krizni Štab TO Mravića, na čelu sa 
gosp. Bajrićem. Ide teško ali ne odustajemo, jer su mnogi 
ubjeđeni da je postignut dogovor sa četničkom vlasti i da 
im ta njihova vlast, neće ništa ako budu lojalni građani. Ne 

znaju ili neće da znaju, da ta lojalnost Znači i pucanje na 
sopstveni narod. Ne shvataju ovaj rat, niti znaju naum 
jugo-falange i četnika. Evo i ove noći, njihove komite ruše 
i pale sve bošnjačko u Doboju, Kotorskom, Prisadama, 
Orašju, Čairama.... Samo nekoliko kilometara udaljenom 
od mojih Ševarlija. Sve se to može golim okom vidjeti! A 
sve se već vidjelo. 

Vikao bih, molio i plakao, kao sto puta do sada, kad 
bi pomoglo. Eto, opet ona prokleta nemoć, obuze dušu i 
tijelo. Izgleda da će se opet desiti najgore! Najgore, 
Bogme i poče... 

Dok stojim i gledam okupirani Doboj, uši mi paraju 
zastrašujuće detonacije iz Kotorskog i Dervente. Blizina 
različitih detonacija jezivo djeluje na svakog živog 
bošnjačkog insana. Jutros je započelo ubijanje i rušenje 
Grapske, odakle se već čuju podmukle detonacije. 
Četnički "radio Ozren" na svojim vijestima ne krije velike 
gubitke, koje im u Grapskoj nanose hrabri Teritorijalci 
ovog sela. Prijete, da će sravniti to najljepše i najveće selo 
Bošnjaka u dobojskoj Dolini, jer im se mještani ovog sela 
ne predadoše i ne odadoše lojalnost. Krenuli su svom 
raspoloživom silom na slabo naoružane Bošnjake, sa 
nakanom, da tu ne smije ostati živo bošnjačko dijete. 
Putem svog šumskog radija neprestano to naređenje 
ponavljaju. Ruše zlikovci i krvnici, sve što nije srpsko u 
našoj Dolini. I dok se sve to dešava, moji mještani 
počinju da se vraćaju istim tim zlikovcima, pravo u 
podozrenski logor. Čak i Aziz vraća svoju obitelj, u što se 
1 sam uvjerih. Mnogo ih se vraća. Ja opet nemoćan da ih 
odvratim od tog suludog nauma. Idu na skelu u Pridjelu, 
koju su četnici vratili u vodu. Na skeli, uz obaveznu 
njihovu kontrolu, odlaze u svoj logor ispod Ozrena. 

Čitave kolone traktora, freza, auta, zaprega i ljudi odlaze 
nazad. Ja ih samo gledam i ćutim. Nemoć obuzela... Ne 
znam što razmišljaju oni koji se vraćaju nazad, ali ja sada, 
dok ih gledam, znam da naša tragedija nije slučajna. Njoj 
doprinosimo sami mi, već pedeset godina. To je istina! 
Istina naše nemoći!!! 

Što li bi danas rekao moj rahmetlli djed Bego? 
"Haj'medet Allahu! Još jedna naša nesreća..." 

U deset sati uveče, završeno je vraćanje mojih 
mještana. Do tada je bio određen četnički rok za povratak. 
Desi se i to. Ja opet, sve to gledam. 

U istoj noći, kad se vratiše mještani naša tri sela 
ispod Ozrena, gledam sa brda svoj Doboj i Dolinu, u kome 
1 dalje dogorjevaju zapaljene bošnjačke porodične kuće. 
Zrakom iznad Doline, odjekuju detonacije četničkog 
rušenja Kotorska, Johovca, Grapske i Dervente. Navalila 
četnička bratija svom silom na hrabre Kotorane i 
Johovčane. Ali, odoljevaju hrabri Kotorani već nekoliko 
dana, svoj njihovoj artiljeriji i avijaciji. Četnicima ne 
pomažu ni bombe, ("krmače") koje bacaju avioni, na gusto 
naseljeno Kotorsko. Nejmaju zlikovci petlje udariti 
pješadijom, već neprestano tuku dalekometnim topništvom 
i avionima. 

Dok osluškujem tutnjavu tih mrskih oružja, iznad 
Doline preleti nekoliko helikoptera, odlazeći u pravcu 
Ozrena. Vjerovatno prevoze mrtve i ranjene četnike. Oni 
neće dočekati dan, da opljačkaju i poruše naše Kotorsko i 
Johovac, čime bi čitava naša Dolina ostala bez nas 
Bošnjaka i Hrvata. A danas je ona, Dolina naše smrti. U 
njoj nas danas ubijaju nemoćne i goloruke. Kosti svoje u 
njoj | ostavljamo. Ubija nas isti onaj krvnik, za koga 
mislismo da je "narodna armija." Istim oružjem koga i mi 

kupovasmo. Dolina naša, danas se natapa našom 
bošnjačkom i hrvatskom krvlju. NR u I 

Samo tamo preko rijeke u mojim Sevarlijama JE 
mirno. Tamo još uvijek ne ubijaju Bošnjake, što su se 
vratili, odavajući lojalnost četničkoj vlasti. Haj'medet 
Allahu! Zar se i to desi??? A, Bogami se desilo. 

Provodeći dane u Šijama, neprestano bacam pogled 
preko rijeke i slušajući haubičko rušenje Kotorskog, 
Dervente i Grapske. U Grapskoj je pokolj nad nemoćnim 
civilima, što nisu uspjeli izbjeći četničkoj bratiji putem 
prema Lukavici i Gračanici. Stotine mrtvih civila, među 
kojima je najviše djece i staraca. Stotine je zarobljenih, 
koje odvode u četničke kazamate. Crni dim iznad Doline, 
govori dovoljno. Njihov komandant Stanković, putem 
šumskog radija neprestano ponavlja naređenje, da se 
nejma milosti ni prema kome u Grapskoj, makar bio starac 
ili dijete. Svi su za krmka, Ustaše i Muhadžedini. Iz 
njihovih vijesti saznajemo i za njihove žrtve, koje 
poimenično broje. Čujem i za pogibiju naših hrabrih 
Teritorijalaca. Danas pred četničkom silom, nestade 
prelijepe bošnjačke Grapske i stotinama njenih žitelja. 
Nepoznata je sudbina mnogih, što su ih zlikovci zarobili i 
odveli u svoja gulaga. 

Noć 13. maja donosi istu sliku kao i predhodne. 


jegnu Fehrić 
Sevarlijama. 
je policijski 


njihovoj vlasti i sumnjiva karaktera 


) , koji neprestano 
kontrolišu čitav 


prostor Ševarlija, Pridjela i Potočana. 

Posebno je zabranjeno kretanje prema rijeci, tom jedinom 
izlazu iz podozrenskog logora. Prema riječima Fehrića, 
stanje je još izdržljivo, jer još nejma fizičkog zlostavljanja. 
Međutim, to se može brzo očekivati. Pretpostavljamo, da 
će brzo doći i do toga, čim zlikovci završe svoj posao u 
Kotorsku i Johovcu, gdje su očito doživjeli veliki vojnički 
neuspjeh. Poslije toga, lahko će sa mojim mještanima. 
Oni su goloruki i okruženi. Nemoćni, čekaju najcrnjeg 
katila, da sprovode svoj zamišljeni plan, istrebljenja svih 
Bošnjaka ispod Ozren planine. 

"Dragi Allahu, oni tamo nisu svjesni toga. Daj im 
pameti da progledaju dok nije kasno," mislim u sebi. 

Uz odobrenje Kriznog Štaba Mrvića, kasno u noći se 
spuštam do rijeke, nadajući se da ću sresti nekog od svojih 
mještana, što bježe preko vode. Moj zabrinuti pogled, 
zakovan je na pendžerima rodne kuće, koju obasjavaju 
vanjske sijalice, stalno upaljene na amidžinoj kući. 
Probudi se nada 1 želja, da pređem rijeku i tih nekoliko 
stotina metara. Poželih, da odem u ljepotu svojih soba, 
koje, ko zna koliko neću vidjeti? Želja osta, jer strah od 
četnika i njihovog oružja, slomi takvu pomisao. Tajno 
moje vraćanje preko rijeke, vrlo brzo bi otkrila četnička 
milicija sastavljena od naših ljudi. Onih, što su ubijeđeni 
da im "njihovi" četnici neće ništa. Pobjedi strah, želju u 
meni... Oči zasuziše... Prvi puta osjeti muhadžirske boli o 
kojima mi je ponekada pričala dobra nana Muhadžirka. 
Mada je nerado pričala o svom Životu, ja sam dobro 
upamtio njene suze za rodnim krajem, dole negdje kod 
Foče. A danas, ona ne htjede od kuće. Ostade u 
opkoljenim Ševarlijama. 

Narednih dana u neprestanom sam iščekivanju, što 
će se dogoditi tamo preko rijeke u Ševarlijama. Za Božje 
čudo, tamo se ništa ne dogodi. Ta mirnoća povukla je mog 
babu i amidžinog Atu, da u noći pregaze rijeku i odu kući. 
Kad sam saznao za njihov prelazak rijeke, bio sam strašno 
zabrinut i ljut. Namah sam otišao do rijeke, ne usuđujući 
se preći u Ševarlije, jer je glavnom cestom, stalno krstario 
oklopni transporter. Dok sam zabrinuto razmišljao o babi i 
Tati, najednom odnekud bahnu moj komšija Alibašić 
Kedžo, koji je sabahom prešao rijeku bježeći iz Ševarlija. 
Priča mi o situaciji tamo preko u našim selima, što je već 
postala nesnosna. Počela su prva hapšenja i maltretiranja 
naših nemoćnih mještana. Fetko je sinoć morao preko 
rijeke, iako je sve ove dane uspjevao da se krije, spavajući 
van kuće. Redžo ne zna, je li uspio da stigne na slobodnu 
teritoriju ili se još krije negdje u šumama na Hardovcu. 
Već postoji spisak onih što su za hapšenje i likvidaciju. 
Na njemu su imena pedesetak najuglednijih naših 
mještana. Pretpostavljam, koje i zašto na tom četničkom 
spisku za likvidaciju. Oni se boje tih ljudi. Te ljude moraju 
što prije pohapsiti i likvidirati. 

UZ ta saznanja o stanju u Ševarlijama, pristizale su i 
užasne vijesti iz okupiranog Doboja. Ni ostala okupirana 
sela u Dolini, nisu pošteđena četničkog terora i nasilja. 
Naše nestajanje traje. 

Sredinom maja u Ševarlijama su uhapsili jednu 
grupu penzionera, što su pošli u grad podići penziju. 
"Sumski" radio objavio je, kako četnička država dijeli 

penzije za sve penzionere. Kad su oni došli da je podignu, 
sve Bošnjake i Hrvate su pohapsili i odveli u logor 
"Usora." Među njima je i moj tetak Redžo Omerović, otac 
golmana "Partizana," koji još brani za taj tim i njihovu 
srboslaviju. Valjda Bric, još ne zna, što se događa u 
njegovoj Bosni i rodnim Ševarlijama?! Da zna, zasigurno 
sa njima ne bi bio. U Pridjelu je, nekako u isto vrijeme, 
nestalo nekoliko mještana, dok je nekoliko pretučeno, jer 
su otšli tražiti ljekarsku pomoć u "srpskom" Domu 
zdravlja. Bez traga je nestao i Ismet Grahić, ugledni i fini 
mještanin iz našeg Pridjela. Četnička bratija je zarobila i 
nekud odvela Kasima Jupića. Od danas je nepoznata i 
sudbina našeg mlađahnog Mustafe Osmanbegovića, kojeg 
su juče odveli četničkim transporterom u pravcu Maglaja. 
Ta saznanja nagovještavaju, da se sve više steže obruč oko 
Bošnjaka u podozrenskim selima. Sve govori da je 
nestajanje počelo u poznatoj četničkoj režiji i po 
propisanom receptu one "šumske akademije." Ostaje nada 
u noć i hrabrost onih, koji se odluče da pobjegnu preko 
rijeke, na slobodnu teritoriju. Nadam se... Mada je put 
prelaska sad još opasniji, od kada su četnici postavili svoje 
bunkere na brdu Hardovcu. Sa tih svojih brloga, ne 
prestalno gađaju po slobodnoj teritoriji i rijeci. Opasnost 
su i oklopni transporteri, što sve češće patroliraju glavnom 
cestom. Dodatni problem su i Teritoriajlci TO Mravića, 
koji iz bezbjedonosnih razloga otvaraju vatru na one, što 
prelaze rijeku a koji ne poznaju dogovorenu lozinku. Tako 
je teško ranjen i mladić Behruzin Mešić iz Potočana. On je 
pokušao preći rijeku na mjestu, koje nije označeno za 
prelazak. Srećom, da je samo lakše ranjen. 

Pod tim saznanjem, namah  pronalazim gosp. 
Bajrića. Sa njim se dogovaram, kako se isto ne bi ponovilo 

onima, što po noći bježe iz Sevarlija. Zajedno 
obilježavamo mjesta prijelaza. = Ja namah_ o tome 
obavještavam Redžu, jer se on tokom noći vraća u 
Ševarlije. Tamo će obavjestiti naše mještane. 

Tokom noći, pred samo jutro, još nekoliko 
milicionera tkz. "srpske milicije," uspjeva sa oružjem 
prijeći na slobodnu teritoriju, gdje ih dočekuju Teritorijalci 
Mravića i sprovode u komandu TO Doboj. Među njima je 
i moj rođak Ahmetović Nisvet. Draga i prijatna osoba. 
Kao pravi domoljub, namah se priključuje našoj TO. 
Prelazak tih mladića me je uznemirio, jer sam imao osjećaj 
da će se nešto brzo desiti. Namah odlazim u Tešanj, 
tražeći pomoć od njihova TO, pošto se sa prostora Šija i 
Mravića, može vatreno djelovati skoro po cijelom prostoru 
Ševarlija. Time se može braniti slobodan pristup rijeci i 
obezbjediti odstupnica mojim mještanima. 

A, u Tešnju... Svi me sa smiješkom i podozrenjem 
slušaju, pokazujući tako svoju osudu prema svima onima, 
koji su se vratili u četničke ruke. Mogli su ostati na 
slobodnoj teritoriji ali nisu. Padaju i ružne riječi. Ja ipak 
branim svoje mještane, svjestan gluposti koju su napravili. 
Svi do jednog su ogorčeni na moje mještane, baš kao i ja. 
Samo što ja, to ne pokazujem. 

Narednih dana čekam vijesti iz Ševarlija. Opet 
dolazi moj Redžo, donoseći nam cijeli karton cigareta. 
Nije pušač, pa više dijeli nego li ih prodaje. Ne misli se 
više vraćati u podozrenski logor preko rijeke. Tamo je 
postalo odviše opasno za njega. Sinoć su pucali na njega, 
dok je gazio rijeku. Umalo ga zlikovci nisu pogodili. Ni 
njegova hrabrost nije dovoljna za tako opasne prelaske 
rijeke. Odlazi u Medakovo kod žene i djece, gdje se 
prijavljuje u Zlatne Ljiljane. 

I Ja odlučujem da idem u Tešanj kod svojih ahbaba, 
gdje ću spavati u kući svoga Ese Hotića. Pokušati ću raditi 
nešto korisno za svoju zemlju i narod. 

U Tešnju srećem svoje drage Dobojlije. Stalno sam 
u društvu sa H. Farukom, A. Ahmetom, K. Sejom, Okcom, 
Fadilom, Bracom, Mirudinom, Ramizom, Šahovićima, 
Džananovićima, Komićima,  Isićima, Turalićima = i 
drugima. Svi zajedno smo pod teretom rata i 
muhadžirskom nesrećom. Naša je sreća, da smo u svom 
Tešnju i sa svojim dragim Tešnjacima, koji nam pomažu 
onoliko, koliko mogu. Ja opet pokušavam pomoći i svojim 
mještanima, što su na slobodnoj teritoriji. Onima što se ne 
vratiše nazad u logor-Ševarlije. 

Dani, teški i sudbonosni prolaze, ne donoseći ništa 
dobro. Dolazi i dan obaveze prema majci Domovini. 
Prijavljujem se na mobilizaciju u TO Doboj, koji je 
smješten u Alibegovcima. Tamo srećem Savnik Dževada i 
Radmilović Hasana. Haso je sinoć uspio prijeći rijeku, 
zajedno sa ženom i sretno su stigli na slobodnu teritoriju. 
Ostaje Haso u Tešnju, dok hanumu šalje u Njemačku kod 
brata. 

Sve nas je više, što se prijavljujemo u našu TO i 
Ljiljane. Na vidiku je već i organizovan oblik pružanja 
otpora četničkoj sili i jugo falangama. Formira se naša TO 
Doboj, Policija, Civilna zaštita i Ratno Predsjedništvo 
Općine Doboj. Pionirski koraci idu teško ali se uspijeva i 
pored svih teškoća. Brigade Zlatnih Ljiljana, već su 
odavno formirane i uspješno brane slobodne prostore 
Tešnja, Usore i Teslića. Sa ono malo oružja što imamo, 
ipak se uspiva. Svi se nadamo da će brzo stići i potrebno 
oružje, jer se svakim danom očekuje četnička ofanziva na 
ove slobodne prostore zemlje Bosne. Srećem i dosta 

hrabrih mladića, koji prvi stadoše na branik naše zemlje i 
svoga naroda. Brane ovu zemlju Bosnu, bosi i gladni, 
samo sa puškom u ruci. Stali su protiv tenka i aviona. — 

Ipak, najbolja je i najljepša ovo Armija. Rođena iz 
nemoći i prkosa, u inat sili velikosrpskog fašizma. Imat će 
naša Armija i svoje tenkove, samo da se uspije sačuvati i 
odbraniti ova slobodna teritorija. Doći će dan, kada će 
naša Armija, ne samo braniti slobodne teritorije, nego i 
oslobađati okupirane. Samo da se prežive ovi teški dani... 

Uz Armiju stvara se i Informativna Služba na čelu sa 
Mirudinom Aldobašićem. Sa njim je i Ramiz Mehinović, 
te zajedno šalju prve ratne izvještaje u Svijet. Sve se rađa 
na slobodnim prostorima zemlje Bosne ovog maja, iako 
neprestalno padaju četničke granate. Postajemo svi vojska, 
mada svi nejmamo pušku u ruci. Svatko se na svoj način 
uključuje u službu odbrane jedine Domovine i njenog 
naroda. Preživljavamo teške i sudbonosne trenutke. Ovdje 
se živi, gine i nada, da će uz Njegovu pomoć, doći i 
sloboda. Ne može, ovaj bošnjački narod izgubiti pravo na 
život i svoju Domovinu. Danas sam siguran u našu 
pobjedu, dok gledam postrojene pripadnike Armije R. 
BiH. Osjećam to nekim čulom, koji ima samo onaj što 
brani ognjište i svoj Din. Takav osjećaj može imati 
bošnjački insan, jer mu krvnik ubija sve što je njegovo. 
Samo mu bošnjačku dušu i srce, ubiti nikad neće moći. 
Eto, sad prvi put vidim svojim očima, (i svim čulima 
osjećam) našu i svoju Armiju. 

E, da je moj djed živ, pa da vidi svoje gazije i 
vitezove..! Nedoživi. A da vidje, plakao bi kao i ja danas 
što plačem. 

Mada nejmam dovoljno goriva, naredni dan odlazim 
u Šije, odakle gledam Ševarlije. Usput sam sreo i nekoliko 

svojih mještana, koji su u toku noći prešli rijeku. Uspjeli 
su sretno stići na slobodnu teritoriju. Rekoše mi, da dosta 
naroda po noći bježi preko rijeke, jer je četnička tortura i 
maltretiranje prešlo sve granice ljudske izdržljivosti. 
Rizikujući život, svi oni bježe, ne obazirući se na imovinu, 
koju ne mogu ponijeti sa sobom. Preko rijeke mogu samo 
plivajući ili u gumenim šlaufima, te sa sobom nose, samo 
po nekoliko plastičnih vrećica svoga bogastva. 

Dok gledam svoje Ševarlije, čini mi se da tamo 
nejma života. Ništa se ne miče, kao da nejma živa insana u 
njima. Samo jedan četnički transporter polahko patrolira 
cestom za Potočane. Ta neprirodna mirnoća i tišina brinu 
me, jer sam ubjeđen, da tako ne može zadugo ostati. 
Četnička bratija očito nešto sprema mom narodu, koji još 
uvjek ostade živjeti na obroncima zloglasnog Ozrena. 

"Ne znam dokle će potrajati?" Mislim opet samo za 
sebe, dok do mojih ušiju dopiru zastrašujuće detonacije 
raznolika četnička oružja, neprestalnog rušenja našeg 
prelijepog Kotorska. 

Izgleda da je dole klaonica. Četnicima i jugo-armadi 
ne pomaže niti jugo-avijacija, koja stalno bombardira to 
gusto naseljeno selo Bošnjaka. Ne mogu katili probiti 
čvrste linije odbrane, što ih zajedno drže Bošnjaci i Hrvati. 
U pomoć im došla i braća iz Knina, Banja Luke i preko 
Drine. Onaj peksin Stanković, stalno na "radio Ozrenu" 
ponavlja, kako treba sravniti ustaško utočište, svim 
srestvima. Kaže budaletina, da je to srpska zemlja i treba 
je osloboditi od Ustaša i Turaka??? A ne zna divljak, da 
Srbin u Kotorskom i Johovcu, nikad nije kahvu popio! Do 
Save je naše. Uvjek bilo i biti će! Inšellah! Znat će to i 
Stanković! 

Iz Šija odlazim na dženazu u Tešanj, noseći teret 
zabrinutosti za svoje mještane koji ostaše u Sevarlijama, 
Potočanima i Pridjelu Gornjem. Danas odajemo posljednji 
hallal dragom i hrabrom gaziji Nerminu Mujanoviću. 
Život je izgubio nesretnim slučajem, negdje ispod samog 
Putnikovog brda. Dok spuštamo tabut, na mezarje 
nedaleko od nas, pada četnička granata. Ipak, bez straha 
obavismo dženazu, ispraćajući sa suzama našeg Nermina, 
iza koga osta dvoje nezbrinute nejači i žena. Bila je to 
dženaza prvom palom borcu Armije BiH, koji je dao svoj 
život braneći slobodu i narod, svoje Bosne. 

U akšam sam sa jednim od komandira TO Mravića 
gosp. Škiljo, (ime mu ne znam) koga molim za pomoć 
mojim mještanima, kada budu prelazili rijeku. Obećava mi 
ljudski i vojnički, jer su to radili i do sada. 

Sljedećih nekoliko dana sam kod svojih Hotića. Oni 
su me prihvatili kao najrođenijeg. Idilična bošnjačka 
porodica puna ljubavi i sreće, olakšava mi moj 
muhadžirski život. Iako nas je u kući šest muških glava, 
dvoje djece, djed, snaha i dobra majka Hatidža, (ona me 
ne odvaja od svojih pet sinova) ipak nikome nije tijesno. 
Dragi Allah, da im vrati svu onu dobrotu, koju dadoše 
meni, jer nisam siguran da ću im se ja, nekada barem 
dijelom moći odužiti. U Tešnju provodim po cijeli dan. 
Najviše vremena posvećujem svojim  izbjeglim 
prijateljima iz Ševarlija i Pridjela. Sa njima redovno pijem 
kahvu kod dobrog ahbaba Hajre Dizdarevića. Često sam u 
društvu Ekrema, dr. Refke, Muhameda, Ramiza i drugih, 
što su već angažovani u jedinicama, koje brane slobodnu 
teritoriju. Ponekad im uspijem nabaviti neku kutiju 
cigareta, potrebnu odjeću, lijek i sve drugo što mogu 
učiniti za svoje hrabre prijatelje. Sve su to heroji-gazije, 

koji su među prvima stali na branik naše zemlje Bosne. 
Goloruki, protiv četvrte vojne sile u Evropi, ne plašeći se 
smrti, niti te mrske jugo-gvožđurije. Stali i odbranili ove 
prostore, gdje danas slobodno udišemo bosanski zrak. 
Nažalost, mnogi mladi životi se prekidaju. Zauvjek odlaze 
u cvijetu mladosti. 

Svi zajedno teško podnosimo prve naše žrtve, jer 
nam je žao naše lijepe mladosti. Od nje se svakim danom 
rastajemo. Zbog toga smo tužni i utučeni, nenaviknuti na 
nasilna umiranja naših dragih prijatelja i rođaka. Nismo mi 
narod koji voli ratovati. Natjerani smo da se borimo za 
goli život i rođenu zemlju, koju dušman želi da ubije i 
otme. Danas nas je na toj zemlji mnogo pravih heroja, jer 
drugi izbor nismo imali. Cijele obitelji su uzele oružje u 
ruke, da bi se odbranile pred najezdom crnog fašizma 
preko Drine i domaćih četnika. Takva je obitelj i naše 
doktorke Refke Bećirević, čija su dva brata, sestra i otac, 
na prvoj liniji odbrane. A ona, ratni ljekar u lepeničkoj 
Ratnoj bolnici. Divim se mladoj ljepotici i njenoj obitelji. 

A opet.. Susrećem i one koji bježe, što dalje na 
Zapad, ostavljajući svoj narod i svoju zemlju u ovom 
teškom vaktu. Mnogi traže moju pomoć oko goriva, papira 
i novca. Pomažem koliko mogu ali ih mrzim i prezirem u 
dubini duše, govoreći im svoje osjećaje u sred njihova 
"glumačka" lica: 

"Želite skloniti guzicu u ljepoti Zapada, dok srpski 
dušman uništava vaš i moj narod, otimajući nam pravo na 
našu zemlju Bosnu!" Tako sam im zasipao u lice. Ali, ne 
vrijedi. Oni imaju više lica a ja nemoćan. 

Neki vade i ljekarska uvjerenja, glumeći bolesne 
padavičare i izmišljajući razne bolesti, ne bi li što prije i 
što dalje pobjegli. I Osmanbegović Nazif, bježi pod 

Ki PE NET FE NOJEMENNJE JU 


izgovorom, da će se vratiti, čim završi posao u Pazinu. Ja 
znam da on laže. I bez moje pomoći uspjeva pobjeći ili 
otići. Svejedno. 

Pokušavam ljudski da razumijem sve te pobjegulje 
ali razum, srce i duša, ne daju. Sve ih redom mrzim i 
osuđujem. A Bogami, danas ih zamrzi dosta, jer ih podosta 
ode u sigurnost Zapada. 

"Ostavljaju zemlju da krvari, moj = djede. 
Zaboravljaju dužnost i obavezu, što je prva tačka u svim 
Ustavima, svih zemalja ovog Dunjaluka. Ti si, moj 
djede, tuđu zemlju branio na Karpatima od ovakve iste 
fukare, koja ovog maja želi da uništi moju i tvoju Bosnu. 
Ovi djede, što bježe, neće da brane ovu našu Bosnu i ovaj 
naš narod. Ti znaš, kako prolaze takvi." Govorim samom 
sebi bez riječi, ali se čujem i razumijem. 

U akšam sam opet kod Hajre na kahvi, gdje nam se 
pridruži Mirso Ćeman, kojeg naš Alija sinoć predloži, a 
Glavni Odbor Stranke izabra, za prvog čovjeka naše SDA. 
Čestitam mu izbor, želeći mu da što duže ostane na tom 
mjestu. Dugo smo sjedili tu noć. Eglenili uz kahvu o zlu, 
što nam čini srpski dušmanin, kome (kako reče dr. Sejo 
Dizdarević) trebamo ime izmisliti, kada se rat završi. Za 
njih, svako postojeće ime, odviše je dobro. Ljudi što toliko 
zla nanose drugom čovjeku, gori su od najgorih, crnji od 
najernjeg zla. Ostavismo pravo našem doktoru, da toj 
gamadi nekad izmisli ime, koje joj i pripada. 

Sutradan sam u Komandi Štaba TO Doboj. Sa Brkić 
Mensurom i Bajraktarević Adnanom, pijem kahvu. Nazire 
se prava Armija. Vidim i Krešo Zubak je navratio u našu 
TO Doboj. Ovdje su zajedno Bošnjaci i Hrvati u odbrani 
svoga ognjšta. Stotine gazija među kojima su; Čmdžić, 
Pranjići, Biba, Omerović, Jusić, Sarajlić, Turalići... Sve 

sami heroji i ljudi. Želim da sam sa njima i da dam svoj 
doprinos odbrani naše Domovine. Od Mensura, tražim da 
nešto radim sa njima u Armiji. Preporučuje mi rad u 
logistici, jer su već počeli veliki problemi sa hranom i 
oružjem. = Ponestaje svega. Prihvatam preporuku i 
priključujem se svojim Hotićima. Oni su već angažovani 
na tom poslu, pošto svakim danom postaje veliki problem 
obezbjediti hranu za vojsku i sve veći broj muhadžira. 
Poseban problem je i nedostatak oružja, odjeće, obuće, 
lijekova, brašna, ulja, cigareta i drugih potrepština, koje se 
ubrzano troše sa skromnih zaliha. Nove količine rijetko i 
teško stižu. Radi toga, u Hrvatsku sabahom odlazi 
nekoliko logističara, među njima je i moj prijatelj dr. 
Muhidin Aličehajić. Usput vozi moje sestre i djecu. Dobri 
doktor, odlazi u Logistički centar u Zagrebu, iako teško 
bolestan, poslije dva preživljena infarkta. On i takav, želi 
da pomogne svojoj zemlji i narodu. Veliki čovjek i 
humanista, ne može ni u ovom teškom vremenu bez posla, 
mada je svjestan da njegovo srce kuca uz pomoć 
peismejkera. 

Ispraćam tu veliku kolonu putnika, muhadžira za 
Zapad, koja ide jedinom cestom, što nas povezuje sa 
Svijetom. Tu cestu svi zovemo "cesta spasa." Među 
putnicima ima puno djece, žena, starih i bolesnih ali ima i 
onih pobjegulja. Dok ih gledam, osjećam mržnju prema 
njima u dnu duše. Svjestan sam da nejma oružja i da 
ponestaje hrane, ali ne mogu da pomislim, da bih i ja 
bježao. Ne mogu ostaviti svoj narod u ovoj patnji i zlu. 
Valja ostati, pa neka bude što će biti. 

Po doktoru Muhi, šaljem pismo Ženi i djeci. U njega 
ubacujem pedeset dolara za moje malehne muhadžire. 
Novac će im zasigurno trebati u njihovom muhadžerluku. 

Kad dobiju ovo moje pismo, biti će im to prvi haber od 
mene. Sada će znati da sam živ i zdrav, na slobodnoj 
teritoriji, te se neće barem za mene brinuti. Poželio sam ih, 
a sam dragi Allah zna, hoću li ih vidjeti, i kada? Nada je ta 
"cesta spasa," kojom se izlazi i ulazi u bosanski 
"Džehenem." Tom cestom preko planinskih vrleti i 
prijevoja, odlaze kolone muhadžira i ujedno stiže 
neophodna pomoć nama u Bosni. Njome odlazi moj 
narod, pred silom krvnika a nitko ne zna reći, kad će se 
vratiti na svoje, u svoju Bosnu. Tužne i žalosne su te 
kolone blijedih lica, koje sa kesom u ruci idu u tuđinu 
Zapada. Postasmo narod beskućnika i muhadžira, nemoćni 
da se odupremo dušmanu i njegovom projektu, da od naše 
babovine pravi svoju srboslaviju. 

Nedavno su zlikovci bili zatvorili i tu jedinu našu 
vezu sa Svijetom, postavljajući prepreke i minirajući cestu 
na prijevoju Crni vrh. Tako smo bili blokirani nekoliko 
dana. Međutim, brzom akcijom Zlatnih ljiljana TO Doboj i 
TO Tešanj, prijevoj je očišćen. Zlikovci iz Brezovih dana, 
protjerani su preko rijeke Bosne u ozrenske šume. 

Sa uspješnim oslabađanjem "ceste spasa," počela je 
padati i sitna dosadna kiša. Nastali su dodatni problemi na 
klizavom šumskom putu, koga sagradi još Austro- 
Ugarska, za potrebe eksploatacije šuma sa ovih prostora. 

Mjesec juni, 1992. godine. 


Kišno nebo iznad slobodne tešanjske teritorije kao 
da plače nad svima nama i našom nesrećom. Vijesti koje 
pratimo na Radiju BiH i HTV, govore o sve većem i 
zasrašujućem nasilju jugo-armade i četnika. Uništavaju 
krvnici sve ne-srpsko u našoj Bosni. Stotine hiljada 
ubijenih, silovanih, protjeranih, pohapšenih u Sarajevu, 
Mostaru, Derventi, Prijedoru, Doboju, Modriči... Zlo koje 
nam nanose katili, kao da nejma kraja. Kokarda i kama, 
izronile su iz mraka najvećih četničkih brloga širom naše 
Bosne. Mislili smo, da se prošlost ne može ponoviti. I 
prevarili smo se. Ni suze, ni sva bol, što nam katili nanose, 
kao da ne dopire daleko. Svijet je gluh na naše stradanje a 
mi nemoćni da se sami odupremo tom crnom dušmaninu. 
Naše stradanje postaje, samo naša bol i nitko ga drugi ne 
može osjetiti. 

Stravične su priče, onih rijetkih, što su pod okriljem 
noći uspjeli izaći iz Doboja i sretno stići do slobodne 
teritorije. Ubijanja, silovanja, mučenja i protjerivanja, 
svakodnevna su nad mojim narodom, što osta nemoćan u 
krvničkim rukama. I u Tesliću je ubijeno nekoliko 
uglednih i nedužnih građana, među kojima je i moj 
prijatelj prof. Midhat-Gile Gilić. Ne izađe iz Teslića ili ne 
možede. 

Isto se dešava u Doboju, gdje u nekoliko srpskih 
logora muče i ubijaju naše sugrađane. Međutim, sve ove 
užasne vijesti gube zastrašujuće dejstvo, jer se ponavljaju. 
A ovdje se svaki dan, čuje podosta najgorih vijesti o 

stradanju našeg naroda. Ni suza nejma kad poteći, sem 
želje za osvetom, da sebe ne mogu prepoznati. 


"DŽEHENNEM " NA RIJECI 


Po kišovitom vremenu dane provodim u gradu. Već 
nekoliko dana, proglašena je opća opasnost. Bombarduju 
nas avionima, tuku grad i industrijsku zonu, iz Stanova i 
Ozrena. Gine se svakodnevno. Nikad se ne zna, kad će 
četnička gamad povući špagu na onoj haubici u ozrenskoj 
šikari, čija će mrska mina pasti po samom gradu srušiti ili 
ubiti nekoliko bošnjačkih insana. Njima je važno rušiti i 
ubijati, makar to bio i crijep bošnjačkih kuća. Samo neka 
ruše, pale 1 ubijaju naše. 

Zbog opasnosti tih slijepih četničkih projektila, sve 
češće odlazim do Ese u Općinu, izbjegavajući bezpotrebno 
hodanje po gradu. Sa njim provodim poneki sahat 
vremena. Tamo srećem svoje drage prijatelje iz Maglaja, 
Dževada Hrnjića i Nermina Kadrića. Kao članovi Kriznog 
Staba TO Maglaj, stigli su u Tešanj, na radni dogovor. 
Pričaju mi o situaciji u Maglaju, koji je okružen ispod 
Ozren planine, ali odlučan da se brani (i odbrani) od 
četnika i jugo vojske. Uspjeli su, nedavno likvidirati grupu 
četničkih diverzanata, što se spremala zauzeti Policiju i 
Općinu. Tada su kod njih zaplijenili čitav arsenal oružja, 
što su ga zlikovci mislili podijeliti po gradu svojim 
istomišljenicima. Na čelu Ratnog Predsjedništva je hrabra 
i ponosna gospođica Aida Smajić, za koju rekoše da je 
prava heroina. Znam da je tako, jer Aidu poznajem dobro 
1z vremena našeg zajedničkog rada u Stranci. Poželim im 

sreću, u nadi da ćemo se brzo vidjeti u našem Maglaju. 
Inšallah. 

Iako je mjesec juni, sitna dosadna kiša i dalje pada. 
Iz Ševarlija i dalje bježe moji mještani, pod okriljem 
mraka 1 kišnih noćiju. Sa grupom aktivista iz 
"Merhameta," odlazim pružiti pomoć nesrećnicima iz 
Kozarca. Stigli su na slobodnu tešanjsku teritoriju teretnim 
vagonima preko Doboja. Užas i strahota od ljudi, žena i 
djece, među kojima nejma ni jednog mlađeg muškarca. 
Sve nejač, stari i bolesni, dok su krvnici, sve mlađe i 
sposobne muškarce, pobili ili pohapsili. Genocid je 
izvršen nad Bošnjacima u Kozarcu i okolini, kakav nitko 
ne pamti. Strahota je slušati ove nesrećnike, dok nam 
pričaju o zločinu, što im učiniše njihove komšije-četnici. 
Nisam mogao da ne zaplačem nad nesrećom ovih ljudi, 
čija je jedina krivica što su Bošnjaci-Muslimani. Čak su 
im i ovdje, na visećem mostu u Kosovi, oduzeli sve što su 
imali sa sobom, bacajući im i dječije flašice u rijeku. 
Fašizam i genocid nad mojim narodom se nastavlja u 
cijeloj Bosni. Njihov cilj je jasan, jer oni ne žele ovu 
zemlju Bosnu, već čistu srboslaviju, bez nas u njoj. I djecu 
oni ubijaju, samo što su naša, bošnjačka. Mi opet nemoćni 
da branimo život tog bošnjačkog maksuma, koji još nije ni 
prohodao. 

Gledajući ove nesrećnike sa suzama u očima, molim 
dragog Allaha, da dođe dan, kad će i našoj nemoći doći 
kraj. Većina muhadžira iz Kozarca upućuje se u slobodni 
Maglaj i okolinu, dok manji dio ide sa nama u Tešanj i 
Zenicu. Njihova bol i patnja, usadili su mi se duboko u 
dušu. Tu sliku napaćenih lica, nosio sam dugo pred očima. 
Miješala mi se ta strašna slika, sa osjećajem mržnje i 
svega što je četničko. Do sada nikad nisam bio takav. 

Još od okupacije Doboja u Tešnju gledam dobojske 
Srbe, što zajedno su sa nama pobjegli od četničke bratije 
na slobodnu teritoriju. Gledam i njihovog predsjednika 
tešanjskog SDS, kako šeće gradom. Milicionera Ristu, 
kako pije kahvu. Bracu Đurića i njegovog brata. Gledam u 
centru grada stoji nedirnuta njihova crkva. A oni, šta nama 
rade. 

Nismo mi, Bošnjaci kao oni. I ne daj Bože da jesmo, 
jer ne bismo bili ljudi, kao što oni to nisu. Eto, u sred 
bošnjačkog Tešnja, danas stoji njihova crkva, za čiju je 
gradnju zemljište poklonio naš efendija Ademaga Mešić. 
Ništa joj ne fali, dok oni ubijaju našu djecu, siluju naše 
sestre, ruše naše džamije i katoličke crkve, odvode nas u 
logore i protjeruju. Nisam siguran, da li taj narod zaslužuje 
da živi sa nama, makar {| u zemlji, što se Bosnom zove. 
Osobno bi im dao njihovu "veliku srbiju," tamo preko 
istorijske Drine. Neka žive u svojoj zemlji rakije, slanine i 
luka. Dvije su to civilizacije, što nejmaju ni slične 
svjetonazore i čiji je neizbježni sukob uvijek postojao, 


samo što je ona fukara, to silom podužavala do današnjih 
dana. 

(SK CEVTEEI. S I 


Šesnaesti je juni, 1992.godine. 


U Čaršiji srećem Nazifa Ahmetovića, svog zeta, 
pravog vojnika 1 heroja, koji među prvima stade u red da 
brani svoj narod i zemlju Bosnu. Sin kakvog samo majka 
Bošnjakinja odhrani. Od njega saznajem da su naši 
Teritorijalci prešli u Ševarlije sa ciljem da evakuišu 
preostalo stanovništvo preko rijeke. Naime, došlo se do 
pouzdane informacije, kako četnička vlast sprema 
masovno hapšenje i progon muškaraca u naša tri sela. 
Zbog toga je grupa dobrovoljaca sinoć prešla rijeku, kako 
bi evakuisala preostalo stanovništvo i branila odstupnicu 
pri prelasku preko rijeke. Jedanaest hrabrih momaka, 
prešlo je rijeku, ne bi li spasilo svoje mještane, kojima se 
sprema četnički pokolj. Pokolj, što se mogao očekivati. 
Genocid nad Bošnjacima ispod njihovog "svetog" Ozrena. 

Ta vijest me je veliko zabrinula, jer je zbog 
neprestalne kiše rijeka Bosna je naglo nabujala. Za 
prevoz preko nje, ostao je samo jedan mali čamac, u koga 
može stati najviše četiri odrasle osobe. Namah odlazim u 
komandu TO Doboj kod gosp. Ade Bajraktarevića, inače 
zamjenika komandanta. On mi o toj akciji ne znade ništa 
reći ili ne htjede. Cak ni komandir naših jedinica iz 
Pridjela, Potočana i Ševarlija, Mirza Bačinović, nije sa 
time upoznat. On je taj, koji bi po vojnoj hijerarhiji, prvi 
trebao da zna. Pod ubjeđenjem da se ipak radi o 

dezinformaciji, odlazim na spavanje, jedva čekajući dan da 
odem do Šija i rijeke. Želim da se osobno uvjerim i sve 
provjerim. Ma Se 

Rano sabahom sam se probudio 1 pravac blatnjavim 
putem za Šije, kojeg moj auto dobro savlada. Cim sam 
stigao na vrh Šija, pogledom pretražujem krajolik svojih 
Ševarlija i Potočana, tražeći znakove prelaska naših 
Teritorijaca. Ništa ne primjetih, te se kod rijetkih jutarnjih 
prolaznika pođoh raspitivati o tome. Opet nitko ništa ne 
znade da mi kaže 1 ja zaključi, da se takvi vojni potezi, 
ipak ne govore svakome. Shvatam i razmišljam, gledajući 
tihe i mirne svoje Ševarlije. Gledam i svoju rodnu kuću. 
Udaljena samo nekoliko stotina metara, kao da me zove 
sebi. Srce poželi da je tamo, da pređe tih pedsto metara i 
poljubi ljepotu rodnog praga. Ostade neispunjena ljudska 
želja i suzan pogled, ne gubeći nadu da će doći i dan 
povratka. 

Noć. sedamnaesti na osamnaesti juni spavam kod 
strine Đulse u Šijama, neprestalno gledajući Ševarlije i 
osluškujući detonacije četnička rušenja = Dervente, 
Kotorska i okoline. Sitna dosadna kiša i dalje rominja, kao 
da je jesen. Njene sitne kapi, smetaju mi da dvogledom 
pretražim Ševarlije i Potočane. 

J Sabah je mračan i maglovit. Naša tri sela preko 
rijeke, izgledaju bez života. Pos 
šijanskom putu. Moj instikt mi g 
danas desiti. Gledam našu 
Rijeka Bosna nadošla od ne 
sad. Silna i mutna, nosi sve 
nikad veća i jača. Mutna 
izlivajući se u žitna polja. 


tupam nervozno po 
ovori, da će se nešto 
"stazu spasa" i razmišljam. 
prestalne kiše, kao nikad do 
pred sobom. Čini mi se da 
voda potopila obe obale, 

Najednom mi se učini, kako se na Dvorinama nešto 
miče i kreće. Izgleda kao grupa žena i djece, koja se 
klizavom stazom spušta prema nabujaloj rijeci. Haman 
bježe! Noge mi se odsjekoše a ruke zadrhtaše. Ni dvogled 
više ne pomaže. Srce se zaledi a pogled zamuti. Zlo će se 
desiti!!! 

Iza prve grupe žena i djece, ubrzo se pojavi poveća 
grupa ljudi, koja trčeći pređe prugu i cestu, idući ravno ka 
nabujaloj rijeci. Evakuacija i prebjeg mojih mještana je 
očito počeo. Više u to nejma sumlje. Naši Teritorijalci su 
ipak preko, u našim selima. Prešli su spasiti nemoćni 
narod! 

Namah se spuštam do rijeke, ne bi li kako pomogao 
pri prelasku mještana preko nabujale rijeke, koja se 
svojom silom mutne vode izlila u polja Doline. Uz put 
srećem Begu Osmanbegovića, koji mi potvrđuje da je 
grupa Teritorijalaca na čelu sa Sadikom Jupićem i 
Osmanbegović Nahidom-Čikijem, u našim selima. Čim su 
prešli u naša sela Teritorijalci su izdali naređenje o hitnom 
prebacivanju svog stanovništva na slobodne teritorije 
preko rijeke. Sabahom je rijeku prešao i Mirza Bačinović, 
sa dvadesetak svojih hrabrih vitezova. Zajedno će braniti 
ostupnicu i "stazu spasa" do rijeke. Dobro je da je tako. 
Mirzi kao čovjeku i heroju neizmjerno vjerujem. 

"Da ih majka Bošnjakinja više rodi," mislim sam za 
sebe, kao mnogo puta do sada. 

Mene ipak, najviše brine silina mutne vode i mali 
čamac, koji neće moći prevesti toliki broj ljudi u kratkom 
vremenu. Gužva na čamcu i strahota od vodene stihije, 
izazvala bi strah i paniku među narodom. A oni preko 
rijeke moraju...Preko sile od vode!!! Crne slutnje paraju 
mozak, dok se brzo spuštam do same rijeke. Bojim se i za 


143 


hrabre heroje, što su prešli rijeku, da bi pomogli narodu 
naših sela, ne plašeći se četnika i njihova oružja. Samo da 
ih četnička bratija ne otkrije i ne presječe "stazu spasa." 
Samo to da se ne desi...! 

U tom slučaju ostali bi opkoljeni, zajedno sa 
nemoćnim narodom na milost i nemilost ozrenskim 
četnicima. 

Kad sam stigao do obale rijeke i vidio vodenu stihiju 
kako valja sve pred sobom, noge su mi se odsjekle. Dva 
malehna i lahka čamaca, na vodenoj nemani klate se ko 
peruška, dok hrabri mladići iz Mravića i Šija, ne prestalno 
prevoze moje mještane. Ovolika rijeka nije bila od 1966. 
godine, kad je poplavila Doboj i našu Dolinu. Tadašnju 
vodenu strahotu pamtim i poredim je sa ovom danas, koja 
se ispriječila ispred mog nemoćnog naroda podozrenskih 
sela. 

Na drugoj obali, već počinje da se stvara velika 
gužva od novopridošlih ljudi, što čekaju red za male 
čamce. A, malehni (odnekud dva) čamci neprestano 
prevoze. Nadljudske napore ulažu hrabre skele 
li održali malehne čamce na površini vodene nemani, koja 
ih zakreće silom svojih mutnih valova. Pokisao i u strahu 
drhtim, nemoćan da bilo kako pomognem svim 
nesrećnicima, čiji su pogledi i nada, uprti u te malehne 
čamce, koji će ih prevesti preko rijeke do slobode. Tamo 
na drugoj obali, grupa se još povećava i novopridošlima. 
Nasta pometnja i metež. Panika zavlada. 

Među njima ne vidim ni babu, niti amidžu. Bojim se 
da moj amidža neće od kuće, dosljedan svojoj tvrdoglavoj 
odluci. Znam da on nejma ni one dvije bombe. 

Prebjegli mi pričaju, da opet ima onih što kao i moj 
amidža, neće od kuće. Svi su obavješteni o naređenju 


džije ne bi 

prelaska preko rijeke. 1 opet neće... Mnogi još vjeruju da 
im ozrenski četnici neće ništa??? A ja, opet ne mogu da 
vjerujem, da ima još takvih. Fetić Mujo-Šljarka mi priča, 
da su naši Teritorijalci jutros zarobili i jednog ozrenskog 
četnika. Iz bezbjedonosnih razloga ga drže, dok se ne 
izvrši potpuna evakuacija. Divim se u sebi, svim tim 
momcima, koji su rizikujući svoj život prešli nabujalu 
rijeku, ne bi li spasili svoj narod i omogućili mu prijelaz 
preko rijeke na slobodnu teritoriju. Bojim se samo, da ne 
budu otkriveni, prije nego li prebjegne svo stanovništvo. 
Najveći problem je vodena stihija, koja danas čini 
nepremostivu granicu između mojih mještana i slobodnog 
teritorija. Dok stojim mokar na obali nabujale rijeke, 
molim se dragom Allahu, da čamci što više i što prije, 
prevezu one nesrećnike sa druge obale, na slobodno 
bosansko tlo. Neprestalno bacam pogled prema selu, u 
kome četnici izgleda još ništa ne otkrivaju. 

Devet je sati osamnaestog kišnog juna. Pomažem 
cima, što su prešli na ovu stranu, da se 
de. Upućujem ih šumskom stazom prema 
Šijama i Mravićima. Crni oblaci puni dosadne sitne kiše 
miluju Hardovac i Gradinu, stvarajući sumoran i mračan 
dan. A onda. Tumorno i oblačno nebo, počeše da paraju 
zastrašujuće detonacije. Tutnjava teškog oružja zagluši sve 
osjećaje. Samo strah zavlada tijelom, gledajući nemoćnu 
masu uprtih pogleda ka slobodnoj teritoriji, između kojih 
se ispriječila vodena mutna stihija. Poče stravična borba 
mojih mještana za goli život. Nemoćan sam da 
pomognem. "Kijamet dan" na rijeci Bosni, čije mutne 
valove zasuše četničke granate. Stotine projektila iz svih 
oružja, poče da pada na obalu i rijeku. Snajperski hici sa 
sijeku vrhove mladih topola na obali, iznad glava 


ženama i star 
domognu slobo 


Visa, 

izbezumljene mase ljudi. Na obali nasta panika i vriska, 
prestrašenog naroda, što čeka čamce spasa. Većini je 
čamac jedini spas, jer preko ovolike vodene nemani ne 
vodenu neman, koja se svom svojom silom ispriječila pred 
njima. Čamci i dalje prevoze, dok u njihovoj ne posrednoj 
blizini padaju granate. Jedna granata pada nedaleko od 
ljudi na obali, što čekaju na svoj red za čamac. 
Izbezumljena masa ljudi liježe na mokru i blatnjavu 
zemlju. Plač nejači i jauci, miješaju se sa zastrašujućim 
detonacijama, koje cijepaju riječnu kotlinu. Geleri granata 
trgaju cijele grane mladog grabika u neposrednoj mojoj 
blizini. Zaklanjam se iza stare lipe, pokušavajući dati 
savjete ženama i djeci, koji traže spas u dubini šumarka. 
Plač djece, miješa se sa strahovilom hukom razjarene 
rijeke i smrtonosnim eksplozijama četničkih granata, koje 
ne prestaju padati već nekoliko sahati. Vidim, da na obalu 
pristiže još više ljudi iz sela, koji ne znaju šta da urade. U 
čamce ne mogu, a preko vode plivajući ne smiju. Veliki 
mutni valovi, nose sve pred sobom. 

Najednom... Gore u selu začu se puščana pucnjava. 
Sve govori, da je pješački napad četnika na naša sela 


DRCNCINNOPNI 


tijelo sakriti iza rijetkog rastinja, dok geleri oko njih lome 
zelene grane drveća. Nekoliko ih pada u nesvjest od 
malaksalosti, te ih prihvatamo i 
bošnjačke kuće do obale. 
što zaključujem po novi 
obali. Hrabri 


sklanjamo u prve 
"Staza spasa" još je slobodana, 
m grupama ljudi koji pristižu 
Teritorijalci još odoljevaju napadima 

četničkih hordi sa Ozrena. Očekujem babu i amidžu. A 
oni, nikako da se pojave na obali, mada mi netko reče da 
su krenuli od kuće. Čamci i dalje prevoze, dok sve više 
granata pada u mutnu vodu oko njih. Gađaju šumnjaci 
nemoćne civile i čamce, jer znaju da bez čamaca, ovaj 
nemoćni narod nejma spasa. Samo Allahovom voljom, to 
zlikovcima ne uspijeva. Čini mi se, da se svo zlo ovog 
Dunjaluka sručilo na nemoćne Bošnjake iz podozrenskih 
sela. Sva sila teškog oružja iz obje kasarne, Jabučić polja i 
Lipca, djeluje po nemoćnim mojim mještanima, što spas 
traže prelaskom, preko nikada veće vodene stihije. Dva 
malehna čamca, njihova je jedina nada. Nada, koja može 
da primi samo stare, nemoćne i bolesne. 

"Kijamet dan" je ovaj osamnaesti juni. Svojim 
mračnim izgledom i crnim oblacima, podsjeća baš na to. 
Nejma se kad ni plakati nad našom nesrećom a Bogami 
nejma ni tih suza, koje mogu oplakati našu zlu sudbinu. 
Zapamtiću ovaj dan i ovu borbu za život mojih mještana. I 
nikad zaboraviti. 

Ta borba ne prestaje već nekoliko sahati. Sve je više 
onih što iz straha od četničkih granata pokušavaju 
savladati vodenu neman plivajući. Nekoliko ih se već 
utopilo. Nisu mogli savladati velike mutne valove. Mnogi 
se opet, ne usuđuju zagaziti u vodenu stihiju. 

Prihvatamo i teško ranjenog Hasu Osmanbegovića, 
koji ima velike rane na stomaku. On još pri svijesti, 
rukama pridržava krvavu utrobu. Ne mogu da gledam. Zlo 
mi je u cijelom slabašnom tijelu... Kola Hitne pomoći ga 
odvoze u tešanjsku bolnicu, koja je udaljena dvadesetak 
kilometara od nas. 

Samo što smo otpremili teško ranjenog Hasu, 
nedaleko od nas se začu dječiji jauk i plač. Krik smrti, 

pomiješa se sa podmuklom eksplozijom. Nepomično tijelo 
malehne Amele Begić, osta ležeći na vlažnoj zemlji. 
Pomoći nejma malehnom maksumu i pored naše brze 
intervencije. Četnički geler pogodio je nevino dijete u sred 
vrata. Samo šest godina je imala... 

Dolazi mi zlo od nemoći, što je tijelo obuzela. 

Na rijeci, čamci 1 dalje prevoze uz nadljudske napore 
Mujkića žuće i mladića iz Mravića, dok granate neprestano 
padaju po vodi i obali. Fetić Meho, koji je uspio preplivati 
rijeku, kroz suze mi priča, da se izgleda utopio i naš Salih. Nije 
nabavio onaj šlauf, što mu ga ja preporuči. Njegovo slabašno i 
bolesno tijelo, nejmade kuveta savladati silu mutne riječne 
stihije. Iza njega ostadoše tri maksuma. 

Vidim kako još nekoliko mladića pokušava sa stiroporom 
i šlaufom preplivati rijeku ali ih vodena matica vraća na početnu 
obalu, nekoliko kilometara nizvodno. Veliki valovi nose ih 
skoro do kasarne. Borba sa vodenom strahotom i četničkim 
granatama se nastavlja na rijeci, dok gore u selu branitelji vode 
bitku za očuvanje "staze spasa," braneći tako odstupnicu 
nemoćnom narodu. Sa samo lahkim pješadijskim oružjem, oni 
još uvijek ne dozvoljavaju ozrenskim četnicima da presjeku 
"stazu spasa," koja je jedini prolaz do rijeke i čamaca. Četnička 
pješadija napada iz nekoliko pravaca, dok artiljerija neprestalno 
gađa rijeku i obalu. 

Gori tmurno i kišno nebo nad mojim Ševarlijama, gotovo 
cijeli dan. I opet jedna granata pada u blizini prestrašene mase 
na obali s one strane rijeke. I opet vrisak, plač i jauk. Vidim, 
kako u čamac unose ne pomično nečije tijelo. Netko je stradao! 
U čamcu vidim uplakanu, moju dajdžincu Fatu, koja pridržava 
nepomično tijelo svoga Suada. Ubiše ga zlikovci, a tek je u 
život zagrizao sa svojih devetnaest godina. Dajdža Musto, sav u 
suzama, ljubi njegovo bijelo, još diječačko lice. Drhtim, dok 
prihvatamo čamac ka obali. Zajecao sam iz dna duše, ne 
vjerujući da nejma više našeg Suada, koji pred sami rat 
dezertira iz one jugo-vojske. Na dječačkim mu usnama ostade 

kao nešto nedorečeno.. Avaza nije pustio. U trenu je šehid 
postao. Samo mala rana ispod plećke. I mog Suada nejma. 

Evo već cijeli dan, nas ubijaju goloruke i nemoćne svim 
vrstama granata, koje zasipaju uski prostor oko rijeke i 
malehnih čamaca. Nestajemo pod silom njihovih granata i silom 
mutnih valova. Broja se ne zna, našem nestajanju... Pomješalo 
se naše nestajanje sa vodenom silom, crnim oblacima, kišom i 
četničkim granatama... 

Najednom se na obali pojavljuje i prva grupa 
Teritorijalaca, što se povukla pred najezdom ozrenskih četnika- 
divljaka. Brine me njihovo povlačenje, jer još dosta naroda, nije 
uspjelo stići do čamaca. Vidim da i među njima vlada panika. 
Bacaju oružje i svu odjeću sa sebe. Plivajući pokušavaju da se 
domognu druge obale. Sudbina svih onih koji nisu uspjeli doći 
do čamca, sad je u rukama ozrenskih četnika. Mnogo je 
nemoćnih i starijih, što nisu htjeli od kuće. Mnogi nisu uspjeli 
stići do čamaca... Nekoliko minuta potom, povlači se i Mirza 
Bačinović, koji se svojom jedinicom pojavi se na obali. Ni oni, 
nisu uspjeli zadržati napade ozrenskih četnika i jugo falange. 
Izgleda da su zlikovci već ušli u prve zaseoke naših sela. 
Divljaci su namah počeli da pale naše kuće u zaseocima, što su 
najbliži crnom Ozrenu. 

Sad više nejma ko da štiti odstupnicu mojim mještanima 
što ostadoše zatvoreni u "Džehenemu ispod Ozrena." Na 
samoj obali, prestrašena grupa naroda se polahko smanjuje. Iz 
sela više nitko ne pristiže. Tamo preko vidim i svog babu. Samo 
nejma amidže Osme i strine Almase. Oni su očito ostali kod 
svoje kuće. 

Na glavnoj cesti, iznenada se pojavljuju dva četnička 
transportera, na koje Teritorijalci Mravića otvoriše vatru. Oni se 
potom brzo povukoše iza zaklona. Izgleda da su zlikovci 
presjekli "stazu spasa." Njome više nitko ne pristiže obali. Gore 
u Ševarlijama, začuše se rafalski hici iz automatskog oružja. 
Četničke granate ućutaše. Bratija je ušla u selo i sad je preostalo 
nemoćno stanovništvo u nemilosti tih zlikovaca i katila. Jedini 

njihov spas je gusta šuma u Šibovima, gdje mogu potražiti 
zaštitu pred četničkim hordama. 


NESTAJANJE ŠEVARLIJA, POTOČANA I 
PRIDJELA GORNJEG 


Sa rijeke, koju danas zamrzi iz dna duše, 
povlačimo se šumicom prema Gornjim Šijama. Poslije 
podne je ovog junskog dana, koga ću da pamtim po 
stradanju mojih mještana. Šumica nam omogućuju dobar 
zaklon od četničkih snajperista, koji sa Visa neprestalno 
gađaju sve živo u Mravićima i Sijama. 

Gore sa šijanskog brda, gledam kako u Pridjelu 
počinje da gori nekoliko kuća. U Ševarlijama započinje 
plačka bošnjačke imovine. Dolaze, odlaze, traktori i 
kamioni, natovareni našim bogastvom. Ne dugo zatim iz 
opljačkanih kuća počinje kuljati crni dim pomiješan sa 
plamenim — jezičcima. Vidim, gori cijela mahala 
Mehinovića, dok ispred naših kuća u Fetićima, stiže 
nekoliko kamiona iz pravca Ozrena. Pljačkaju ozrenski 
divljaci naše bogate kuće a mi nemoćni preko rijeke, sve 
to gledamo. Udaljeni smo samo nekoliko stotina metara 
vazdušne linije. Kako koju kuću opljačkaju, tako je 
zlikovci i zapale. Stojim i svojim očima gledam nestajanje 
rodne kuće i svojih Ševarlija. Za Božje čudo, nitko oko 

mene da suzu pusti, žaleći svu svoju godinama namicanu 
imovinu. Svima nam je jedina briga za onima što su ostali 
u naša tri sela. A tamo, preko rijeke, ozrenski zlikovci 
zavšavaju započeti svoj fašistički plan. Plan našeg 
istrebljenja sa obronaka ispod Ozrena. 

Sumoran dan i gusti dim četničke paljevine nadvi se 
nad ševarskom Dolinom, kao da želi sakriti nestajanje 
bošnjačkih sela ispod crnog Ozrena. Čini mi se, da gore 
sve kuće u Ševarlijama. Cijela zapadna strana sela nestaje 
u vatri i dimu. I dok gledam kako gori moje rodno selo, 
opet uhvati sebe kako pričam sam sa sobom. Valjda je to 
potreba iz nemoći da nađem sagovornika. Možda je to 
ljudski ili nešto drugo, nedaj Bože. Pri pameti valja 
ostati!!! 

Takvu potrebu, počesto sam imao ovih dana naše 
nesreće. Allahovo davanje, koje običan rob, teško može 
objasniti. 

I ostatak dana bi isti kao i početak. Kiša dosadna 1 
dalje pada, dok naše Ševarlije dogorijevaju. Gusti dim što 
se lijeno diže prema tumornom nebu zaklanja vidik. Sa F. 
Mehom, gledam kako nestaju naše rodne kuće i cijela 
mahala Fetića, Jupića, Mehinovića Alibašića, Lete, 
Durme... Dogorjevaju zidovi naših kuća bez krovova. 

Mali Čamko pored nas, plače za svojim psićem 
Garom, koji je ga pratio sve do čamca ali prestrašen od 
siline granata i vode, sakrio se negdje u žbunju. Nisu ga 
uspjeli pronaći i prenjeti na drugu stranu. Dijete ko dijete, 
žali četvoronožnog prijatelja, kojeg mu babo, nedavno 
donese iz Modriče. Gledam malog Ćamku a srce mi se 
steže. Neka jeza i hladnoća obavi dušu. U drugim 
vremenima plakao bih zajedno sa njime. 

Poslije podne se nastavlja četnička hajka : lov na 
preostale Bošnjake u našim selima. Ubijaju ih i 
zarobljavaju. Iz šumaraka oko sela, istjeruju ih bacajući 
suzavac. Nemoćne, ko stoku ih kupe po kućama i 
podrumima... Pale, siluju i ubijaju. | 

Oko tri sahata, dvogledom pretražujem zapaljene i 
opljačkane Ševarlije, gdje mi se čini, da nejma nijedne 
cijele kuće. Na glavnoj cesti kroz selo, uočavam kolonu 
naroda, što se sa rukama na glavi, kreće prema kasarni u 
Ševarlijama. Pored njih je, nekoliko četnika sa oružjem na 
gotovs. Skoro da mogu poimenično prepoznati zarobljene 
svoje mještane. Među njima su uglavnom žene, starci i 
djeca. Ima i nešto mlađih muškaraca, koji se nalaze na 
čelu kolone. Očito je da su ih četnici nemoćne zarobili i 
sada ih vode u kasarnu-logor. U koloni se nalazi oko 
dvijesto do tristo ljudi, koji se teškim koracima vuku po 
kiši. Genocid i zulum nad nemoćnima. Naše podozrensko 
nestajanje!!! 

Kod podvožnjaka kolona se naglo zaustavi. Iz nje se 
izdvojiše četvorica muškaraca, koje četnici gurajući 
potjeraše prema obali rijeke. Ne dugo zatim, odjeknuše 
rafalni pucnji, što se pomiješaše sa tutnjavom haubica, 
koja dopire iz ravne Posavine. Nekoga zlikovci ubiše ili 
možda više njih!!! Jeza prože tijelo od gorke i tužne 
spoznaje. Potom kolona nastavi dalje prema kasarni. 

Pred kasarnom, kolonu zarobljenih mojih mještana 
dočekaše dva oklopna transportera i nekoliko kamiona. Ne 
mogu da otkrijem što se sve dešava, jer je cijela okolina 
kasarne zaklonjena gustim redom čempresa, posađenih baš 
iz tih razloga, još kad se ista gradila. Masa nesrećnika 
nestade iz vidokruga mojih suznih očiju, bez nade da ih 
očekuje išta dobro u tim četničkim kazamatima. 

u "Moj djede, sad moji i tvoji mještani, rođaci i 
prijatelji, čekaju milost ozrenskih krvnika na našim 
Hendecima u četničkoj kasarni. Njihova kasarna na našoj 
Begovini a u njoj zarobljen naš narod, na istoj toj zemlji. 
Logor na našoj Begovini... Zapamtiće onaj idiot sa 
Durmitora što podiže ustanak sa jugo-armadom, današnji 
dan!!! Zapamtiti će ga i ovaj njegov ludi "nebeski narod," 
koga bi lahko povesti da nas ubijaju, pljačkaju, siluju i 
zatvaraju. Danas znam, da nas ne mogu ni pobiti ni 
uništiti. Znam da će nas biti! 

I amidža Mujo je siguran u to, dok plačući gleda 
nestajanje naših Ševarlija i našeg naroda. Traži oružje i 
osvetu, baš kao što ćemo je tražiti svi mi preostali Živi 
Bošnjaci iz naša tri sela. I u meni je ta želja kao najjači 
otrov. Ona se javi u očajanju i nemoći, da se pomogne 
svima onima što su tamo preko rijeke u našim popaljenim 
Ševarlijama." Opet ću samom sebi. 

Devetnaesti je juni. 

Noć pada i sa njom se završava nestajanje 
podozrenskih bošnjačkih sela i njihovih insana. Preostali 
živi Bošnjaci se pokušavaju očajnički prebacti preko 
nabujale rijeke ili spas naći u sumi na Šibovima. Krvnici 
ih ganjaju, ubijaju i zarobljavaju. Ipak neki uspiju pobjeći 
pred krvnikom... 

Preko nabujale rijeke na slobodnu teritoriju u toku 
noći, pristiže | nekoliko mladića, što su uspjeli pobjeći prvo 
u šumu na Šibovima. Potom su se pod mrakom noći, 
uspili prebaciti do rijeke. Pričaju o strahotama nad 
nedužnim i nemoćnim našim mještanima, koje su gledali 
skriveni u šumarcima oko sela. Prepoznali su sve te 
krvnike, iako su bili namazani nekakvim ratničkim 
bojama. Tako su se zlikovci, kao maskirali. Sve su to 

komšije iz ozrenskih sela, sa kojima smo odrasli. Pobili su, 
opljačkali pa popalili, sve što su stigli. Vidjeli su ubistva 
M. Bahrije, J. Mujke, Safeta, Umke, Refika i mnogih 
drugih. Uglavnom su stradali stari _i nemoćni, što su 
odlučili ostati kod svojih kuća. Nastradali su i oni koji su 
pokušali tražiti sklonište u kasarni. Bili su lahka meta 
snajperistima, koji su bili baš u kasarnama. |. Durmić, 
kazuje kako je vidio rušenje naše velelijepne džamije i 
njenog minareta. Veli, da bi prepoznao divljaka, što uradi 
to varvarsko djelo. I dok nam sve to priča, iz nemoći samo 
ponavlja: 

"E, moj Bože, s kom mrakom smo mi živjeli...I to ti 
je titina vojska! To su naše komšije! Jesmo bedaci i 
slijepci..." 

Ništa mu ne rekoh ali mi na vrh jezika osta ne 
rečeno: 

"Zar niste znali!" 

I nije bilo teško znati. Ili, što niste slušali one što su 
znali. Mogli ste znati, jer vam dragi Allah dade i OČI i uši. 
Pameti je za to, malo trebalo. Danas valjda sve znamo, mi 
koji hoćemo da znamo. Sreća Je da nas je sve više takvih 
što hoće da znaju. Inače, nas neće biti u našoj Bosni. 

Cijelu noć gledamo kako dogorjevaju naše Ševarlije. 
Nitko ne pomišlja na spavanje. 

Pred samo jutro, saznajemo Za još nekoliko ubistava 
mojih rođaka i komšija, od Mahmutović Hasana. Ranim 
sabahom, tek što Je stigao preko vode na slobodnu 
teritoriju. Krio se u Šibovima sve do Jutros, kad je uspio 
preplivati nabujalu rijeku, skoro kod same kasarne. 

U šumama se još krije nekolicina naših mještana. 
Oni ne smiju preko nadošle vode, jer su to uglavnom 
stariji ljudi i žene. Iz šuma na Šibovima, do rijeke, jedino 

se može stići pored same kasarne (kroz Tukove) i to samo 
noću. Pošto je to čist prostor, on se mora preći puzeći. 
Hasan nam priča o ubistvima mog Hajde, Osmana Krnje, 
Mahmuta, Izeta i još nekolicine. Mnoge ubijene nije uspio 
prepoznati u mraku noći. 

Moj, dobri Hajdo, ne htjede preko vode zbog bolesti 
i starosti. Ubiše ga zlikovci a samo dragi Allah zna koliko 
je nahranio srpske djece svojom pšenicom i žitom. I danas 
mu imaju dužni. Eto, kako su mu vratila ta ista ozrenska 
djeca, što nabiše šubaru, zadiše kokardu i objesiše oružje, 
pa krenuše u svoj pljačkaški pohod na nemoćne Bošnjake 
ispod Ozrena. 

"Rahmet ti duši moj dobri Hajdo, četiri sina ti imaš. 
Tvoj Mirso izgubi tebe, amidžu, amidžića, punca i sve 
četiri one vaše kuće, koje su sad pepeo i zemlja. Kopilad 
su to kakvu samo Ozren odhrani. Zapamtiće to i Mirso, jer 
preda onaj "kalašnjikov" njihovoj vlasti uz potvrdu i 
potpis." I opet pričam sam sa sobom. Nejmam valjda 
kome sve to reći, kad me u ovoj besanoj noći nitko i ne 
sluša. 

Sabah dođe sam po sebi. I oči, sna ko da neće. Samo 
suze i nemoć. Ševarlije spaljene ćute, kao da ni mrtvac 
nisu. Ja se još nadam da tamo ima skrivenih mojih 
mještana, što se kriju po šumama i potocima. 

Imao je pravo moj amidža, za one dvije bombe. I ja 
bih tako. Nikako živ tim zlikovcima. Sa njima nikada više, 
od sad pa nadalje. Od danas, ni pogled neću da bacam 
tamo preko rijeke, jer se nejma šta ni vidjeti. Dovoljno su 
oči vidjele i zapamtile. Postajemo muhadžiri u sopstvenoj 
zemlji. Valjda je to dovoljno? Svi zajedno plaćamo cijenu 
svojoj naivnosti. Krvava cijena... Čiji sam i ja, malehni 
dio. 

Ne smijemo zaboraviti. Ja neću zbog Krnje, Hajde i 
svih onih šehida mojih Ševarlija, čiji broj se još ne zna. 
Kažu, da ih je preko stotinu. Možda i više? Stotinu nevinih 
bošnjačkih insana, ubili su danas. Koliko će ih još ubiti u 
našoj Dolini...? 

Sjedim kod strine utučen i tužan, ne progovarajući ni 
riječ. Nejma se što reći, jer do sad je sve rečeno. Naša 
bosanska kahva, ispija se sa cigarom i tugom. Amidža 
Mujo, plače sam za sebe, ne odustajući od želje da u 
šezdesetoj uzme pušku u ruke. Svi znamo, pa i on, da ga 
danas nejma ni za mlađe a kamoli za njega invalida. 

"Moj amidža, ti si mi nekad pričao, kako su 
partizani nedavne 1941. godine, podigli ustanak. I ovaj 
svoj ustanak, oni će isto zvati. A eto vidiš, šta nam rade u 
našim Ševarlijama. Za ovaj im ustanak, bi potrebna čitava 
bivša jugo-armada i njeno oružje, da bi nas uništili. Nadati 
je se, da će brzo doći dan, kada mi nećemo biti goloruki i 
nemoćni. Doći će dan kada će se njihovom fašizmu 
suprostaviti naša vojska, koja mora niknuti iz pepela i 
naše krvi. Tako mora biti, jer ima mladosti koja svo ovo 
zlo gleda svojim očima. Neće naša Armija njihovo 
pljačkati 1 paliti ali će zločince ubijati i svoje mrtve svetiti. 
Ne treba nama ništa njihovo. Sebi ćemo stvoriti sa svojom 
pameću 1 svojim rukama. Bošnjačkim rukama i 
bošnjačkom mukom..." Kroz suzni pogled, rekoh amidži. 

U kući moje strine, neprestalno se plače. Nikome 
nije do jela, ni do sna. Ago amidže Sadika, ne može da 
shvati, da mu nejma više brata Saliha. Nestade u brzim i 
mutnim valovima rijeke. Vidio ga je kako pliva do 
polovine rijeke a onda je nestao u dubini velikih mutnih 
valova nabujale vode. Ni leš mu ne možemo pronaći, jer je 
pristup rijeci veoma opasan, pošto četnički snajperisti 

neprestalno pucaju po istočnoj strani slobodne teritorije. 
Ne plačem, ali tuga i bol su se duboko urezali u srce i 
dušu. Toliko je zla naneseno meni i mojim mještanima, da 
se ne može isplakati. Sjeti se sa tugom i one rezervne 
gume, što mi moj Salih pomaže da rasječem. Da je 
Bogdom i on imao takvu gumu. 

Danas se kopaju naši šehidi na mravićkim 
Mezarlucima. Moja draga dajdžinca ne plače, iako znam 
kolika je njena bol. Nejma više suza u majke, kojoj 
zlikovci ubiše evlada. Samo grč na licu, otkriva svu njenu 
bol. Ne mogu da ne plačem, gledajući svoju dajdžincu i 
dajdžu, koji zauvijek ispraćaju svog sina Suada. Sin 
kakvog samo bošnjačka mati podoji. 

Sa dženaze se vraćamo nijemi i tužni, bacajući 
poglede na spaljene Ševarlije. Dajdžina tek sagrađena 
kuća je bez krova, sa crninom na bijeloj fasadi. Evlada 
nejma. Sve drugo i nije važno. Ni suza se nejma. 

Četvrti dan od masakra u mojim Ševarlijama, 
Pridjelu i Potočana odlazim u Tešanj, gdje srećem Samku 
Hadžić. On je izbezumljen i na ivici nervnog sloma, zbog 
nemoći da pomogne svom babi Osmanu Krnji. 
Predpostavlja, da se još krije u šumarku iznad Alibašića 
kuća. Po cijenu života, želi prijeći u Ševarlije, ne bi li 
pomogao bolesnom ocu da pređe na slobodnu teritoriju. 
Nejmadoh srca reći istinu Samki za oca ali ga uspijem 
odvratiti od tog suludog nauma, tješeći da će se naš dragi i 
dobri Krnjo, uspjeti snaći i prebaciti preko rijeke. Mnogo 
je takvih mladića, koji ne znaju za sudbinu svojih 
najbližih. Svi zajedno smo nemoćni da im pomognemo... 
A nekima, što su ostali tamo preko rijeke više i nejma 
pomoći. 

26. juni, 1992. godine. 


Već sedmi dan mrtve stoje Ševarlije, koje teško 
mogu da gledam iz Šija. Duša zaboli pri pogledu na rodno 
selo... Na Glumčevića brdu, vidim odbjegle krave i telad, 
kako pasu nekošenu travu. Dan ljetnji bez kiše, sa suncem. 
Sve potjeralo da raste i zri. Samo tamo preko rijeke, sve je 
mrtvo, sem ono nekoliko naših krava. Ispred kasarne 
logora pojaviše se kamioni i začu se rafalna pucnjava. 
Masa ljudi izlazi iz logora, ulazeći u poredane kamione. 
Izbrojih četiri kamiona i jedan džip, ne prestajući 
razmišljati; kuda li to četnička bratija odvodi moj narod??? 
Ne dugo, potom kamioni odoše. Odvezoše moje 
mještane... U kazamate i gulaga. 

Kad se svratih do strine Đulse, dočeka me radosna 
vijest. Moj amidža Osmo i strina Almasa, jutros su 
sabahom stigli preko rijeke na slobodnu teritoriju. Šest 
dana i noći skrivali su se u šumarku nedaleko kuće, 
gledajući kako im četnici pljačkaju i pale djedovinu. 
Srećom ili Allahovom voljom, nejmadoše one dvije 
bombe. Od njih 'saznajem, da ima još našeg naroda što se 
krije po šumi u Šibovima, jedući šumske plodove i povrće 
iz obližnjih bašči. Nadamo se, da će svi sretno stići na 
slobodnu teritoriju naše Bosne. U akšam, osjećam slabost 
u tijelu i potreban san. 

Nemoć i naša tragedija, ubijaju polahko i sigurno. 
Naša nesreća mnoge će poprijeko pod crnu zemlju. Teško 
je sve ovo izdržati, jer je zlo svakim danom sve veće i 
veće. Valja probati preživjeti, iako će biti teško. Valja 
opstati, zbog ono dvoje svojih maksuma u tuđem svijetu. 
Treba dočekati dan, kada će i našoj tragediji doći kraj. 

Valja doživjeti dan, kad njih neće biti. Moraju moj Benja i 
Amer posjetiti mezar svoje rahmetlli nane. Zbog toga, što 
sve ima svoj kraj i njihov, četnički kraj će doći brzo. 
Njegovom voljom i sa našom Armijom... Bosanskom i 
bošnjačkom. 

Opet sam u Tešnju. Prava bošnjačka čaršija miriše 
slobodnim bosanskim zrakom u sred ratne devedesetdruge 
godine. Petak je danas. Mujezin poziva na Džumu. Sretan 
sam što dođoh baš u petak, jer ovdje je petkom praznik, 
uprkos stvarnosti da padaju četničke granate. Moj i naš, 
bošnjački praznik. Iako pun muhadžira i nestašice, grad 
me primi širinom svog merhameta, ne hajući plaho na 
smrt, što se nadvila nad njim. U trenu spozna, da ima nas i 
zemlje Bosne, dok je čaršija bošnjačkih kao što je Tešanj. 
Siguran sam u to, ovog petka i ove ratne 1992. godine. 

Poslije Džume, od Ese Hotića saznajem, da su 
prebjegli članovi Kriznog Štaba TO Ševarlija, Pridjela i 
Potočana u pritvoru. Pritvoreni su i svi milicioneri, tkz 
"srpske milicije." Kolaju svakojake priče. Isti sahat, 
Šemso Mehmedović (načelnik CSB R.BiH) me uvjerava, 
da je to samo uobičajeni informativni razgovor i da ne 
treba brinuti. Meni osta želja, da barem nekom od njih 
kažem onu svoju: 

"Ko na bundavi stoji, dalje vidi!" 

Kakve li fajde, kad nikog ni blizu ne bi. A ja ne 
odoh do njih, samo zbog toga. 

Naredne dane ostaću u Tešnju. To je odluka 
srca. Do smrti ako treba sa svojom Čaršijom i sa svojim 
Tešnjacima, udisati slobodni bosanski zrak i pomagati 
koliko mogu odbrani njegove slobode. Dosta nas je tu iz 
našeg Doboja, sa svojim čvrstim opredj eljenjem ostajanja i 
branjenja ovog slobodnog bosanskog tla i neba iznad 

njega. Mnogi su već i pravi heroji. Među njima je i moj zet 
Ahmetović Nazif, koji od prvog dana nosi Zlatne Ljiljane. 

Armija se rađa i dobija svoju snagu. Sada je to već 
Armija R. BiH. Otpor četničkoj sili je jači i žešći. Biti će 
to najbolja i najljepša Armija na Svijetu, ako Bog da! 
Armija iz pepela i krvi, inata i prkosa. Pomažem i 
priključujem se Hajri Hotiću u logistici. Ubrzo odlazim u 
Istru, gdje sakupljam hranu i sve drugo, neophodno našem 
narodu i Armiji. 

Salih Agić, predsjednik SDA Istre, svestrano mi u 
tome pomaže, kao i "Merhamet" iz Umaga, Pazina, Pule, 
Rovinja i dr. U "Stranci prava", dobijam nešto opreme, 
kao i od Rifke Mujkića u Umagu. Vraćam se u naš Tešanj, 
početkom mjeseca jula. Pri povratku težak i dug put. Na 
cijelom putu problemi sa HVO. Otimaju i pljačkaju sve. 
Cigare, uniforme, kamione a umalo nas i ne zatvoriše u 
Tomislavgradu, gdje nas dobro pretresoše. Nakupio sam 
se podosta straha i brige. Prestrašio do kostiju. 

Vraćam se u Tešanj pod utiskom puta i svih 
događanja. Progoni me pomisao, da je HVO na nekoj 
svojoj političkoj opciji, koja mi izgleda čudna i opasna. 
Bojim se reći sve svoje crnje slutnje, ali sve ukazuje da 
HDZ igra neku čudnu igru oko BiH. Neće se valjda i to 
desiti? Neće nas iznevjeriti naši Hrvati, što su nam 
vjekovni prijatelji i sapatnici? Nadam se i šutim, 
sahranjujući crne slutnje u sebi. Radim dalje sa Esom i 
svojim Tešnjacima. 

Narednih dana mjeseca jula, stasa i naša Armija. 
Linije odbrane su čvrste i stabilne, pa četnici iz nemoći 
tuku sam centar grada i okolicu. Ginu nedužni civili ali 
grad nastavlja živjeti svojim besmrtnim životom. 

OSLOBAĐANJE DOBOJA 


Deveti je juli, 1992. godine. 

Počinje priprema za napad na okupirani Doboj i 
njegovo oslobađanje. Čeka se samo da još stigne 
naoružanja. Moji mještani iz tri sela ispod Ozrena odlaze 
širom Evrope. Neki i biježe. Žao mi je ovog mog naroda, 
kome sam probao otvoriti oči kad smo trebali glasati za 
SDA i sad, kad smo svi trebali preći rijeku. Pokušao sam 
da ih odvratim od vraćanja u podozrenski logor. Nisam 
uspio... Razočaran sam i tužan. Nemoćan da bilo što 
promjenim. Razočaran sam, evo i sada, gledajući kako 
odlaze oni, što ne bi trebali otići. 

Dođe mi da iz nemoći povičem: 

" Ostanite ovdje!" 

Znam da bi to bio vapaj iz nemoći. Ti, što bi trebali 
da me čuju, gluhi su. Pobjegulje su oni. Odlaze tumarati 
prazne duše bespućima tuđe ljepote, koja nikad njihova 
biti neće. Bježe, a da ne znaju, kako nikada ne mogu 
pobjeći od želje, da se jednog dana vrate na rodno 
ognjište. Mnogi odlaze ali pravi ostaju. Heroji i ljudi (u što 
ne sumnjam) ostaju da brane majku Domovinu. Obaveza 
koju nijedan bošnjački insan ne bi trbao zaboraviti. Ona je 
prva obaveza u svim Ustavima svih zemalja Svijeta. 
Mnogi to, ipak olahko zaboravljaju. 

12. juli 1992. godine. 

Počinje napad na četničke linije oko našeg Doboja. 
Dan za historiju bošnjačkog i hrvatskog naroda Doline. 
Ujedinjeni Hrvati i Bošnjaci kreću u oslobađanje svoga 
grada. Iako nedovoljno naoružani, naši hrabri heroji 
jurišaju na četničke bunkere na Putnikovu brdu. Linije su 
probijene i grad je pred oslobođenjem. Čini mi se da će 
naši Ljiljani osloboditi naš grad. Samo da sa istočne strane 
Mirso Durmić, dadne malo artiljerijske podrške. Četničke 
horde, očito vojnički gube, te iz osvete granatiraju sam 
centar Tešnja. Granate padaju oko same bolnice i 
industrijske zone. Dok naši borci stižu do "Modexa" i 
Miljkovca, sa istočne strane nejma očekivane pomoći. 
Nemoćni četnici, spas traže postavljanjem "živog štita" od 
zarobljenih civila Bošnjaka i Hrvata, koje tjeraju pred 
sobom prema našim borcima. Četnička posla... 

Daljnje napredovanje naših boraca je time 
zaustavljeno. Desetine zarobljenih naših sugrađana iz tkz. 
"živog štita" je nastradalo. Oslobađanje Doboja nije uspilo 
ali... Cetničkoj bratiji naneseni su ogromni gubici u 
ljudstvu i tehnici. Naša Vojna komanda je dobro postupila 
sa naredbom o povlačenju. Drugačije se nije moglo. 
Previše bi stradalo našeg naroda, što je ostao u 
okupiranom Doboju, kojeg bi izbezumljeni četnici uzeli za 
"Živi štit." 

Istog časa, kada je počela akcija oslobađanja 
Doboja, ja sam u tešanjskoj Ratnoj bolnici, kako bih 


pomogao. Imam auto i dosta goriva u njemu. Mogu barem 
prevoziti... 

Suze su mi navirale, gledajući sve ranjene naše 
hrabre borce i heroje. Naš doktor Midhat Hadžikadunić je 
sa njima i uz njih. Heroj u bijelom sa herojima-Ljiljanima. 
Tu su i svi ostali doktori tešanjske bolnice. 

Gledam, kako nam zauvjek odlazi naša bošnjačka i 
hrvatska mladost. 

Trideset i četiri mezara Zlatnih Ljiljana, ostati će 
vječni spomen na prvi pokušaj oslobađanja našeg grada i 
Doline. Ni ratno vrijeme neće izbrisati naše suze, za svima 
njima. A to ratno vrijeme teče. 

Nadljudska borba za domovinu Bosnu se vodi već 
nekoliko mjeseci. Glad steže, dok  srbo-crnogorski 
okupator i domaći četnici, ruše i pale širom naše jedine 
Domovine... Ali, iz krvi naše, pepela, boli i nemoći, rađa 
se Republika Bosna i Hercegovina. 

Inšallah!!! 

U četničkom pokolju nad civilnim stanovništvom 
podozrenskih sela Ševarlija, Potočana i Pridjela Gornjeg, 
prema evidenciji Ratnog Predsjedništva ova tri sela, 
ubijeno je ili se vodi kao nestali, preko četri stotine naših 
mještana. Tačan broj lica koja se nalaze u četničkim 
kazamatima do danas nitko ne zna ali se pretpostavlja da 
se radi o 250. uglavnom vojno sposobnih muškaraca. 
Najveći broj zatočenih nalazi se u tkz. logoru "dr. 
Mujbegović" nedaleko Modriče, logoru "Bosanka" u 
Doboju, logoru "Bare" i zatvoru u Doboju. Sudbina 
mnogih zatočenih lica, do danas nije poznata, pošto 
pristup srpskim kazamatima je nemoguć. 

Prve informacije dobivene su tek nedavno od dvojice 
razmjenjenih logoraša, koji su imali sreću da budu 
razmjenjeni putem Crvenog križa, na liniji razdvajanja u 
Petrovu Selu kod Gračanice. Njihovo kazivanje o stanju u 
srpskim logorima je stravično. Svaki od logoraša morao je 
potpisati dobrovoljno svoje zatočeništvo i odati lojalnost 
čeničkoj državi. Tačan broj zarobljenih mojih mještana, 
razmjenjeni logoraši nisu znali, pošto su njih dvojica cijelo 
vrijeme zatočeništva proveli odvojeno od ostalih logoraša, 
radeći na sječi šume i kopanju rovova četničkoj vojsci. 
Svjestan da svaki spisak ubijenih i nestalih mojih 
mještana, izaziva tugu i bol zbog njihove nesreće, (u meni 
i svakom insanu) dugo vremena nisam ga želio objaviti. 
Želio sam da on bude što manji, ali istine radi i svih onih, 
što ne preživiše ovo četničko zlo, ipak ga objavljujem. 
Znam da će on biti netačan i nepotpun, jer u vrijeme 
pisanja ovog stravičnog zločina nad nedužnim Bošnjacima 

ispod Ozrena, grupa od pet muškaraca i dvije žene, uspjela 
Je da pređe rijeku poslije šezdeset dana skrivanja u 
šumama iznad popaljenih Ševarlija. Istovremeno je na 
slobodnim prostorima od posljedica četničkih napada, 
poginulo ili preminulo, nekoliko starijih mojih mještana, 
među kojima je i moja draga tetka Džemila. Njeno 
slabašno i ranjeno majčinsko srce presta kucati, ubijeno od 
žalosti za zatočenim sinovima, unucima i zetovima. 

Uz zdušni rahmet svim nastradalim, do danas ostaje 
briga i bojazan za sudbinu svih onih mještana što pate u 
nekim od četničkih logora i kazamata širom šumske 
države, ali i Srbije. 

Sa vjerom u Allaha i ljudskom nadom, čekam dan 
kada će svi ti mučenici biti razmjenjeni i sretno stići na 
slobodno tlo naše Republike Bosne i Hercegovine. Zbog 
toga spisak zatočenih i ne navodim, ne gubeći nadu za 
njihovim oslobađanjem. 

P.S. Dok sam ispisivao ove tužne stranice 
istinitog stradanja Bošnjaka ispod zloglasnog Ozrena, 
moj mlađi sin me je neprestalno zapitkivao: 

"Kome i zašto pišem?" Rekao sam mu, da 
pišem iz obaveze prema svima onima, što su nevino 
stradali od krvničke ruke. I svima onima, koji će se roditi 
kao Bošnjaci. Rekao sam, da pišem i njemu... Brzo će me 
moći razumjeti. Inšallah! 

Nisam mu rekao da pišem i onima, koji i danas 
kada doživjesmo svo ovo zlo, vjeruju da "oni" nisu, to što 
jesu. Nisam mu rekao sve, ali spoznati će to moj sin kroz 
život. Svaki muhadžir pa i on, razumije i ono što mu se i 
ne kaže. 

Pula, Croatien, marta 1993. godine 

Shematski prikaz okruženja i napada četnika na 
civile podozrenskih sela 

Spisak nastradalih lica u 
četničkom napadu na civilno 
bošnjačko stanovništvo podozrenskih sela: 


Ševarlije: 


. Hajdić Refik rođen 1927. god. 

. Jupić Samil rođen 1950. god. 

. Jupić Mujko rođen 1924. god. 

. Jupić Umka rođen 1928. god. 

. Hadžić Hamzalija rođen 1958. god. 

. Begić (Osmana) Alma rođ. 1985. god. 
. Osmanbegović (M) Mustafa rođen 1958. 
god. (nestao 18. maja) 

8. Čanić Ibro rođen 1936. god.(utopio se) 
9, Čanić Umihana rođ.1912.god 

10. Hadžić Ibrahim-Baja rođ. 1948. god. 
11. Hadžić Osman-Krnjo rođ. 1927. god. 
12. Fetić Abdulah rođ. 1934. god. 

13. Jupić Kasim-Koštro rođ. 1952. god. 
(nestao 20. maja na putu do Maglaja) 

14. Mujkić Mahmut rođ. 1932. god. 

15. Mujkić (M) Izet rođ. 1958. god. 

16. Mujkić Hajdo rođ. 1925.god. 

17. Begić Smail rođ. 1928. god. 

18. Jupić Omer-Daso rođ. 1926.god. 

19, Mehinović Suvad rođ. 1972. god. 
20. Letić Hasiba rođ. 1919. god. 

. Mehinović Bahrija rođ. 1957.god. 

. Mehinović Rukib rođ. 1932. god. 

. Jupić Kasim-Doro rođ. 1956.god. 

. Fetić Salih-Kaća rođ. 1954. god.(utopio se) 
. Sinanović Fikret rođ. 1945. god. 

. Osmanbegović Fikret rođ. 1957. god. 

. Hodžić Džemal rođ. 1958. god. 

. Mahmutović Sabahudin rođ. 1959. god. 

. Durmić Rašid rođ. 1936. god. 

. Durmić Smajo rođ. 1928. god. 

. Durmić Salih rođ. 1960. god. 

32. 


Zet Durmić Smaje iz Dervente rođ. 


1958. god. 


33. 


Fehrić Mustafa rođ. 1965. god. 


Potočani: 


I. Čajić Alema rođ. 1920. god. 

2. Ahmetović Bego rođ. 1924. god. 
3. Ahmetović Mehmedalija rođ.1958. 
god. (invalid) 

4. Kadrić Safet rođ. 1954.god. 

5. Mujadžić Mehmed rođ. 1929. god. 
6. Mešić Esad rođ. 1960. god.(utopio se) 
7. Jupić Mehmed rođ. 1942. god. 

8. Jupić Muharem rođ. 1948. god. 

9. Jupić Mustafa rođ. 1963. god. 
10.Jupić Sejdo rođ. 1949, god. 

11.Letić Adem rođ. 1955. god. 


Pridjel Gornji: 


1. Hozić Agan rođ. 1947. god. 

2. Džanić Šefik rođ. 1948. god. 

3. Hodžić Ramo rođ. 1946.god. 
(nestao maja mjeseca) 

4. Grahić Omer rođ. 1945. god. 

5. Grahić Fehro rođ. 1932. god. 

6. Grahić Hasan rođ. 1929. god. 

7. Mrkanović Avdo rođ. 1913. god. 
8. Hozić Omer rođ. 1910. god. 

9. Mrkanović Hanifa rođ. 1917. god. 
10.Hozić Malka rođ. 1915. god. 
11.Džanić Ibro rođ. 1955. god. 
(utopio se) 

12.Grahić Ismet rođ. 1945. god.(nestao) 
13.Grahić (F) Mehmed rođ. 1970. god. 
(ubijen neposredno prije rata) 
14.Grahić (H) Adil rođ. 1960. god. 
(ubijen kod lipačkog podvožnjaka) 
15.Hodžić Mehmed rođ. 1926. god. 
(utopio se) 


Spisak lica poginulih od četničkih 


granata na slobodnoj teritoriji R. BiH 
ili umrli prirodnom smrću: 

Sevarlije: 


1. Ibrić Halil rođ 1951. god. 

2. Kamarić Ibrahim rođ. 1931. god. 

3. Kamarić (Mujo) Alma rođ. 1988. god. 

4. Jupić Hamdija rođ. 1926. god. 

5. Mujkić Haso rođ. 1921. god. 

6. Behlulović Ismet rođ. 1926. god. 

7. Fetić Mevludin-Hus rođ 1958. god. 

8. Begić (Osman) Haris rođ. 1985. god. 

9. Osmanbegović Nahid rođ. 1960. god. 

10.Osmanbegović Esad rođ. 1958. god. 

11.Osmanbegović Salih rođ. 1960. god. 

12.Osmanbegović Vasva rođ. 1915. god. 

13.Osmanbegović Seka rođ. 1953. god. 

14.Osmanbegović Hajdo rođ. 1931. god. 

15.Čanić Ferida rođ. 1948. god. 

16.Hadžić Bego rođ. 1931. god. 

17.Glumčević Kada rođ. 1923. god. 

18.Fetić Elvir rođ. 1975. god. 

19.Fetić Mustafa rođ. 1955. god. 

20.Fetić Bećir rođ. 1953. god. 

21.Omerović Ajka rođ. 1921. god. 

22.Begić Meho rođ. 1916. god. 

23.Ibraković Fatima rođ. 1923. god. 

24.Jupić Fehro rođ. 1960. god. 

25.Alibašić Hafiza rođ. 1939. god. 

26.Alibašić Aziz rođ. = 1935. god. 

27.Alibašić Meho-Fraka rođ. 1945. god. 

28.Huseinbašić Smaje sin 

29.Sinanović (žena Mehe) Fatima rođ. 
1928. god. 

30.Mujkić Hazim rođ. 1929. god. 
31.Mujkić Ešef rođ. 1955. god. 
32.Durmić Hajrudin rođ. 1960. god. 
33.Durmić (Ekrema) Elvedin rođ. 1972. 
god. 

34.Mahmutović Selim rođ. 1919. god. 
35.Mahmutović Zilka rođ. 1923. god. 
36.Durmić (Rešida) sin rođ. 1973. god. 
37.Hodžić (Ahmeta) sin 

38.Hodžić (Ahmeta) sin 

39.Hodžić (Ahmeta) sin 

40.Jupić (Mahmut) Elvir rođ. 1972. god. 
41.Mujkić Edo rođ. 1972. god. 
42.Hodžić Hašira žena rođ. 1936. god. 
43.Mehinović (Salih) Šaban rođ. 1963. god. 
44.Mehinović Hanija rođ. 1921. god. 
45.Mehinović Omer rođ. 1946. god. 
46.Durmić Fatima (Alage žena) rođ. 
1921. god. 

47.Jupić Senad rođ. 1958. god. 

48.Fetić Hanka rođ. 1938. god. 

49.Ibrić Džemila rođ. 1923. god. 
50.Mešić hadžija-Ibrahim rođ. 1921. god. 
51.Mešić Fatima rođ. 1924. god. 
52.Kamarić Salih rođ. 1926. god. 
53.Canić Osmo rođ. 1927. god. 
54.Ibraković Husein-Didan rođ. 1933. 
god. 

55.Begić Huso rođ. 1924. god. 
56.Costović Adila sin rođ. 1971. god. 

Nedostaje spisak nastradalih lica sa 
područja sela Potočani i Pridjela 
Gornji, koji autor nije uspio prikupiti. 

ćecima pušaka, - 
Cijskire psicama, lorvama | 
Grvenim batinana. Na tom 
cijelu puta kod kuže 
ubijen |e Kasim Jupič. Kod 
odavnice ,"lzbor'— u 
lijama 1 podruma 
Kamnarić Ibrahima ubijeni 
su: Durmić Small, Durmić 


Hoožić | Nisvet, 
Hamzalja. Naređeno nam 
jo da ubijene prenesemo u 
Pštalu Hasana Čarića koja 
le potom zrpaljena. U 
jubratvima poumenutih. 
građana učestvova; su 
glijedeći  Šatnici: = Jorgić 
Nikola zvani Jorge iz KO3" 
tajnice, Goran Ovijancvić 


Hodžić Džemal, a potom 
je ubijen iz automata od 
strane Rajka zvanog 
Ninda koj je zaslao pred- 


nodna td čovjeka. doga 


Pomenuti četnik je tjerao 
zarobljene da ližu krvav 
nožita: Durmić Menu (još 
dva čovjeka Čijih se inena 
ne sjećam. u 


Izjave svjedoka CSI Ratnih Zločina ("bosanski reporter" br.6.) 


s rasta DA 
ROG : 


Ž 
Ero 


"Log vliža u fabriku KM 
kreča vdio sam još kako NE 
četnici pale - porodična -'0 
kuće: ,Jupić Saliha; Glu-; Prjt 
roviš 


mčćević Ismeta, 


Salke, Mujkić Ekrena, + 


Mujkić Jazrrina, a 


Izugira, Glurndov£- Hall. 
da. nmbulentu, - gatfatu =. 


Osnenbegović Osmana." 


U vojnom krugu kasarne U s 
Ševarijema viša sam da 


četnička vojska Iznosi 
mrtve 1juda za koja re 
Zznem ko su ! očekle su: U 
vojnom = KrUJU, " -pored 
prijavnica ; Na ulazu, 


, naređeno nam je da svi 


poliježeno + PO : asfaltu. 


Tada je jedan od četnika: 
= nto da preko naga. svih 


žyih preće, oklopnim 
transporterom; U tom ga 
je čelnić zavstavio Čije re 
me nje poznato. Poslje 
nam je naređeno Ga 'US- 


tanerro sa astalta. Nakon =; 
smo. = UŠE SU 
trensporter {24 mještana) |_=- 

1994: ga 
i sjedaReG 


Dp OSa09a 19: 

s; U maju 1892, godne 
gu; me odveli u = looor 
"Bare" u Doboju, nexa- 
dašnja klaonica. Ta je dio 
početak % lormiranja = tog 
logora.  Gawrić- (Ostoje} 


Čedo, WG/je radnik 142. 
stpskog"; SUP-a;-, —nBš 


komšija. sloma; po zart- 


manju; naređivao je koga ' 


iz, Sjenina. covesti = NA 
isptivanje. To js bio 
ženski logor u  p'OS- 
torijama. bivše xlaonice. 
Spavali smo na. gorom 
beloru, , izjutra su. nam 
donositi po krišku hljeva | 
folu = stana voda 

ponekad uveče po krišku 
hljeba. i : 
U to vijeme, dok sem 
boravila {amo, dva me 


NA 


SADRŽAJ 


1.Uvod 

2.Predratno stanje u Dolini 

3.Nemoćni ispod Ozren planine 

4.Pripreme za evakuaciju 

5.Evakuacija 

6.Rušenje Doboja 

7.Predaja oružja i "lojalnost" 

$.Povratak u podozrenski logor 

9.Mirnoća-Teror 
10."Džehenem" na rijeci 
11.Nestajanje Ševarlija, Pridjela 

Gornjeg i Potočana 

12.Oslobađanje Doboja 

Autor posebnu zahvalnost duguje 
gosp. Ali Kasimu, 
velikom insanu, sa puno ljubavi za našu Bosnu, 
koji mu je nesebično pomogao, 
da ovo istinito stradanje Bošnjaka ispod Ozrena, 


bude zapisano. 

